Homeબાગાયતી ખેતીગલગોટાની વૈજ્ઞાનિક ખેતી પધ્ધતિ\nKhedut Help - Thursday, February 25, 2021\nભારત અને ગુજરાતમાં ફૂલોની ખેતી એક ઉદ્યોગ તરીકે વિકસી રહ્યો છે. ગુજરાતમાં વેપારી ધોરણે ગલગોટા, ગેલાર્ડિયા, ગુલાબ વગેરે ફૂલોની ખેતી કરવામાં આવે છે. ઉપરોકત પાકો પૈકી ગલગોટાની ખેતીમાં ગુજરાતના ખેડૂતો વધારે રસ લઈ રહ્યા છે.\nફૂલોની ખેતીમાં ગલગોટાની ખેતીએ આગવું સ્થાન મેળવ્યું છે કારણ કે ગલગોટા બધા જ પ્રકારની જમીનમાં તેમજ આબોહવામાં અને વર્ષની ત્રણેય ઋતુમાં તેની ખેતી થઈ શકે છે. આ ઉપરાંત ગલગોટાનો પાક ખૂબ જ ખડતલ અને ફૂલો આકર્ષક રંગ અને આકારના હોવાથી ફૂલો લાંબા સમય સુધી ટકી શકે છે તેમજ ફૂલોની મોસમ લાંબી હોવાથી અને ખેતી પધ્ધતિ ખૂબજ સરળ હોવાથી ખેડૂતો આ પાકની ખેતી તરફ વધારે આકર્ષાયા છે.\nગલગોટાના ફૂલો છૂટા અથવા હારતોરા બનાવીને વેચવામાં આવે છે. ગલગોટાના છોડનો ઉપયોગ લેન્ડ સ્કેપ ગાર્ડનિંગમાં કરવામાં આવે છે.\nઆફ્રિકન ગલગોટાનો ઉપયોગ બગીચામાં ક્યારામાં રોપવા તેમજ બોર્ડર બનાવવા વધુ ઉપયોગી છે જયારે ફ્રેન્ચ ગલગોટાના છોડ રોકરી, ઘાર, લટકતા બાસ્કેટ કે વિન્ડો બોકસમાં વાવવા માટે કરવામાં આવે છે. ગલગોટાના પાનનો અર્ક કાનના દુઃખાવામાં ઉપયોગી છે. કેટલાક ફળ શાકભાજી અને ફૂલપાકોને કૃમિથી નુકશાન થાય છે. રાસાયણિક દવાઓથી કૃમિનું નિયંત્રણ કરવું મોઘું હોય છે. ગલગોટાના મૂળ ઉપર કૃમિ આકર્ષાઈને એકઠા થાય છે અને ફૂલ આવ્યા પહેલા ગલગોટાના છોડને મૂળસહિત ઉખેડી તેનો નાશ કરવામાં આવે તો કેટલાક અંશે કૃમિનું નિયંત્રણ કરી શકાય છે.\nગલગોટાની અગત્યની જાતો :\nઆપણા દેશમાં મુખ્ય બે પ્રકારના ગલગોટાના ફુલોનો ઉછેર કરવામાં આવે છે. આ બન્ને પ્રકારના ગલગોટાના છોડ વાનસ્પતિક વિકાસ અને તેના ફુલોના રંગ આકાર અને કદની દ્રષ્ટિએ ખુબજ વિવિધતા ધરાવે છે.\n(1) આફ્રિકન ગલગોટા\nઆફ્રિકન ગલગોટાના છોડ 60 થી 90 સે.મી. જેટલા ઊંચા વધે છે. તેના ફૂલો મોટા કદના અને પીળા નારંગી કે લેમન રંગના હોય છે તેમજ ફૂલો સારી ટકાઉશક્તિ ધરાવે છે.\nગલગોટાના ફૂલોના રંગ કદ અને આકાર પ્રમાણે વિવિધ જાતો વિકસાવવામાં આવેલ છે જેવી કે જાયન્ટ ડબલ, આફ્રિકન ઓરેન્જ લેમન, ક્રેકર જેક, અલાસ્કા, ફાયર ગ્લોવ, ગોલ્ડન જયુબિલી, સનસેટ જાયન્ટ ક્રિસેન્ચીમમ, ચાર્મ, હની કોમ્બ, કલાયમેકસ, સ્પનગોલ્ડ તેમજ સફેદ રંગના ફૂલો ધરાવતી સ્નો બોર્ડ નામની જાતો છે.\nઆ ઉપરાંત આઈ.એ.આર.આઈ. નવી દિલ્હી દ્વારા પુસા નારંગી અને પુસા બસંતી નામની હાઈબ્રિડ જાતો બહાર પાડવામાં આવેલ છે. આ બન્ને જાતો ગુજરાતના હવામાનમાં સફળતાપૂર્વક ઉછેરી શકાય છે.\n(A) ગલગોટાની પુસા બસંતી જાત\nગલગોટાની પુસા બસંતી જાત ગોલ્ડન યલો અને સન જાયન્ટના સંકરણથી વિકસાવવામાં આવી છે. આ જાતના ફૂલો પીળા રંગથના અને કાર્નેશન પ્રકારના આકાર ધરાવે છે.\n(B)ગલગોટાની પુસા નારંગી જાત\nગલગોટાની પુસા નારંગી જાત ક્રેકટ જેક અને ગોલ્ડન જયુબીલીના સંકરણથી તૈયાર કરવામાં આવી છે. આ જાતના ફૂલો નારંગી રંગના અને ડબલ પાંખડીવાળા કાર્નેશન પ્રકારના ફૂલો જેવો આકાર ધરાવે છે. હારતોરા (ગારલેન્ડ) બનાવવા માટે આ જાતના ફૂલો ખુબજ અનુકુળ આવે છે.\n(2) ફ્રેંચ ગલગોટા\nફ્રેંચ ગલગોટાના છોડ 25 થી 30 સે.મી. જેટલા ઊંચા (ઠીગણા) વધે છે. તેના ફૂલો કદમાં નાના પરંતુ છોડ ખૂબ જ મોટી સંખ્યામાં ફૂલો ધરાવે છે. ફૂલો પીળા, નારંગી, લાલ કથાઈ રંગોના મિશ્રણના હોય છે. તેના ફૂલો સારી ટકાઉશક્તિ ધરાવે છે.\nફ્રેંચ ગલગોટાની મુખ્ય જાતોમાં બ્રાઉન-સ્કાઉટ, પીગ્મી, બટરસ્કોચ, રસ્ટી રેડ, રોયલ બેંગાલ, મેરી જેનેફલેમ, રોયલ બ્રોકેડ, રેડ બ્રોકેડ, પેટાઈટસ જેવી જાતો વિકસાવવામાં આવી છે.\nઆ ઉપરાંત આફ્રિકન અને ફ્રેન્ચ ગલગોટાના સંકરણથી તૈયાર કરેલી અને બન્નેના ગુણધર્મો ધરાવતી આંતરજાતીય સંકર જાતો જેવી કે રેડ એન્ડ ગોલ્ડ, નગેટ, સોબોટ, સેવન સ્ટાર જેવી જાતો વિકસાવવામાં આવી છે.\nગલગોટાનું સંવર્ધન / પ્રસર્જન\nગલગોટાનું વાવતેર બીજમાંથી ધરૂ ઉછેર કરીને ફેરરોપણીથી કરવામાં આવે છે. આ ઉપરાંત ચોમાસામાં જુના છોડના કુમળા કટકા વાવીને પણ છોડ તૈયાર કરી શકાય છે. આ પધ્ધતિથી તૈયાર કરેલા છોડ ઉપર ફુલોની સંખ્યા ઓછી મળે છે. પરંતુ ફૂલો મોટા કદના અને ઉત્તમ ગુણવત્તાવાળા હોય છે. જેથી ફૂલો ખાસ પ્રદર્શન માટે કે હરિફાઈ માટે લેવાના હોય તો આ પધ્ધતિથી ઉછેર કરી શકાય.\nએક હેકટરમાં ગલગોટાના વાવેતર માટે એક કિલોગ્રામ બીજની જરૂર રહે છે. ગલગોટાના બીજની ઉગવાની શક્તિ એકાદ વર્ષમાં નાશ પામતી હોવાથી દર વર્ષે નવા બીજનો ઉપયોગ કરવો. ગલગોટાનું વાવેતર વર્ષની ત્રણેય ઋતુમાં કરી શકાય છે. પરંતુ ફૂલો મેળવવાના સમયને ધ્યાનમાં રાખી ધરૂ ઉછેર કરવો.\nશિયાળાની ઋતુમાં ગલગોટાનો પાક લેવો હોય તો સપ્ટેમ્બરથી ઓક્ટોબર સુધીમાં ધરૂ તૈયાર કરવું જોઈએ અને ઓક્ટોબરથી નવેમ્બર સુધીમાં ફેરરોપણી કરવી જોઈએ. આ રીતે તૈયારી કરવામાં આવે તો ડિસેમ્બરથી ફેબ્રુઆરી સુધી ફૂલો મળી રહે છે.\nઉનાળાની ઋતુમાં ગલગોટાનો પાક લેવો હોય તો ફેબ્રુઆરીથી માર્ચ સુધીમાં ધરૂ તૈયાર કરવું જોઈએ અને માર્ચથી એપ્રિલ સુધીમાં ફેરરોપણી કરવી જોઈએ. આ રીતે તૈયારી કરવામાં આવે તો મે મહિનાથી જુલાઇ સુધી ફૂલો મળી રહે છે.\nચોમાસાની ઋતુમાં ગલગોટાનો પાક લેવો હોય તો જુનથી જુલાઇ સુધીમાં ધરૂ તૈયાર કરવું જોઈએ અને જુલાઇથી ઓગષ્ટ સુધીમાં ફેરરોપણી કરવી જોઈએ. આ રીતે તૈયારી કરવામાં આવે તો સપ્ટેમ્બરથી નવેમ્બર સુધી ફૂલો મળી રહે છે. આ રીતે ગલગોટાના પાકનું આયોજન કરવામાં આવે તો બારેમાસ ફૂલો મળતા રહે છે.\nગલગોટાના પાકને અનુકૂળ આબોહવા/હવામાન\nગુજરાતની ત્રણે ઋતુની આબોહવામાં બંને પ્રકારના ગલગોટાને ઉછેરી શકાય છે છતાં શિયાળાનું માફકસરનું ઠંડુ હવામાન અને સુર્યપ્રકાશવાળા ટૂંકા દિવસો ફુલોના ઉત્પાદન માટે વધારે અનુકુળ આવે છે. શિયાળામાં ટૂંકા દિવસો અને નીચુ તાપમાનને લીધે છોડનો વાનસ્પતિક વિકાસ ઓછો અને ઉત્તમ ગુણવત્તાવાળા (રંગ, આકાર અને કદ) ફૂલોનું ઉત્પાદન વધારે મળે છે. જયારે ઉનાળા અને ચોમાસામાં ઊચું તાપમાન અને લાંબા દિવસોને લીધે પુષ્પભેદીકરણની ક્રિયામાં વિક્ષેપ પડવાથી છોડનો વાનસ્પતિક વિકાસ વધારે થાય છે. પરિણામે છોડ ઢળી પડવાની સમસ્યા વધારે મળે છે અને ઉતરતી કક્ષાના ફૂલોની સાથે ઉત્પાદન પણ ઓછું મળે છે.\nગલગોટાની ખેતીને અનુકૂળ જમીન અને જમીનની તૈયારી\nખુબજ રેતાળ કે અતિ ભારે કાળી જમીન સિવાયની દરેક પ્રકારની જમીનમાં સારી રીતે ઉછેરી શકાય છે. પરંતુ આફ્રિકન ગલગોટાને ભારે કાળી જમીન જયારે ફ્રેન્ચ ગલગોટાને હલકી રેતાળ જમીનમાં પણ ઉછેરી શકાય છે.\nઆ પાકના ધરૂની ફેરરોપણી કરતા પહેલા ભલામણ મુજબના સેન્દ્રિય અને રાસાયણિક ખાતરો નાખીને જમીનને એક બેવાર ખેડીને ભરભરી બનાવવી જોઈએ. અગાઉના પાકના જડિયા વીણી લેવા અને ઢેફાં ભાગી જમીનને સમાર મારી સમતલ કરવી.\nગલગોટાની ખેતીમાં વાવણી / રોપણી પધ્ધતિ\nગલગોટાનું વાવતેર બીજમાંથી ધરૂઉછેર કરીને ફેરરોપણીથી કરવામાં આવે છે. બીજની રોપણી બાદ 40 થી 45 દિવસના ધરૂની ફેરરોપણી માટે ઉપયોગમાં લેવો. ફેરરોપણીના અંતરનો આધાર તેની જાત ઉપર રહે છે. આફ્રિકન ગલગોટાની ફેરરોપણી 45 થી 60 સે.મી. ના અંતરે અને ફ્રેન્ચ ગલગોટાની ફેરરોપણી 30 સે.મી.ના અંતરે બે હાર અને બે છોડ વચ્ચે અંતર રાખી કરવી. ગલગોટાની રોપણી યોગ્ય અંતરે કરવાથી મહત્તમ ઉત્પાદન મેળવી શકાય છે.\nગલગોટાની ખેતીમાં ખાતર વ્યવસ્થા\nજમીનની તૈયારી કરતી વખતે 15 થી 20 ટન છાણિયું ખાતર જમીનમાં ભેળવી દેવું. ગલગોટાના સારા ઉત્પાદન માટે 200 કિલોગ્રામ નાઈટ્રોજન 100 કિલોગ્રામ ફોસ્ફરસ અને 100 કિલોગ્રામ. પોટાશ તત્વના રૂપમાં આપવું. જેમાં નાઈટ્રોજનનો અડધો જથ્થો અને ફોસ્ફરસ તેમજ પોટાશનો પુરો જથ્થો જમીન તૈયાર કરતી વખતે આપવો જયારે નાઈટ્રોજનનો બાકીનો અડધો જથ્થો ફેરરોપણી બાદ એક મહિના પછી આપવો.\nગલગોટાની ખેતીમાં પિયત વ્યવસ્થા\nગલગોટાના છોડનો વાનસ્પતિક વિકાસ 55 થી 60 દિવસમાં પુરો થાય છે. તે પછી ટોચ ઉપરની કળીઓનો વિકાસ થાય છે. તેની સાથે સાથે મુખ્ય સ્થળ ઉપરની ડાળીઓ નીકળવાની શરૂઆત થાય છે અને તેના ઉપર ફૂલ બેસવા લાગે છે. આમ ગલગોટાના વિકાસની કોઈપણ વ્યવસ્થાએ પાણીની ખેંચ પડેતો છોડના વાનસ્પતિક અને ફૂલના ઉત્પાદન ઉપર અવળી અસર પડે છે માટે જમીનમાં હંમેશા ભેજ જળવાઈ રહે અને કોઈપણ અવસ્થાએ પાણીની ખેંચ ન પડે તે રીતે નિયમિત પિયત આપવાની ખાસ કાળજી રાખવી. ફેરરોપણી બાદ ખુબજ હળવું પિયત આપવું. પિયત દરમ્યાન છોડ આડા ન પડે તેની કાળજી રાખવી. ત્યારબાદ જરૂરીયાત મુજબ પિયત આપવું.\nગલગોટાની ખેતીમાં આંતરખેડ નીંદામણ\nગલગોતના પાકની શરૂઆતના વૃદ્ધિકાળ દરમ્યાન આંતરખેડ કરી શકાય છે પરંતુ છોડને નુકસાન ન થાય તે ખાસ જોવું. છોડનો ફેલાવો થયા પછી આંતરખેડ કરવી યોગ્ય નથી જેથી બે-ત્રણ પિયત બાદ કોદાળીથી હળવો ગોડ કરવો.\nધરૂની ફેરરોપણી કર્યા બાદ વારંવાર નીંદામણ કાઢવું ખાસ જરૂરી છે. પાકના જીવનકાળ દરમ્યાન ૩ થી ૪ વખત નીંદામણ કરવાની જરૂર રહે છે. નીંદણનાશક દવા જેવી કે એલા કલોર ૩ કિ.ગ્રા. અથવા કલોરોઝુરોન ૫ થી ૬ કિ.ગ્રા. પ્રતિ હેકટરે આપવાથી અસરકારક રીતે નીંદામણ ઘટાડી શકાય છે.\nગલગોટાની ખાસ માવજત\n(a) ટેકો આપવો\nઆફ્રિકન ગલગોટા ઊંચા વધવાની પ્રકૃતિ ધરાવતા હોવાથી છોડ ઢળી ન પડે તે માટે ફૂલો બેસતા પહેલા છોડના થડમાં માટી ચઢાવી તેમજ દરેક છોડના થડ પાસે પાતળી લાકડી જમીનમાં ખોસીને છોડને ઢીલી દોરી વડે એક બે જગ્યાએ લાકડી સાથે બાંધી ટેકો આપવાથી છોડ ઢળી પડતા નથી જેથી ફૂલોની ગુણવત્તા બગડતી અટકાવી શકાય છે.\n(b) ફૂલકળી ચુંટવી (પીંચીંગ)\nસામાન્ય રીતે આફ્રિકન ગલગોટા ઉચા વધવાની પ્રકૃતિ ધરાવે છે અને બાજુમાંથી ડાળીઓ મોડી ફુટે છે. જો ગલગોટાની ફૂલકળીને (40 થી 45 દિવસો) તોડી નાખવામાં આવે તો બાજુમાંથી નવી ડાળીઓ જલ્દીથી ફુટશે પરિણામે છોડ નાના રહેશે અને ફૂલ વધુ સંખ્યામાં જોવા મળશે.\nગલગોટાના પાકનું સંરક્ષણ\nબીજને પારાયુકત દવાનો પટ આપી વાવેતર કરવાથી ધરૂનો કહોવારો અને કોલરરોટ નામનો રોગ આવતો નથી. આ ઉપરાંત કોપર ઓકસીકલોરાઈડ મેલાથીઓન, મોનોક્રોટોફોસ દવાનો છંટકાવ જરૂર મુજબ કરવો.\nગલગોટાના ફૂલો ઉતારવા/ફૂલોની વીણી\nફૂલ વહેલી સવારે અને સાંજના સમયે ઉતારવા. સંપૂર્ણ રીતે ખીલેલા હોય તેવા ફૂલોની હાથથી ચુંટીને વણી કરવી. ફૂલ ઉતારવાના આગલા દિવસે પિયત આપવું. જેથી ફૂલો લાંબા સમય સુધી સાચવી શકાય છે. નિયમિત ફૂલો ઉતારવાથી ઉત્પાદન વધારે મળે છે. ગલગોટાના ફૂલો મોટા ભાગે હાર (માળા) બનાવવાના કામમાં લેવામાં આવે છે આથી ફૂલોને દાંડી વગર જ ઉતારવા.\nગલગોટાના ફૂલોનું ઉત્પાદન\nએક હેકટરે આફ્રિકન ગલગોટાનું ઉત્પાદન 11 થી 18 ટન (15 થી 25 લાખ ફૂલો) અને ફ્રેંચ ગલગોટાનું 8 થી 12 ટન (60 થી 80 લાખ ફૂલો) મળે છે.\nગલગોટાની બજાર વ્યવસ્થા\nફૂલ ઉતાર્યા બાદ ફૂલના કદ રંગ અને આકાર પ્રમાણે વર્ગીકરણ કરીને ફૂલોને વાંસના ટોપલામાં અથવા પ્લાસ્ટિક બેગમાં ભરીને બજારમાં મોકલવામાં આવે છે. જો દૂરના બજારમાં મોકલવાના હોય તો પ્રથમ ટોપલામાં ભીનું મસલીન કપડુ મુકી તેમાં ફૂલો મુકી ઢાંકીને બજારમાં મોકલવામાં આવે તો ફૂલોની ગુણવત્તા લાંબો સમય સુધી સારી રાખી શકાય છે.\nગલગોટા એ વારંવાર પરંપરાગત (ઓપન ક્રોસ પોલિનેટેડ) પાક હોઈ જેતે જાતનું શુધ્ધ બીજ મેળવવું ખુબજ મુશ્કેલ છે. પરંતુ ખાસ રીતે કાળજી રાખી સારી ગુણવત્તાવાળા ફૂલોમાંથી બીજ ઉત્પાદન કરવું. હેકટરે 400 થી 500 કિલોગ્રામ જેટલું બીજ મળે છે.\nફૂલોની ખેતી બાગાયતી ખેતી


Sushant Case : સલમાન, કરણ જોહર અને આદિત્ય ચોપરા સહિત 8 સેલિબ્રિટીઝને કોર્ટમાં હાજર રહેવાનો આદેશ - Sushant Case: 8 celebrities including Salman, Karan Johar and Aditya Chopra ordered to appear in court\nના રોજ પ્રકાશિત Fri, 18, 2020 પર 18:42 | સ્ત્રોત : Moneycontrol.com\nસુશાંતસિંહ રાજપૂતની મૃત્યુંના મામલામાં પોલીસ, સીબીઆઈ, ઇડી અને એનસીબી પછી કોર્ટે પણ એક્શન શરૂ થઈ ગઈ છે. સુશાંતના કેસમાં બિહારની મુઝફ્ફરપુર ડિસ્ટ્રિક્ટ કોર્ટે એક અરજી પર સુનાવણી કરતાં બોલિવૂડના 8 મોટા સેલિબ્રિટીઝને કોર્ટમાં હાજર રહેવા આદેશ આપ્યો છે.\nકોર્ટે પોતાના આદેશમાં સલમાન ખાન, આદિત્ય ચોપડા, સાજિદ નડિયાદવાલા, એકતા કપૂર, કરણ જોહર, દિનેશ વિજયન, ભૂષણ કુમાર અને સંજય લીલા ભણસાલીનેઆવતા7ઓક્ટોબર 2020એ કોર્ટમાં પોતે અથવા તેમના વકીલ દ્વારા હાજર થવાનો આદેશ આપ્યો છે. ન્યૂઝ 18 ના સમાચાર મુજબ આ આદેશ વિશે તમામ નોટિસ જારી કરવામાં આવી રહી છે.\nજણાવી દઇએ કે મુઝફ્ફરપુરના વકીલ સુધીર ઓઝાએ અભિનેતા સુશાંત સિંહ રાજપૂતની મોત મામલે કરણ જોહર, સલમાન ખાન સહિત આઠ લોકો વિરુદ્ધ કેસ નોંધાવવા માટે કોર્ટમાં અરજી કરી હતી. પોતાની અરજીમાં સુધીરે કરણ જોહર, સંજય લીલા ભણસાલી, સલમાન ખાન અને એકતા કપૂર સહિત આઠ લોકોના નામ આપ્યા છે. તેણે આરોપ લગાવ્યો છે કે આ લોકોએ સુશાંત સિંહને આત્મહત્યા કરવા દબાણ કર્યું હતું.\nસુધીરે આરોપ લગાવ્યો કે સુશાંતને લગભગ સાત ફિલ્મોમાંથી હટાવી દેવામાં આવી છે અને તેની કેટલીક ફિલ્મોને રિલીઝ નથી થવા દેવામાં આવી. આ બધી બાબતોને કારણે સુશાંતે આત્મહત્યા પગલાં લીધાં હતાં. સુધીરે તમામ આરોપીઓ વિરુદ્ધ આઈપીસીની કલમ 306, 109, 504 અને 506 હેઠળ કેસ નોંધવા અપીલ કરી હતી.


RJ Pooja – Page7– 'Live, dream – conquer'\nPosted byRJ Pooja June 21, 2019 Posted inUncategorized1 Comment on કેન્ડીડ વિથ પૂજા – ૨૧ જૂન . 2019\nહમણાં જ, થોડા સમય પહેલા, મારે મારા ડોક્ટર ને મળવાનું થયું. ઘણા વખત થી એક બીજાનો પરિચય હોવાથી અમારો સંબંધ એટલો ગાઢ ચોક્કસ બન્યો છે કે અમે ડૉક્ટર અને પેશન્ટ વચ્ચે થતી વાતચીત થી વધુ વાતો કરીએ જયારે મળીએ ત્યારે. આ વખતે એમને અમસ્તા જ કહ્યું કે આ ઇન્ટરનેટે દાટ વાળ્યો છે. લોકો એના પર થી માહિતી વાંચી ને આવે છે અને જાણે કે ખાસ અમારી પરીક્ષા લેવા આવ્યા હોય એવું વર્તે છે. અમુક એવી માહિતી મેળવવા ની અપેક્ષા રાખે છે કે જે ખૂબ ટેક્નિકલ હોય અને સામાન્ય માણસ માટે સમજવી જરા અઘરી હોય. એમની બીજી ફરિયાદ એ પણ હતી કે હવે લોકો માં સહનશક્તિ ઘટી છે. પરિસ્થિતિ સ્વીકારવાની માનસિકતા ઘટી છે, ઉગ્રતા વધી છે. લોકો સમજવા જ તૈયાર નથી હોતા કે આખરે એ પોતે(ડોક્ટર્સ) પણ માણસ છે, સાક્ષાત ભગવાન નહીં.\nડોક્ટર્સ નું કામ દર્દી ની સારવાર કરવાનું હોય છે, એમને સાજા કરવાનું નહીં. સારવાર કાર્ય પછી જો કોઈ દર્દી સાજો ના થાય તો એનો આધાર ઘણી બધી બાબતો પર રહેલો છે. એના માટે માત્ર ડોક્ટર્સ ને જવાબદાર ગણવા યોગ્ય નથી. હમણાં નજીક ના જ ભૂતકાળ માં દેશ માં ડૉક્ટર પર થયેલા હુમલા ની ઘટના આપણા સમાજ ની બદલાયેલી માનસિકતા નો ચિતાર આપે છે. એક સમાજ તરીકે આપણે વધુ ઉગ્ર , વધુ અસ્વસ્થ અને વધુ નબળા બન્યા છીએ.\nશું તમે ક્યારેય એવા કોઈ પ્રોફેશન માં કામ કર્યું છે જયારે તમારે તમારા અંગત દુઃખો , સુખો અને પરિસ્થિતિઓ ને બાજુ પર મૂકી ને તટસ્થતા થી , લોકો માટે , એમની ખુશહાલી માટે કામ કરવાનું હોય? એ દુનિયા નું સૌથી અઘરું કામ છે. ડોક્ટર્સ નું પ્રોફેશન પણ કૈક આવું જ છે. ક્યારેય એમની જગ્યા એ પોતાની જાત ને મૂકી જોઈએ તો સમજાય. બીજો એક ચિંતા નો વિષય એ પણ છે કે આપણે હવે દરેક ને એક જ લાકડીએ હાંકતા થયા છીએ. કોઈ એક અથવા અમુક ખરાબ કે ખોટા અનુભવો ના આધારે આખી કૉમ્યૂનિટી પ્રત્યે અમુક ધારણા બાંધી લેવી કેટલી હદે યોગ્ય છે? દરેક વ્યક્તિ એ અમુક અનુમાનો બાંધી લેતા પહેલા પોતાની જાત ને પૂછવા જેવો આ સવાલ છે.\nશું તમને એ સમય યાદ છે કે જયારે ડોક્ટર્સ ના પ્રોફેશન ને ખુબ આદર પૂર્વક જોવામાં આવતું? આપણા વડીલો પાસે થી આપણે દરેકે ‘એમના જમાના ના’ હોંશિયાર ડોક્ટર્સ ની વાર્તાઓ સાંભળી હશે. સવાલ એ છે કે જો આપણી ઉગ્રતા આમ જ ચાલતો રહી અન્રે માનસિકતા આટલી જ કટ્ટર રહી , તો આપણે આપણી આવનારી પેઢી ને કેવી વાર્તાઓ સંભળાવીશું?\nગઈકાલ થી આજ સુધી માં જેટલી પણ વખત સોશ્યિલ મીડિયા કે કોઈપણ પ્રકાર ના મીડિયા ના જો સંપર્ક માં આવ્યા હશો તો તમને લાગ્યુંહશે કે બસ… આપણી પૃથ્વી નો હવે ઉદ્ધાર થઇ જ ગયો! આવતા ૫વર્ષ ની અંદર સરકાર ની સાથે સાથે આ પૃથ્વી નું વાતાવરણ પણબદલાઈ જ જવાનું. ( ઑફ કોર્સ સારું જ થવાનું) કારણકે પર્યાવરણની ચિંતા કરનારાઓ અને વિશ્વ પર્યાવરણ દિવસ ઉજવનારાઓ નોરીતસર નો રાફડો ફાટ્યો હોય એમ લાગ્યું હશે. સારી બાબત છે. પણચિંતા નો વિષય એ છે કે આ ‘દેખાડો‘ માત્ર એક જ દિવસ નો છે. આજથી આપણે બધા જ હતા ત્યાં ના ત્યાં જ આવી જઈશું. પર્યાવરણ ની ચિંતા આવનારા ૩૬૪ દિવસ માટે પછી ક્યાંક ઊંચે મુકાઈજવાની!!\nઆપણે કઈ કઈ રીતે પર્યાવરણ ને અજાણતા જ નુકશાન પહોંચાડીરહ્યા છીએ એનું એક સાવ નાનકડું ઉદાહરણ આપું. ( જે આમ તમનેકોઈ કહે તો ખુબ ઇરરેલેવેન્ટ લાગે , પણ એ સાવ સાચી વાત છે. ) હાજી ગયા મહિને જ કાન્સ ફિલ્મ ફેસ્ટિવલ માં દુનિયા ભાર ના સેલેબ્સજાત ભાત ના પરિવેશ માં સજ્જ થઇ ને રેડ કાર્પેટ પાર ચાલ્યા. ખૂબફોટા પડાવ્યા અને આપણા માટે એ જાણે જીવન મરણ નો પ્રશ્ન હોયએમ એના પાર આપણે બધા એ દિવસો સુધી ચર્ચા કરી. કોણ કેવુંલાગ્યું અને કોના કપડાં કેટલા સારા અને ખરાબ હતા! આમાં એક ચર્ચાએ પણ ચાલેલી કે મલ્લિકા શેરાવત એ પોતાનો ડ્રેસ રિપીટ કર્યો. એએક નો એક ડ્રેસ બીજી વાર જાહેર માં પહેરી જ કેમ શકે? ( જી હા, આ ચર્ચા નો વિષય હતો. મારા હિસાબ એ એની મરજી ની વાત છે અનેચર્ચા માં ભાગ લેનારાઓ ના માટે એની ફેશન સેન્સ થી માંડી નેઓઉટફીટ માટેના એના બજેટ સુધી ની વાત છે.) પણ ખરો પ્રશ્ન એ છેકે કેમ ના પહેરી શકે?\nશું તમે જાણો છો કે વિશ્વભર માં સૌથી વધુ પ્રદૂષણ ફેલાવતા કારોબારમાં ઓઇલ ઇન્ડસ્ટ્રી પછી બીજો નંબર ટેક્સટાઇલ ઇન્ડસ્ટ્રી નો આવેછે. જે હવા , પાણી અને જમીન , ત્રણેય માં અક્ષમ્ય પ્રદૂષણ ફેલાવેછે. મુદ્દો એ છે કે જેટલી આપણી ‘સજાગતા‘ વધી છે એટલો વસ્તુઓનો દુરુપયોગ પણ વધ્યો છે. માત્ર ફેશન ઇન્ડસ્ટ્રી સાથે જ જોડાયેલાનહીં પણ વિશ્વભર ના યુવાનો હવે આ ટ્રેન્ડ ને અનુસરતા થયા છે.જેનાથી વસ્તુ નો વપરાશ વધ્યો છે. કારોબાર વધ્યો છે. પણ એનીસાથે પર્યાવરણ નું નિકંદન પણ વધ્યું છે.\nતમને એ સમય યાદ છે કે જયારે આપણા ઘરો માં આપણા માટે કપડાંમોટા ભાગે મોટા ભાઈ બહેન ના નાના પડી ગયેલા વપરાતા. ( એમાં ક્યારેક સાવ આપણા માટે જ ખરીદેલા નવા કપડાં પણહોય. પણ વાર તહેવાર પ્રસંગે. દર મહિને એક્ઝિબિશન માં વિન્ડોશોપિંગ ના નામ પણ ખરીદેલા નહિ જ.) એ આપણને ટૂંકા પડે અનેસારી હાલત માં હોય તો હાજી નાના ભાઈ બહેન ને ભાગે જતા. અને જોજાંખા પડ્યા હોય તો એણે રસોડા માં મસોતા તરીકે કે પછી ઘર માં પોતાતરીકે ત્યાં સુધી વાપરવા માં આવતા જ્યાં સુધી એનો કસ ના નીકળે.હવે પરિસ્થિતિ અલગ છે. આપણને જ આપણા ૨ થી ૪ વખત પહેરેલાકપડાં જુના લાગે છે. આપણે એને નથી વાપરતા ( કાઢી નાખીએછીએ).\nઆવું દરેક બાબત માં છે. આ એક નાનકડું ઉદાહરણ માત્ર છે.\nઆપણી એક નાનકડી બદલાયેલી આદત અજાણતા જ પર્યાવરણ નેકઈ હદે નુકશાન પહોંચાડી રહી છે. તો હવે પછી આખું ભરેલું વોર્ડરોબખોલી ને ઉભા રહો અને જયારે પણ એવો વિચાર આવે કે સાલું મારીપાસે તો કાંઈ કપડાં જ નથી, આ બાબત નો વિચાર ચોક્કસ કરજો. અનેબીજું , પર્યાવરણ દિવસ ની ઉજવણી માત્ર ૫ મી જૂને જ નહીંબાકીના ૩૬૪ દિવસ પણ ચાલુ રહે એની તકેદારી રાખજો.\nઆજે ૫ મી જૂન , વિશ્વ પર્યાવરણ દિવસ .\nગયા વર્ષે હું લગભગ આજ સમયગાળા દરમ્યાન એક ખુબ જાણીતા નેશનલ ઓથર ને મળેલી. એમની સાથેના એક સંવાદ નું સંચાલન મેં કરેલું. એમની સાથેની વાતચીત માં મને જાણવા મળ્યું કે આમ તો એ કાયમી દિલ્હી ના રહેવાસી છે પણ એમને હમણાં છેલ્લા ૨ ૩ વર્ષ થી એમના બાળકો ને આસામ ની કોઈ એક બોર્ડિંગ સ્કૂલ માં ભણવા મુક્યા છે. કારણ? કારણ જાણી ને તમને નવાઈ લાગશે. એમને દિલ્હી ના એર પોલ્યુશન થી કંટાળી ને , પોતાના બાળકો શ્વાસ માં તાજી અને ચોખ્ખી હવા લઇ શકે એ હેતુ થી બાળકો ને પોતાના થી દૂર રાખવાનો નિર્ણય કર્યો. કામ ના કારણે એ અને એમના પતિ શહેર છોડી શકે એમ નથી. પણ બાળકો ને શું કામ ગૂંગળાવવા ?\nબીજા એક અનુભવ માં , હાજી ગયા જ વર્ષે હું એક એવી જગ્યા એ ગયેલી કે જેની હવા વિશ્વ માં સૌથી ચોખ્ખી હવા ઓ માની એક ગણાય છે. જગ્યા નું નામ છે ઝેરમટ. સ્વિટ્ઝર્લૅન્ડ અને ઇટાલી ની સરહદ પાર આવેલા આ ગામ ની હવા એટલી શુદ્ધ છે કે ત્યાં ની એક લીટર હવા આંતરરાષ્ટ્રીય બજાર માં ૧૭૦ ડોલર ના ભાવ થી વેચાય છે. શુદ્ધ હવા નો વેપાર થાય છે. આ શહેર માં વાહનો ના ઉપયોગ પર સંપૂર્ણપણે પ્રતિબંધ છે. તમને અહીંયા માત્ર સાઇકલ , ઘોડાગાડી અને બેટરી થી ચાલતા વાહનો જ જોવા મળશે. મોટા ભાગે લોગો પગપાળા જ ચાલે છે.\nઆ વાત આજે એટલા માટે કરવાની કારણકે આ વર્ષે વિશ્વ પર્યાવરણ દિવસ ની યુ.એન. ની થીમ છે એર પોલ્યુશન , હવા નું પ્રદુષણ. વિશ્વ ના સૌથી વધુ પ્રદુષિત એવા ૧૦ શહેરો માંથી ૭ શહેરો ભારત ના છે. અહીંની હવા એટલી પ્રદુષિત છે કે જેમાં શ્વાસ લેવું ખુબ જોખમભર્યું છે. વિકાસ ની આંધળી દોટ આપણને કઈ અધોગતિ તરફ લઇ જઈ રહી છે તે તમે અને હું આ આંકડા પરથી ખુબ સારી રીતે સમજી શકીયે એમ છીએ.\nઆ વર્ષે ભારત સરકાર ના પર્યાવરણ ખાતા એ એક સંસ્થા સાથે મળી ને આ અંગે જાગૃતિ ફેલાવવા માટે બોલિવૂડ ના જાણીતા કેટલાક કલાકારો સાથે એક ગીત બનાવ્યું છે. ઈન્ટરનેટ પાર ખૂબ સરળતા થી એને જોઈ શકાય એમ છે. પણ એક માત્ર ગીત બનાવી ને જાગૃત્તિ ફેલાવવા માટે હવે ખૂબ મોડું થઇ ચૂક્યું છે. હવે એ સમય છે કે જો કામ નહિ થાય તો આપણે આપણી આવનારી પેઢી માટે આ પૃથ્વી ને નર્ક બનાવી ને છોડીશું.\nતમે અને હું આમા શું કરી શકીએ? જેમ બને એમ વાહનો નો ઉપયોગ ઘટાડી શકીએ. પબ્લિક ટ્રાન્સપોર્ટ વાપરી શકીએ. સાઇકલ કે પછી બેટરી થી ચાલતા વાહનો ને પ્રાધાન્ય આપી શકીએ. કાર પૂલિંગ કરી શકીએ. આપણા રોજિંદા જીવન, વર્તન અને આદતો માં એવા નાના બદલાવ લાવી શકીયે જે આપણને ઘણા મોટા સુધારા તરફ દોરી જાય.


ભારતીય ગ્રૂપે ક્રૂઝ પર બાર ડાન્સર બોલાવી વિકૃતીની તમામ હદો વટાવી\nશુક્રવાર, એપ્રિલ 26 2019, 18:00 Hrs(IST)\nનવગુજરાત સમય | Publish Date: Oct42018 12:21PM\nરૉયલ કેરેબિયન સીમાં ક્રૂઝમાં સફર કરી રહેલા લોકો માટે રજાઓ માણવા અને દરિયાની મજા લેવી એ સોનેરી અવસર સમાન હોય છે. સિડનીથી રવાના થયેલ ક્રૂઝ પર ભારતીય યાત્રીઓ સહિત ઓસ્ટ્રેલિયન યાત્રીઓ પર સવાર હતા. પરંતુ ક્રૂઝનો આ પ્રવાસ ઓસ્ટ્રેલિયન પ્રવાસીઓ માટે માથાનાં દુ:ખાવા સમાન સાબિત થયો હતો. પાર્ટીમાં ડાન્સ માટે સ્પેશિયલ બાર ડાન્સર્સને બોલાવવામાં આ‌વી હતી.\nએક ભારતીય તમાકૂ કંપનીનાં ૧૩૦૦ જેટલા સ્ટાફ મેમ્બર્સે ક્રૂઝ પર ખૂબ જ તોફાન કરીને આખુ ક્રૂઝ માથે લીધુ હતું. ભારતીયોએ પાર્ટીમાં અર્ધનગ્ન કપડાઓમાં બાર ડાન્સર્સને બોલાવી હતી. ભારતીય પ્રવાસીઓએ ડાન્સ બારની સાથે-સાથે પુલ ડેક પર હોબાળો મચાવ્યો હતો. તેમજ ભારતીય પ્રવાસીઓ જમવા પર પણ તૂટી પડ્યા હતા. ૩૦૦૦ લોકોની ક્ષમતા ધરાવતા આ ક્રૂઝ પર અન્ય યાત્રીઓએ ભારતીય યાત્રીઓનાં આ વ્યવહારને વખોડ્યો છે.\nક્રૂઝ પર સવાર એક સહયાત્રીએ ઈન્ટરવ્યૂમાં જણાવ્યું કે, અમારી આ ક્રૂઝ યાત્રા ખૂબ જ ખરાબ રહી. ભારતીય તમાકૂ કંપનીનાં કાર્મચારીઓનાં કારણે અમને ઘણી હાલાકી ભોગવવી પડી. ક્રૂઝ પર તોફાન કરનાર દરેક વ્યક્તિ ભારતની એક તમાકૂ કંપનીમાં નોકરી કરતા હતા. ૬ સપ્ટેમ્બરનાં રોજ તેઓ ત્રણ દિવસની ક્રૂઝ યાત્રા પર જવા માટે રવાના થયા હતા.\nયાત્રીઓનું કહેવું છે કે ત્રણ દિવસની યાત્રામાં ભારતીય યાત્રીઓ દરરોજ બાર ડાન્સર્સને લઈ-લઈને આવતા હતાં. ભારતીય યાત્રીઓ જે બાર ડાન્સર્સને લઈને આવતા હતા તે ડાન્સર્સે અર્ધનગ્ન જેવા કપડા પહેર્યા હતા. આટલું જ નહીં, ભારતીય યાત્રીઓએ ડાન્સર્સ સાથે અભદ્ર વ્યવહાર પણ કર્યો હતો. તેમજ તેમના ફોટા પાડ્યા હતા તેમજ તેમની સાથે ડાન્સ કરતો વીડિયો પર તેમના ફોનમાં શૂટ કર્યા હતા. જો કે, ક્રૂઝ કંપનીને જેટલા પણ યાત્રીઓએ ફરિયાદ કરી હતી તેઓને તેમની આ ટ્રીપનાં પૈસા પરત કરવામાં આવ્યા હતા.


બેડેશ્વર ઓવરબ્રીજ પર ઘટતી સુવિધાઓ પૂર્ણ કરવા માંગણી\nજામનગર તા. ૧૧ઃ જામનગરમાં તાજેતરમાં જ ખૂલ્લા મૂકાયેલા બેડેશ્વરના રેલવે ટ્રેક પરના ઓવરબ્રીજમાં હજી કેટલીક સુવિધાઓનો અભાવ છે. વોર્ડ નં. ૧ ના કોંગી કોર્પોરેટર કાસમભાઈ ખફીએ આ સુવિધાઓ સત્વરે ઉપલબ્ધ કરાવવા માંગણી કરી છે.\nમ્યુનિ. કમિશ્નરને પાઠવેલા આવેદનપત્રમાં જણાવ્યા પ્રમાણે આ ઓવરબ્રીજ પર લાઈટીંગની સુવિધા નહીં હોવાના કારણે રાત્રિના સમયે ખૂબ જ મુશ્કેલી પડે છે. અત્યાર સુધીમાં બે-ત્રણ નાના અકસ્માત પણ થયા છે. જેથી લાઈટની સુવિધા તાત્કાલિક પૂરી પાડવાની જરૃર છે.\nઆ ઓવરબ્રીજ પર રેલીંગ નાખવા, બન્ને સાઈડ પર પેવર બ્લોક નાખવા તથા ઓવરબ્રીજની સીડીનું કામ પૂર્ણ કરવા તેમણે માંગણી કરી છે.


ફેબ્રુવારી | 2019 | Gandabhai Vallabh\nઆરોગ્ય ટુચકા 302. કમરનો દુખાવો\nફેબ્રુવારી 27, 2019\nઆરોગ્ય ટુચકા 302. કમરનો દુખાવો: મોટી ઉમ્મરમાં અને વાયુની તકલીફમાં કમરનો દુખાવો બહુ સામાન્ય હોય છે. એલોપથીમાં પેઈન કીલર સીવાય એની કોઈ દવા નથી, પણ આયુર્વેદમાં ઘણી બધી દવા અને અન્ય ઉપાયો છે. એમાંથી બે ઉપાય:\n(૧) અજમો અને ગોળ સરખા ભાગે મેળવી રોજ ખાવાથી કમરનો દુખાવો મટે છે. જો તમારી પીત્ત પ્રકૃતી હોય તો એ ગરમ પડશે માટે પ્રમાણ અનુકુળતા મુજબ લેવું.\n(૨) ખજુરની પાંચ પેશીનો ઉકાળો કરી તેમાં બે ચમચી મેથીનું ચુર્ણ ઉમેરી પીવાથી કમરના દુખાવામાં રાહત થાય છે.\nઅજમો જેમને ગરમ પડે અને ગોળ કોઈ કારણસર (જેમ કે ડાયાબીટીસને લીધે) અનુકુળ ન હોય તે લોકો ખજુર-મેથીનો ઉપાય કરી શકે. ખજુર પચવામાં ભારે છે, આથી પાચનશક્તી નબળી હોય તો એનું પ્રમાણ ઘટાડવું, અથવા કોઈ કારણસર અનુકુળ ન હોય તો માત્ર મેથીનો ઉકાળો પી શકાય. મેથી ડાયાબીટીસમાં પણ લાભકારક છે.\nટૅગ્સ:આરોગ્ય ટુચકા 302. કમરનો દુખાવો\nઆરોગ્ય ટુચકા 301 પ્રેરણાદાયક: એક અંગ્રેજી ઈમેલમાંથી\nવારંવાર હસો અને પુશ્કળ પ્રમાણમાં હસો.\nબુદ્ધીશાળી લોકોમાં આદરપાત્ર બનો અને બાળકોના પ્રેમપાત્ર બનો.\nપ્રામાણીક ટીકાકારોની કદરને યોગ્ય બનો.\nબનાવટી મીત્રોની દગાખોરી સહી લો.\nસૌંદર્યના કદરદાન બનો.\nઅન્યોના સદ્ગુણો નીહાળો.\nદુનીયાને બહેતર છોડીને વીદાય લો – સ્વસ્થ સંતાન દ્વારા, સુંદર બગીચો બનાવીને અથવા સમાજનું ઋણ ચુકવીને.\nઅને હા, આ બાબતો તમારા આરોગ્યને પણ મદદકર્તા બની રહેશે. (ગાંડાભાઈ)\nટૅગ્સ:આરોગ્ય ટુચકા 301 પ્રેરણાદાયક\nPosted in માહીતી |4Comments »\nસામાન્ય રીતે માણસ એક મીનીટમાં 12 વખત આંખ પટપટાવે છે. એટલે કે આખા દીવસમાં આ પલકારા 10000 જેટલા થાય છે.\nઆંખમાં 20 લાખ કરતાં પણ વધુ કાર્યરત કોષો હોય છે.\nમનુષ્ય આંખ 576 મેગા પીક્ષલ કેમેરા જેવી છે.\nશરીરમાં આંખની એક માત્ર પેશીજાળ કોર્નીઆ એવી છે જેને લોહીની જરુર હોતી નથી.\nઆંખ 36000 બીટ્સની માહીતી એક કલાકમાં સંભાળે છે.\nઆપણી આંખના ડોળાનું વજન લગભગ 28 ગ્રામ જેટલું હોય છે.\nઆંખ ખુલ્લી રાખીને છીંક ખાવી અશક્ય છે.\nટૅગ્સ:આરોગ્ય ટુચકા 300: આંખ વીશે જાણવા જેવું\nફેબ્રુવારી 6, 2019\nઆરોગ્ય ટુચકા 299 આંખ પરનાં કાળાં કુંડાળાં: આંખ પરનાં કાળાં કુંડાળાં દુર કરવા માટે ફુદીનાનાં પાન સારી રીતે ધોઈને નાના નાના ટુકડા કરી એનો છુંદો કરો. એ છુંદાને આંખ પરનાં કાળાં કુંડાળાં પર લગાવી 20 મીનીટ સુધી રહેવા દઈ ધોઈ નાખો. આ ઉપાય સપ્તાહમાં બે વખત કરવો.\nટૅગ્સ:આરોગ્ય ટુચકા 299 આંખ પરનાં કાળાં કુંડાળાં


Find out which celebs supported Nisha Rawal-Karan Mehra's divorce controversy | નિશા રાવલ-કરન મેહરાના ડિવોર્સ ઝઘડામાં જાણો કયા સેલેબ્સે કોનો સપોર્ટ કર્યો - Divya Bhaskar\nFind Out Which Celebs Supported Nisha Rawal Karan Mehra's Divorce Controversy\nવિવાદમાં 'નૈતિક':નિશા રાવલ-કરન મેહરાના ડિવોર્સ ઝઘડામાં જાણો કયા સેલેબ્સે કોનો સપોર્ટ કર્યો\nનિશા રાવલે પતિ કરન પર એકસ્ટ્રા મેરિટલ તથા ડોમેસ્ટિક વાયોલન્સના આક્ષેપ કર્યા\n'યે રિશ્તા ક્યા કહલાતા હૈ'માં નૈતિકનું પાત્ર ભજવીને લોકપ્રિય થનાર કરન મેહરા હાલમાં પત્નીને મારઝૂડ કરવાના કેસને કારણે વિવાદમાં છે. તેની પત્ની તથા એક્ટ્રેસ નિશા રાવલનો આક્ષેપ છે કે કરનનું એકસ્ટ્રા મેરિટલ અફેર છે અને તેને કારણે કરને તેને માર માર્યો હતો. પોલીસ ફરિયાદ બાદ કરનની ધરપકડ કરવામાં આવી હતી અને પછી તેને જામીન પર છોડવામાં આવ્યો હતો. ફરિયાદ બાદ નિશાએ પત્રકાર પરિષદમાં બંને વચ્ચે ઘણાં સમયથી અણબનાવ હોવાની વાત કરી હતી. તેણે એમ પણ કહ્યું હતું કે કરને આ પહેલાં પણ ઘણીવાર તેની પર હાથ ઉઠાવ્યો છે. જોકે, હવે તેણે હિંસા વિરુદ્ધ અવાજ ઉઠાવવાનો નિર્ણય કર્યો હતો. આ વિવાદ સામે આવ્યા બાદ નિશા તથા કરનને સેલેબ્સે સપોર્ટ કર્યો છે.\nકોણે નિશાનો સપોર્ટ કર્યો?\nએક્ટ્રેસ કાશ્મીરા શાહે નિશા-કરનની ફેમિલી તસવીર શૅર કરીને કહ્યું હતું, 'આ મારા મિત્ર છે. આ લોકોને મેં ઘણો જ પ્રેમ ક્યો છે. જ્યારે એકને ઈજા થાય છે તો મને વિશ્વાસ છે કે બીજાને પણ દુઃખ થાય છે. હું આમાંથી કોઈ એકનો સાથ આપી શકતી નથી અને કોઈ પણ પરિવારને તૂટતા જોઈ શકું તેમ નથી. આથી જ હું આ બાળકની સાથે છું. હું તે બાળકની સાથે છું અને તેની માતાને તેની રક્ષા કરવામાં મદદ કરીશ. મને કવિશના પિતાની સાઈડ ખબર નથી, પરંતુ તે હંમેશાં કવિશના પિતા રહેશે અને આથી જ હું આ અંગે ન્યૂટ્રલ રહીશ. હું હંમેશાં નિશાની સાથે રહીશ અને મારે આ વાત સાબિત કરવાની જરૂર નથી. આ કેસમાં ગોસિપ કરતાં પહેલા પ્લીઝ એકવાર તે બાળક અંગે વિચારજો. હું ડોમેસ્ટિક વાયોલન્સની વિરુદ્ધમાં છું.\nપોપ્યુલર સેલિબ્રિટી ડિઝાઈનર રોહિત વર્માએ નિશાને સપોર્ટ કરતાં કહ્યું હતું, 'હું ચૂપચાપ ઘણાં વર્ષોથી આ બધું જોતો હતો. અંતે તેણે પોતાના બાળક તથા પોતાના માટે અવાજ ઉઠાવ્યો. મારી મિત્રને આવી સ્થિતિમાં જોવી ઘણું જ ખરાબ છે. અચાનક કોઈ વ્યક્તિ દાવન કેવી રીતે બની જાય છે. તેણે ઉપર ઉઠીને હિંમતથી લડાઈ લડવી પડશે. તેનું દર્દ, હેરેસમેન્ટ વ્યક્ત કરવાને લાયક નથી. હું તેની સાથે છું. અમે સાથે મળીને લડાઈ લડીશું.'\nનિશાની મિત્ર તથા ટેરો કાર્ડ રીડર મનીષા ખટવાણીએ નિશાને માથામાં થયેલી ઈજાની તસવીર શૅર કરીને કહ્યું હતું, 'હવે મૌન તોડવાનો સમય આવી ગયો છે. જાગવાનો સમય આવી ગયો છે. કોઈ પણ પુસ્તકને તેના કવરને જોઈને જજ કરવું જોઈએ નહીં અને આ પુરાવો છે. એક એસ્ટ્રોલોજર તથા ટેરો કાર્ડ રીડર હોવાને કારણે મને ચૂપ રહેવાનું કહેવામાં આવ્યું હતું, પરંતુ એક મિત્ર હોવાને નાતે હવે હું ચૂપ રહી શકતું નથી. નિશા હું તારી સાથે છું. હું તને વર્ષોથી ઓળખું છું પણ હું ચૂપ રહી છું. હવે નહીં. અમને બધાને ખબર છે કે આ કોણે કર્યું છે. કરનને સુરક્ષા મળશે નહીં. હું તને ઘણો જ પ્રેમ કરું છું.'\nકરન મેહરાના સપોર્ટમાં આવ્યા આ સેલેબ્સ\nરોહન મેહરાએ કહ્યું હતું કે તેને આ સમાચાર વાંચીને આંચકો લાગ્યો હતો. તેને આ અંગે કંઈ જ ખબર નથી. આ તેમની અંગત લાઈફ છે તો તેમને જ ખબર હશે કે તેમની વચ્ચે શું ખોટું થયું છે. વધુમાં રોહને કહ્યું હતું કે તે કરનને છેલ્લાં પાંચ-છ વર્ષથી ઓળખે છે. રિયલ લાઈફમાં તે ઘણો જ સારો વ્યક્તિ છે. સેટ પર તે હંમેશાં રિસ્પેક્ટફુલ રહેતો હતો. ત્યાં સુધી કે ટેક્નિશિયન સાથે પણ સારો વ્યવહાર કરતો હતો. તેને ક્યારેય ગુસ્સામાં જોયો નથી અને ક્યારેય ઊંચા અવાજે વાત કરતાં સાંભળ્યો નથી. 'બિગ બોસ'ના ઘરમાં પણ કરન હંમેશાં શાંત રહ્યો હતો. કરન ઓન સ્ક્રીન કેરેક્ટર નૈતિકની જેમ જ સારો પતિ તથા દીકરો છે. તે નિશાને પણ મળ્યો છે. કરન હંમેશાં પત્નીને માન આપતો હતો. નિશા પણ સારી વ્યક્તિ છે. ઉલ્લેખનીય છે કે 'યે રિશ્તા ક્યા કહલાતા હૈ'માં હિના-કરનના દીકરા નક્ષની ભૂમિકા રોહન મેહરાએ ભજવી હતી.\n'બિગ બોસ 10'નો વિનર મનવીર ગુર્જર પણ કરન મેહરાના સપોર્ટમાં આગળ આવ્યો છે. મનવીરે સો.મીડિયા યુઝરની વાતનું સમર્થન કરતાં કહ્યું હતું, 'હું 'બિગ બોસ 10'માં તેને મળ્યો છું અને મારા શબ્દો લખી રાખો કે તે ઘમો જ કેરિંગ તથા વિનમ્ર છે. કરન માટે આ મુશ્કેલ સમય છે. સ્ટ્રોંગ રહો.'


અત્યારે ટાઈમ જ ક્યાં છે ? « BestBonding - in Relationship\nઅત્યારે ટાઈમ જ ક્યાં છે ?\nઓગસ્ટ24 by jagdish48\n‘તમે બેઠા બેઠા લખે રાખો છો, પણ અત્યારે ટાઈમ જ ક્યાં છે કોઈની પાસે કે ફ્લેશબેકમાં જઈને જુએ. આ તમારા જેવા નવરા થોડા છે બધા !\nગઈકાલની પોસ્ટ પછી આજે સવારમાં એક મિત્રનો ફોન આવ્યો. પોતાની માન્યતાઓ, ધારણાઓની ચોક્ક્સ બાઉન્ડરીમાં બંધાયેલા એ મિત્રને કંઈ સમજાવવા કે ચર્ચા કરવાનો પ્રશ્ન હતો જ નહી, આથી મૌન રહ્યો પણ પછી થયું કે બ્લોગના અન્ય વાચકમિત્રોમાંથી પણ આવો સવાલ આવી શકે, એટલે આજની પોસ્ટ ‘ટાઈમ’ને સમર્પિત.\nઆજની હરીફાઈ અને બે છેડા ભેગા કરવા મથતી વ્યક્તિઓનો આ ટાઈમનો મુદ્દો સાચો છે.\nસામે પક્ષે મારો એક સવાલ – જે લોકો આજના જમાનાના પડકારોનો સામનો કરી આગળ વધ્યા છે તેઓએ આ સમય ક્યાંથી જનરેટ કર્યો ? પ્રકૃતિએ બધાને ૨૪ કલાકના દિવસ-રાત આપ્યા છે. જેઓ આગળ વધ્યા છે, શાંતિથી જીવી શકે છે તેઓ વધારાના કલાકો ક્યાંથી લાવ્યા હશે ? તેઓ ભુતકાળમાં જતા નહીં હોય ? ભૂતકાળમાંથી શિખતા નહી હોય ?\nહજુ તમારો સવાલ આવશે – બધાની પરિસ્થિતિ સરખી હોતી નથી ?\nસંમત ! પણ તમારા જીવનમાં ક્યારેય તમે કોઈ મુશ્કેલ પરિસ્થિતિનો સામનો નથી કર્યો ? પરિસ્થિતિને બદલી, એમાંથી બહાર નિકળ્યા નથી ?\nતમે ફક્ત એટલું જ યાદ કરો કે રુટીનમાં કરવા પડતા કાર્યો વખતે તમારું મન શું કરે છે ? રોજીંદા કાર્યો કરવા માટે મગજ એટલું બધું ‘શેટ’ થઈ ગયું હોય છે કે તમારે જે કરવાનું હોય એ સ્વંયભુ થતું હોય છે, તમારે ધ્યાન આપવું પડતું નથી. મારી એક પુત્રી ઓફીસે ત્રણ કિલોમીટર ચાલતી જાય છે અને તેને આ જે ૩૦-૩૫ મીનીટ મળે તેમાં મારી સાથે વાત કરી લે છે, પોતાના અપડેટ્સ આપી દે, કોઈ માર્ગદર્શનની જરુર હોય તો મેળવી લે, આ દરમ્યાન પગ તેનું કામ કર્યા કરે.\nઆ તો માણસ જાતિની વાત કરી પણ અમદાવાદ-ગાંધીનગર વચ્ચે વહેલી સવારે શાકભાજીની ઉંટગાડીઓ એવી રીતે જતી જોઈ છે કે જેમાં ઉંટગાડીનો માલીક આરામથી ઉંઘતો હોય અને ઉંટ પોતાના નિર્ધારિત રસ્તા પર ચાલતું રહે.\nતમે તમારા રોજીંદા કાર્યો કરતી વખતે શું વિચારો છો ?\nકોઈક હવે પછી કરવાના કાર્યોનું આયોજન કરતા હશે, કેટલાક ઉભા થયેલા પ્રશ્નોમાંથી માર્ગ શોધવાનું વિચારતા હશે. જે ઉપયોગી છે, પણ કેટલાક તો નજીકના ભૂતકાળમાં અનુભવેલી દુઃખદ લાગણીને વાગોળી દુઃખી થતા હશે, કોઈક વળી બીજાએ પોતાને કરેલા નુકશાનનો બદલો કઈ રીતે લેવો તેનું પ્લાનીંગ કરતા હશે, કેટલાક હવે શું થશે તેની ધારણા – ઓફીસે મોડા પહોંચાશે તો બોસ સાથે માથાકુટ થશે, આ માથાકુટ દરમ્યાન શું સંવાદ હશે તે પણ મનમાં બોલતા હશે, હવે તમે કહો ! આ બધુ જરુરી છે ?\nઆ સમયનો ઉપયોગ આપણી લાગણીઓને સમજવા ન કરી શકાય ?\nરાત્રીના સુતા પહેલાનો થોડો સમય જાત સાથે ગાળવાની સલાહ લગભગ બધા સલાહકારો આપે છે, પણ ટીવીનું વળગળ આમ થવા દેતું નથી. ટાઈમ મેનેજમેન્ટ માટે તો ઘણું કહી શકાય, પણ તમારા પ્રતિભાવો તો જાણું !\nમાન્યતાઓ, ધારણાઓની ચોક્ક્સ બાઉન્ડરી તોડીને આ પોસ્ટ વાંચવા વિનંતિ !\n← Am I Changing ?\nદ્રષ્ટિકોણ – →\n4 comments on “અત્યારે ટાઈમ જ ક્યાં છે ?”\nઓગસ્ટ 24, 2012 પર 7:28 પી એમ(pm)\nમને લાગે છે કે ટાઇમ હંમેશાં હોય છે, પણ કોઈ ખાસ કાર્ય માટે ટાઇમ ફાળવવાનો આપણી પાસે ટાઇમ નથી હોતો.\nઓગસ્ટ 24, 2012 પર 10:16 પી એમ(pm)\nખુબ સાચુ કહ્યું ! આભાર !\nહજુપણ ઍક મુદ્દો ઉમેરવા જેવો છે,આપણી જુની ઘરેડમાંથી બહાર આવવું એ ખાસ કાર્ય છે અને એ માટે જ ટાઈમ નથી. કદાચ આપણી અસલામતિની ભાવના આપણને રોકતી નહી હોય ? કદાચ એમાંથી બહાર નીકળુંને મુશ્કેલી પડે તો !\nસપ્ટેમ્બર 8, 2012 પર 8:54 એ એમ (am)\nમાણસનો અજંપો એને ઠેકાણે પડવા દેતો નથી. પ્રાથમિકતા શેને આપવી સમજાતું નથી.


પાકિસ્તાનના ઇસ્લામાબાદમાં પ્રથમ હિન્દુ મંદિર બનાવવામાં આવશે, ઇમરાન ખાન સરકાર આપશે 10 કરોડ રૂપિયા - Laughing Gujju\nHome / જાણવાજેવું / પાકિસ્તાનના ઇસ્લામાબાદમાં પ્રથમ હિન્દુ મંદિર બનાવવામાં આવશે, ઇમરાન ખાન સરકાર આપશે 10 કરોડ રૂપિયા\nપાકિસ્તાનના ઇસ્લામાબાદમાં પ્રથમ હિન્દુ મંદિર બનાવવામાં આવશે, ઇમરાન ખાન સરકાર આપશે 10 કરોડ રૂપિયા\nપાકિસ્તાનના ઇસ્લામાબાદ શહેરમાં પહેલા હિન્દુ મંદિરનો શિલાન્યાસ કરવામાં આવ્યો છે. એવું કહેવામાં આવી રહ્યું છે કે આ મંદિર બનાવવા માટે 10 કરોડ પાકિસ્તાની રૂપિયા ખર્ચ થશે. ભગવાન શ્રીકૃષ્ણનું આ મંદિર ઈસ્લામાબાદના એચ -9 વિસ્તારમાં 20 હજાર ચોરસ ફૂટ વિસ્તારમાં બનાવવામાં આવી રહ્યું છે. મંગળવારે, પાકિસ્તાનના સંસદીય માનવાધિકાર સચિવ લાલચંદ્ર માળીએ આ મંદિરનો શિલાન્યાસ કર્યો.\nઆ દરમિયાન ઉપસ્થિત લોકોને સંબોધન કરતાં માળીએ કહ્યું કે 1947 પહેલા ઇસ્લામાબાદ અને નજીકના વિસ્તારોમાં ઘણા હિન્દુ મંદિરો હતા. તેમાં સૈદપુર ગામ અને રાવલ તળાવ નજીક આવેલું એક મંદિર શામેલ છે. જો કે, તેઓ તેમની સ્થિતિ પર ત્યજી દેવામાં આવ્યા હતા અને તેનો ઉપયોગ ક્યારેય કરવામાં આવ્યો ન હતો. તેમણે દુ:ખ પણ વ્યક્ત કર્યું કે ઈસ્લામાબાદમાં લઘુમતીઓના અંતિમ સંસ્કાર માટે બહુ ઓછી જગ્યા છે.\nપાકિસ્તાન સરકાર 10 કરોડ રૂપિયાનો ખર્ચ સહન કરશે : ધાર્મિક બાબતોના પ્રધાન પીર નૂરુલ હક કાદરીએ જણાવ્યું હતું કે આ મંદિરના નિર્માણ માટે સરકાર 10 કરોડનો ખર્ચ સહન કરશે. તેમણે કહ્યું કે વડા પ્રધાન ઇમરાન ખાનને મંદિર માટે વિશેષ સહાયની અપીલ કરવામાં આવી છે. ઇસ્લામાબાદ હિન્દુ પંચાયતે આ મંદિરનું નામ શ્રી કૃષ્ણ મંદિર રાખ્યું છે. આ મંદિર માટે જમીન વર્ષ 2017 માં આપવામાં આવી હતી.\nજોકે કેટલીક ઔપચારિકતાઓને કારણે મંદિરનું નિર્માણ કાર્ય3વર્ષ માટે વિલંબિત હતું. આ મંદિર સંકુલમાં એક છેલ્લો સંસ્કાર પણ હશે. આ સિવાય અન્ય હિન્દુ માન્યતાઓ માટે અલગ જગ્યા બનાવવામાં આવશે. માનવાધિકાર કાર્યકર્તાઓને કહેવા દો કે પાકિસ્તાન લઘુમતીઓ માટે નરક બની ગયું છે. એટલું જ નહીં, હિન્દુ સમુદાયની છોકરીઓનું અપહરણ કરીને મુસ્લિમોમાં ધર્માંતરણ કરવામાં આવે છે.\nમંગળવારે, પાકિસ્તાનના સંસદીય માનવાધિકાર સચિવ લાલચંદ્ર માળીએ આ મંદિરનો શિલાન્યાસ કર્યો. આ દરમિયાન માળીએ કહ્યું કે 1947 પહેલા ઇસ્લામાબાદ અને તેની નજીકના વિસ્તારોમાં ઘણા હિન્દુ મંદિરો હતા. આમાં સૈદપુર ગામ અને રાવલ તળાવ નજીક આવેલા મંદિરો શામેલ છે. જોકે હવે લોકો અહીં પૂજા કરતા નથી. મંદિર સંકુલ 20 હજાર ચોરસફૂટમાં ફેલાયેલું છે, જેમાં એક સ્મશાન અને અન્ય ધાર્મિક કાર્યક્રમોને અલગથી રાખવામાં આવશે.


રાયબરેલીમાં સોનિયા રાજ, આ લોકસભાની ચૂંટણી બાદ બનશે નવો રેકોર્ડ - GSTV\nHome » News » રાયબરેલીમાં સોનિયા રાજ, આ લોકસભાની ચૂંટણી બાદ બનશે નવો રેકોર્ડ\nરાયબરેલીમાં સોનિયા રાજ, આ લોકસભાની ચૂંટણી બાદ બનશે નવો રેકોર્ડ\nવાત કરીએ દાયકાઓથી ગાંધી પરિવારનો અજેય ગઢ રહેલી રાયબરેલી બેઠકની. તો અહીં યુપીએના ચેરપર્સન સોનિયા ગાંધી પાંચમી વખત ચૂંટણી મેદાનમાં ઉતર્યા છે. જો સોનિયા ગાંધી ફરી એક વખત ચૂંટણી જીતી જશે તો તે નવો જ રેકોર્ડ નોંધાવશે. રાયબરેલીના રાજકીય ઇતિહાસમાં કોઇ સાંસદ અહીંથી પાંચ વખત ચૂંટાઇને સંસદ પહોંચશે તેવું પ્રથમ વખત બનશે.\nગાંધી પરિવારનું પ્રચંડ પ્રભુત્વ ધરાવતી રાયબરેલી બેઠક પરથી ફરી એક વખત કોંગ્રસના પૂર્વ અધ્યક્ષ અને યુપીએના ચેરપર્સન સોનિયા ગાંધી ચૂંટણી મેદાનમાં છે. સોનિયા ગાંધી રાયબરેલી બેઠક પરથી પાંચમી વખત ચૂંટણી લડી રહ્યા છે. અને જો સોનિયા ગાંધી ચૂંટણી જંગ જીતી જશે તો રાયબરેલીથી પાંચ વખત ચૂંટણી જીતવાનો ઐતિહાસિક રેકોર્ડ બનાવશે.\nરાયબરેલી બેઠક પર અત્યાર સુધી થયેલી તમામ ચૂંટણીઓમાં કોઇ ઉમેદવાર4વખતથી વધુ ચૂંટણી જીતી શક્યા નથી. ફિરોઝ ગાંધીથી લઇને પૂર્વ વડાપ્રધાન ઇન્દિરા ગાંધી રાયબરેલીથી ચૂંટણી લડી ચૂક્યા છે પરંતુ અહીંથી સૌથી વધુ4વખત જીતવાનો રેકોર્ડ પણ સોનિયા ગાંધીના નામ પર જ છે. સોનિયા ગાંધીએ જ્યારે રાજનીતિમાં પ્રવેશ કર્યો ત્યારે તેમણે પહેલી વખત તેમના પતિ રાજીવ ગાંધીની સંસદીય બેઠક અમેઠીને પોતાની કર્મભૂમિ બનાવી. 1999માં અમેઠીમાંથી ચૂંટણી જીતી તેઓ પહેલી વખત સંસદ પહોંચ્યા. 2004માં રાહુલ ગાંધીની રાજનીતિમાં એન્ટ્રી બાદ સોનિયા ગાંધીએ રાહુલ ગાંધી માટે અમેઠી બેઠક ખાલી કરી અને પોતાના સાસુ અને પૂર્વ વડાપ્રધાન ઇન્દિરા ગાંધીની સંસદીય બેઠક રાયબરેલીને અપનાવી.\nસોનિયા ગાંધીએ 2004માં રાયબરેલી બેઠક પરથી પહેલી વખત ચૂંટણી લડી અને 2.49 લાખ મતોની સરસાઇથી વિજય મેળવ્યો. ત્યાર બાદ સોનિયાએ ગાંધીએ લાભના પદના આક્ષેપોને કારણે રાજીનામું આપ્યું. 2006માં રાયબરેલી બેઠકની પેટાચૂંટણી યોજાઇ અને ફરી સોનિયા ગાંધીએ 4.17 લાખ મતોની જંગી સરસાઇથી જીત મેળવી. 2009માં સોનિયા ગાંધીએ ફરી 3.72 લાખ મતોની સરસાઇથી ભવ્ય જીત મેળવી અને ત્યાર બાદ ચોથી વખત 2014ની લોકસભા ચૂંટણીમાં પણ 3.52 લાખ મતોની સરસાઇથી વિજય પ્રાપ્ત કર્યો.\nસોનિયા ગાંધી બાદ સૌથી વધુ જીત મેળવવાનો રેકોર્ડ ઇન્દિરા ગાંધીના નામે છે. ઇન્દિરા ગાંધી3વખત રાયબરેલી બેઠક પરથી ચૂંટણી જીતી ચૂક્યા છે. જ્યારે કે રાયબરેલીથી બે વખત ચૂંટણી જીતનારા નેતાઓમાં ફિરોઝ ગાંધી. બૈજનાથ કુરીલ. અરુણ નહેરુ, શીલા કૌલ અને અશોક સિંહનો સમાવેશ થાય છે. રસપ્રદ વાત એ છે કે સપા અને બસપા રાયબરેલી બેઠક પર હજુ સુધી ખાતું પણ ખોલાવી શકી નથી. અહીં ગાંધી પરિવારનો દબદબો એવો છે કે 2014માં મોદી લહેર દરમ્યાન પણ અહીં કમળ ખીલી શક્યું નહોતું.\nbreaking news gujaratiGujarat samachargujarati newsgujarati news liveLatest News in Gujaratilive gujarati newsLoksabha Election 2019news in gujarationline news gujarati liveRecordSonia Gandhi. Raybareli\nપહેલી મે 1960ની સવારથી માંડીને અત્યાર સુધીની ગુજરાતની ટચૂકડી વાત\nમને જ નહી મારા જેવી બીજી ઘણી પીડિતાઓને ન્યાય મળ્યો છે: પીડિતા


donald trump said indo pak tensions reduced i want to help if both countries want mb – News18 Gujarati\nભારત-પાક. વચ્ચે તણાવ ઘટ્યો, બંને દેશ ઈચ્છે તો મદદ કરવા તૈયાર છું : ડોનાલ્ડ ટ્રમ્પ\nડોનાલ્ડ ટ્રમ્પે કહ્યું કે, જો દક્ષિણ એશિયાના બંને પડોસી દેશો ઈચ્છે તો મધ્યસ્થતા કરવા માટે તૈયાર છું.\nLast Updated : September 10, 2019, 11:57 IST\nવોશિંગટન : અમેરિકા (America)ના રાષ્ટ્રપતિ ડોનાલ્ડ ટ્રમ્પ (Donald Trump)એ કહ્યું છે કે છેલ્લા બે સપ્તાહની તુલનામાં ભારત અને પાકિસ્તાન (India and Pakistan) વચ્ચે તણાવમાં ઘટાડો થયો છે. સાથોસાથ તેઓએ ફરી એકવાર કહ્યું કે, 'જો દક્ષિણ એશિયાના બંને પડોસી દેશો ઈચ્છે તો મધ્યસ્થતા કરવા માટે તૈયાર છું.' 26 ઑગસ્ટે ફ્રાન્સમાં યોજાયેલી G7ની બેઠકમાં વડાપ્રધાન નરેન્દ્ર મોદી (PM Narendra Modi) સાથે મુલાકાતના બે સપ્તાહ બાદ ટ્રમ્પે આ નિવેદન આપ્યું છે. ફ્રાન્સમાં મુલાકાત દરમિયાન પીએમ મોદીએ ટ્રમ્પને દ્રઢતાથી કહી દીધું હતું કે ભારત અને પાકિસ્તાનની વચ્ચે કોઈ મુદ્દે ત્રીજા દેશના હસ્તક્ષેપની જરૂર નથી.\nસોમવારે રાષ્ટ્રપતિ ટ્રમ્પે વ્હાઇટ હાઉસમાં સંવાદદાતાઓને કહ્યું કે, તમે જાણો છો કે કાશ્મીરને લઈને ભારત અને પાકિસ્તાનમાં ટકરાવ છે. મારું માનવું છે કે બે સપ્તાહ પહેલા બંને પડોસી દેશોમાં જેટલો તણાવ હતો તેમાં હવે ઘટાડો થયો છે. નોંધનીય છે કે, ભારત સરકારે જમ્મુ-કાશ્મીરને વિશેષ દરજ્જો આપનારા આર્ટિકલ 370 (Article 370)ને સમાપ્ત કરી દીધો છે. ત્યારબાદથી ભારત અને પાકિસ્તાનમાં તણાવ વધી ગયો હતો, જે સમય જતાં ધીમે-ધીમે ઓછો થઈ રહ્યો છે.\nઅનેક વાર મધ્યસ્થતા કરવાની ઈચ્છા વ્યક્ત કરી ચૂક્યા છે ટ્રમ્પ\nભારત અને પાકિસ્તાનની વચ્ચે મધ્યસ્થતાની અનેકવાર ઈચ્છા જાહેર કરી ચૂકેલા ડોનાલ્ડ ટ્રમ્પે ફરી એકવાર મધ્યસ્થતા કરવાની ઈચ્છા જાહેર કરી છે. ભારત અને પાકિસ્તાનની વચ્ચે સ્થિતિ વિશે એક સવાલના જવાબમાં ટ્રમ્પે કહ્યું કે, મને બંને દેશોનો સાથ ખૂબ જ પસંદ છે. જો બંને દેશો ઈચ્છે તો હું તેમની મદદ કરવા તૈયાર છું. બંને દેશ જાણે છે કે તેમની સામે મધ્યસ્થતાનો પ્રસ્તાવ છે.\nઆ પણ વાંચો, પાકિસ્તાની સેનાની મદદથી ઘૂસણધોરી કરી રહેલા આતંકવાદીઓને સેનાએ ઠાર માર્યા\nભારતે જુલાઈમાં પણ ટ્રમ્પના પ્રસ્તાવને ઠુકરાવી દીધો હતો\nઆ પહેલા જુલાઈ 2019માં જ પાકિસ્તાનના વડાપ્રધાન ઈમરાન ખાન (Imran Khan)ના અમેરિકાના પ્રવાસ સમયે ટ્રમ્પે કાશ્મીર મુદ્દે મધ્યસ્થતા કરવાનો પ્રસ્તાવ મૂક્યો હતો. ભારતે આ પ્રસ્તાવને તાત્કાલીક નકારી દીધો હતો. ગત મહિને ફ્રાન્સમાં મોદી અને ટ્રમ્પની મુલાકાત સમયે ટ્રમ્પે કહ્યું હતું કે, ભારત અને પાકિસ્તાનને કાશ્મીર મુદ્દે સમાધાન કરવું જોઈએ, તો પીએમ મોદીએ તેમને જણાવ્યું હતું કે ભારત અને પાીકસ્તાનની વચ્ચે તમામ મુદ્દા દ્વિપક્ષીય છે અને કોઈ ત્રીજા દેશની તેમાં કોઈ ભૂમિકા ન હોઈ શકે.\nઆ પણ વાંચો, ભારતમાં મોટા હુમલાની તૈયારી! પાકિસ્તાને મસૂદ અઝહરને મુક્ત કર્યો - રિપોર્ટ\nFirst published: September 10, 2019, 07:31 IST\nTags: Article 370, Donald trump, Jammu and kashmir, અમેરિકા, નરેન્દ્ર મોદી, પાકિસ્તાન


અજીબોગરીબ ઇમારતમાં થાય છે અબજોનો કારોબાર janvaJevu.com\nHome / જાણવા જેવું / રોજ થઈ છે અબજો નો કારોબાર આ ઈમારતોમાં\nરોજ થઈ છે અબજો નો કારોબાર આ ઈમારતોમાં\nPosted on January 20, 2015 by JanvaJevu in જાણવા જેવું with0Comments\nઆઈએનજી હાઉસ, એમ્સટર્ડમ\nભારતમાં આરબીઆઇએ એક વખત ફરી નવા બેન્કિંગ લાઇસન્સ આપવાની કવાયત શરૂ કરી દીધી છે. જેમાં ઘણી બધી વિદેશી બેંકો પણ ભારતમાં કારોબાર શરૂ કરે તેવી સંભાવના છે. આજે અમે તમને દુનિયાની એવી કેટલીક ખાસ બેંકો વિશે જણાવવા જઈ રહ્યા છીએ જે માત્ર કારોબારના કારણે જ બહુ મોટી નથી પણ તેની ગ્લેમરસ ઇમારતના કારણે પણ દુનિયાભરમાં જાણીતી છે. એવી જ5સૌથી સુંદર ઇમારતો વિશે અમે તમને જણાવીશું, જે થોડી અલગ રીતે તૈયાર કરવામાં આવી છે અને દેખાવે તે અજીબોગરીબ લાગે છે. આ ઇમારત ઓછા સમયમાં બનીને તૈયાર થઈ છે. આજે આ ઇમારતો માત્ર તેની ડિઝાઇને કારણે જ પ્રખ્યાત નથી પરંતુ શ્રેષ્ઠ એન્જિનિયરીંગના સુંદર મોડલ તરીકે પણ જાણીતી છે.\nનેધરલેન્ડની રાજધાની એમ્સટર્ડમમાં બનેલ આ ઇમારત ગ્લોબલ ફાઇનાન્શિયલ હાઉસ આઇએનજી ગ્રુપનું મુખ્યાલય છે. આકારને કારણે તેની અલગ જ ઓળખ છે. તેને ‘શૂ બિલ્ડિંગ’ના નામથી પણ જાણીતી છે. દૂરથી તેનો બેસ 16 પાયાવાળા ટેબલ જેવો દેખાય છે. ઓછા સમયમાં (નવેમ્બર 1999 થી સપ્ટેમ્બર 2002)માં નિર્માણ પૂર્ણ કરવાનું શ્રેય એમ્સટર્ડમની ફર્મ મેયર એન્ડ વેન સ્કુટેનને જાય છે. તેના નિર્માણમાં બ્રિજ ટેક્નોલોજીનો ઉપયોગ કરવામાં આવ્યો છે.\nબેંક ઓફ અમેરિકા ટાવર, ન્યૂયોર્ક\nઅમેરિકાના ન્યૂયોર્કમાં 2004થી આ બેંકનું નિર્માણ શરૂ કરવામાં આવ્યું હતું, જે 2009માં પૂર્ણ થયું હતું. ખર્ચ થયો 6100 કરોડ રૂપિયા. ત્રણ આર્કિટેક્ટ ફર્મ કુકફોક્સ આર્કિટેક્ટ્સ, એલએલપી અને એડમસન એસોસિએટ્સએ 58 માળની આ ઇમારતનું નિર્માણ કર્યું હતું. ન્યૂયોર્કમાં વર્લ્ડ ટ્રેડ સેન્ટર બાદ આ 366 મીટર ઉંચાઇની સાથે બીજી સૌથી ઊંચી ઇમારત છે. વોટર સ્ટોરેજ સિસ્ટમથી આ ઇમારત દર વર્ષે 3.89 કરોડ લીટર પાણીની બચત કરે છે.\nબેંક ઓફ ચાઇના ટાવર, હોંગકોંગ\nહોંગકોંગ સ્થિત આ ઇમારતની ઊંચાઇ 367.4 મીટર છે. આર્કિટેક્ટ ફર્મ આઈએમ પાઇ એન્ડ પાર્ટનર્સ, શર્મન કુંગ એન્ડ એસોસિએટ્સ અને થોમસ બોઅદાએ તેનું નિર્માણ એપ્રિલ 1985માં શરૂ કરી 1990 સુધીમાં પૂર્ણ કર્યું હતું. આ સમય દરમિયાન અમેરિકાની બહાર આ પ્રથમ ઇમારત હતી જેની ઊંચાઇ 305 મીટર કરતા વધુ હતી.\n72 માળની આ ઇમારતમાં 49 હાઇસ્પીડ લિફ્ટ લગાવવામાં આવી છે. પ્રથમ વખત આ ઇમારતમાં કમ્પોઝિટ સ્પેસ ફ્રેમનો ઉપયોગ કરવામાં આવ્યો હતો.\nસ્કોટિયા પ્લાઝા, ટોરન્ટો\nકેનેડાના ટોરન્ટો સ્થિત આ ઇમારત સ્કોટિયા બેંકનું મુખ્યાલય છે. ડબલ્યુજેડએમએચ આર્કિટેક્ટ્સની સાથે ઓલંપિયા એન્ડ યોર્કે તેનું નિર્માણ 1985માં શરૂ કરી 1988 સૂધી પૂર્ણ કર્યું હતું. 68 માળ અને 44 લિફ્ટવાળી આ ઇમારતની ઉંચાઇ 274.9 મીટર છે. આ કેનેડાની ત્રીજી સૌથી ઊંચી ઇમારત છે. મે 2012માં સ્કોટિયા બેંકે પોતાની આઇકોનિક ઇમારતની માલિકી 7,700 કરોડ રૂપિયામાં રિયલ એસ્ટેટ ઇન્વેસ્ટમેન્ટ ફર્મને વેચી દીધી હતી.\nનેશનલ બેંક ઓફ દુબઈ\nસાઉદી અરબની સૌથી મોટી બેંક નેશનલ બેંક ઓફ દુબઈની આ ઇમારત જૂના જહાજના આકારની બનેલી છે. આ જ કોન્સેપ્ટ પર દુબઇનું લક્ઝરી બુર્જ અલ અરબ હોટલ પણ બનેલી છે. આર્કિટેક્ટ ફર્મ દુબાર્ક આર્કિટેક્ટ્સ એન્ડ એન્જિનિયર્સ, નૂર ગ્રુપ કન્સલટન્ટ અને કાર્લોસ ઓટ આર્કિટેક્ટે મળીને તેનું નિર્માણ કર્યું. 1998માં તેની શરૂઆત કરવામાં આવી હતી. 125 મીટર ઊંચી અને 20 માળની સાથે આ 1998 સુધી દુબઇની સૌથી ઊંચી ઇમારત હતી.\nઆ છે વિશ્વના વિચિત્ર ગાર્ડન, ધરાવે એક રહસ્ય, સોશિયલ મીડિયામાં હિટ\nહવે ફટાફટ ડાઉનલોડ કરો યૂટ્યુબ ના વીડિયો - 29,617 views\nવોટ્સ એપના નવા વર્ઝન ‘વોટ્સએપ પ્લસ’ની લોન્ચ થવાની શક્યતા\nસ્માર્ટફોનની સાથે હવે ઈન્ટરનેટ યુઝર્સ માટે એપ્લિકેશનમાં પણ ઘણાં વિકલ્પો...


Gujarati News » International news » Iran slams condemn taliban attack on panjshir valley afghanistan gave message to pakistan\nPanjshir પર તાલિબાનના હુમલાથી ભડક્યું ઈરાન, કડક આલોચના સાથે પાકિસ્તાનને પણ આપ્યો કડક સંદેશ\nતાલિબાને અફઘાનિસ્તાનના પંજશીર પ્રાંત પર કબજો મેળવ્યો હોવાનો દાવો કર્યો છે, જે આજ સુધી કોઈ કબજે કરી શક્યું નથી. જે બાદ ઈરાન તરફથી એક નિવેદન બહાર પાડીને આ ઘાટી પર હુમલાની નિંદા કરવામાં આવી છે.\nPublish Date - 8:25 pm, Mon,6September 21 Edited By: Charmi Katira Follow us -\nઈરાને (Iran) સોમવારે અફઘાનિસ્તાનની(Afghanistan) પંજશીર ઘાટીમાં તાલિબાન (Taliban) હુમલાની ‘સખત’ નિંદા કરી હતી. જ્યારે તાલિબાને દાવો કર્યો હતો કે તેણે પંજશીર પર કબજો કર્યો છે, તે પછી ઈરાન દ્વારા એક નિવેદન બહાર પાડવામાંઆવ્યું હતું. ઈરાનના વિદેશ મંત્રાલયના પ્રવક્તા સઈદ ખાતીબઝાદેહે કહ્યું કે, ‘પંજશીરથી આવતા સમાચાર ખરેખર પરેશાન કરનાર છે.\nઅમે આ હુમલાની સખત નિંદા કરીએ છીએ. ‘શિયા બહુમતી ધરાવતો દેશ ઈરાન કાબુલ કબજે કર્યા પછીથી સુન્ની જૂથ તાલિબાનની નિંદા કરવાનું ટાળ્યું હોય તેવું લાગે છે.\n15 ઓગસ્ટના અફઘાનિસ્તાન પર કબજો કર્યાના ત્રણ સપ્તાહ બાદ તાલિબાનના પ્રવક્તાએ પંજશીરમાં જીતનો દાવો કરતા કહ્યું કે, “આપણો દેશ હવે સંપૂર્ણપણે યુદ્ધની દલદલમાંથી બહાર આવી ગયો છે.” બીજી બાજુ, તાલિબાન સામે યુદ્ધની ઘોષણા કરનારાઓ રાષ્ટ્રીય પ્રતિકાર ફ્રન્ટ (NRF) એ તાલિબાનના દાવાને ખોટો ગણાવ્યો છે. NRF એ કહ્યું છે કે તેના લડવૈયાઓ પંજશીર ઘાટીમાં “વ્યૂહાત્મક સ્થળો” પર હાજર છે અને હજુ પણ સંઘર્ષનો સામનો કરી રહ્યા છે.\nતાલિબાનના સાથી પાકિસ્તાનને સંદેશ\nખાતિબઝાદેહે આગળ કહ્યું, ‘પંજશીરના પ્રશ્ન પર મેં એટલે ભાર મૂક્યો છે કે તમામ અફઘાન વડીલોની હાજરીમાં વાતચીત દ્વારા તેનો ઉકેલ લાવવો જોઈએ. તાલિબાને આંતરરાષ્ટ્રીય કાયદા અને તેની પ્રતિબદ્ધતાઓને ધ્યાનમાં લેતા તેની જવાબદારીઓનું સન્માન કરવું જોઈએ. ઈરાન અફઘાનિસ્તાનની બાબતોમાં “તમામ પ્રકારના વિદેશી હસ્તક્ષેપ” ની નિંદા કરે છે.\nઅફઘાનિસ્તાનમાં પ્રવેશ કરનારાઓનું શું?\nપ્રવક્તાએ કહ્યું, “અમે અમારા મિત્રો અને અફઘાનિસ્તાનમાં પ્રવેશવાની વ્યૂહાત્મક ભૂલ કરનાર લોકોને જણાવવા માંગીએ છીએ કે અફઘાનિસ્તાન એવો દેશ નથી કે જે તેની ધરતી પર દુશ્મન અથવા આક્રમણ કરનાર હોય.” તમને જણાવી દઈએ કે ઈરાન અફઘાનિસ્તાન સાથે 900 કિમીની સરહદ શેર કરે છે.\nતે 1996 થી 2001 સુધી તાલિબાન શાસનને ઓળખતું ન હતું. ઈરાનમાં પહેલેથી જ 35 લાખ અફઘાન રહે છે અને આ દેશને ડર છે કે કદાચ વધુ શરણાર્થીઓ અહીં નહીં આવે. જોકે, તે છેલ્લા મહિનાથી તાલિબાન સાથે સંબંધો બાંધવાનો પ્રયાસ કરી રહ્યો છે.\nઆ પણ વાંચો : IND vs ENG: ઇંગ્લેન્ડ સામેની સિરીઝમાં 8 માંથી7ઇનીંગ રમવામાં નિષ્ફળ રહ્યો અજીંક્ય રહાણે, તેની છેલ્લી 11 ટેસ્ટ પણ રહી બેરંગ!


RSS invites 70 countries, send invitation to Rahul Gandhi also|RSSએ 70 દેશના નેતાઓને આપ્યું આમંત્રણ, પડોશી દેશ PAKથી રાખ્યું અંતર\nRSS invites 70 countries, send invitation to Rahul Gandhi also\nRSSએ 70 દેશના નેતાઓને આપ્યું આમંત્રણ, પડોશી દેશ PAKથી રાખ્યું અંતર\nમોહન ભાગવત આ કાર્યક્રમ દરમિયાન સામાન્ય જનતા સાથે સીધો સંવાદ કરશે\nરાષ્ટ્રીય સ્વયંસેવક સંઘ (RSS)નું 'ભવિષ્ય કા ભારત' કાર્યક્રમ છેલ્લાં કેટલાંક દિવસથી ચર્ચાનો વિષય બન્યો છે. આ કાર્યક્રમમાં ભાગ લેવા સંઘ તરફથી સમગ્ર દુનિયામાંથી 70 દેશોના નેતાઓને આમંત્રણ આપવામાં આવ્યું છે.\nSep 12, 2018, 11:36 AM IST\nનેશનલ ડેસ્ક: રાષ્ટ્રીય સ્વયંસેવક સંઘ (RSS)નું 'ભવિષ્ય કા ભારત' કાર્યક્રમ છેલ્લાં કેટલાંક દિવસથી ચર્ચાનો વિષય બન્યો છે. આ કાર્યક્રમમાં ભાગ લેવા સંઘ તરફથી સમગ્ર દુનિયામાંથી 70 દેશોના નેતાઓને આમંત્રણ આપવામાં આવ્યું છે. જોકે મહત્વની વાત એ છે કે, આ કાર્યક્રમમાં પડોશી દેશ પાકિસ્તાનને આમંત્રણ આપવામાં આવ્યું નથી. સૂત્રોના આધારે એવુ પણ જાણવા મળ્યું છે કે, આ કાર્યક્રમમાં કોંગ્રેસ અધ્યક્ષ રાહુલ ગાંધીને આમંત્રણ અપાય તેવી પણ શક્યતા છે. જોકે કોંગ્રેસ નેતાઓ તરફથી રાહુલ ગાંધીને આ કાર્યક્રમમાં ન જવાની સલાહ આપવામાં આવી છે.\nઆ કાર્યક્રમમાં લેક્ચર સીરિઝ રખાશે\nઆ કાર્યક્રમમાં સમગ્ર લેક્ચર સીરિઝ રાખવામાં આવી છે જેને આરએસએસ પ્રમુખ મોહન ભાગવત દ્વારા સંબોધિત કરવામાં આવશે. આરએસએસ ટૂંક સમયમાં જ દરેક નક્કી કરેલા દેશોને ઓફિશિયલ આમંત્રણ આપવાની શરૂઆત કરશે. આ ત્રણ દિવસના કાર્યક્રમની શરૂઆત 17 સપ્ટેમ્બરે થશે.\nસંઘના આ કાર્યક્રમનું આયોજન આગામી સપ્તાહથી દિલ્હીમાં થશે. મોહન ભાગવત આ કાર્યક્રમ દરમિયાન સામાન્ય જનતા સાથે સીધો સંવાદ કરે તેવી પણ શક્યતા છે. નોંધનીય છે કે, આ તે જ કાર્યક્રમ છે જેમાં દેશના ઘણાં રાજકીય પ્રતિનિધિઓ બોલાવવાની ચર્ચા થઈ રહી છે. આ કાર્યક્રમમાં કોંગ્રેસ અધ્યક્ષ રાહુલ ગાંધીને બોલાવવામાં આવે તેવી પણ શક્યતા છે.\nRSSના જણાવ્યા પ્રમાણે આ કાર્યક્રમમાં ઘણાં દેશના હાઈ કમિશનને આમંત્રણ મોકલવામાં આવશે. પરંતુ પાકિસ્તાનને આમંત્રણ આપવામાં આવશે નહીં. આ કાર્યક્રમમાં દેશના ભવિષ્ય અને તેમાં RSSના રોલ વિશે ચર્ચા કરવામાં આવશે. કાર્યક્રમના પહેલાં દિવસે મોહન ભાગવત ભાષણ કરશે જેમાં આરએસએસ તેમના વિચાર રજૂ કતરશે. RSS દ્વારા આયોજિત કરવામાં આવેલો આ કાર્યક્રમ તેમનો પ્રથમ કાર્યક્રમ છે.


કોમેડી કિંગ કપિલ શર્માએ શેર કરી દીકરી અનાયરાની તસવીરો, નાનીસી જાનની ક્યુટનેસ તમારું દિલ પણ જીતી લેશે\nHomeકોમેડી કિંગ કપિલ શર્માએ શેર કરી દીકરી અનાયરાની તસવીરો, નાનીસી જાનની ક્યુટનેસ તમારું દિલ પણ જીતી લેશે\nહાસ્ય કલાકાર કપિલ શર્માએ 26 સપ્ટેમ્બરના દિકરી દિવસના પ્રસંગને વધુ વિશેષ બનાવ્યો છે. હા, હંમેશા પોતાની શ્રેષ્ઠ કોમેડીથી લોકોને હસાવતા અને ગલીપચી કરનારા કપિલ શર્માએ આ પ્રસંગે પોતાની પુત્રી અનાયરા શર્માની તસવીરો શેર કરીને લોકોને આ ખાસ દિવસે અભિનંદન આપ્યા છે. કપિલ દ્વારા દીકરીની ત્રણ તસવીરો ઈન્સ્ટાગ્રામ પર શેર કરવામાં આવી છે, જે તદ્દન વાયરલ થઈ રહી છે અને અત્યાર સુધીમાં 1 મિલિયનથી વધુ લોકોએ તેમને પસંદ કરી છે અને આ ચિત્રો પર5હજારથી વધુ ટિપ્પણીઓ આવી છે.\nકપિલે શેર કરેલી આમાંની એક તસવીરમાં તમે અનારાને પીળા ઘાગરા ચોલીમાં જોઈ શકો છો. આ દરમિયાન, અનાયરા ખૂબ જ સુંદર રીતે કેમેરા સામે પોઝ આપતી જોવા મળે છે. તે જ સમયે, કપિલ દ્વારા શેર કરવામાં આવેલી અનાયરાની બીજી તસવીરમાં, તે સનગ્લાસ પહેરેલા લાલ અને સફેદ ડ્રેસમાં પૂલની નજીક ઉભેલી જોઈ શકાય છે. અનાયરાની ત્રીજી તસવીર પણ ખૂબ જ સુંદર છે, જેમાં તે પાર્કની લાકડાની બેન્ચ પર હસતી અને બેઠેલી જોવા મળી રહી છે.\nકપિલે શેર કરેલી દીકરીની આ તસવીરો પર માત્ર ચાહકો જ નહીં પણ ઘણી સેલિબ્રિટીઓ પણ સતત ટિપ્પણી કરી રહ્યા છે. કપિલની પુત્રીની આ તસવીરો પર ટિપ્પણી કરતા અભિનેત્રી આહાના કુમરાએ લખ્યું, 'આ ખૂબ જ સુંદર છે'. સાથે જ કરણવીર બોહરાએ હાર્ટ શેપ ઇમોજી શેર કરીને પોતાની લાગણી વ્યક્ત કરી છે. કપિલના શોનો મહત્વનો હિસ્સો હાસ્ય કલાકાર ભારતી સિંહે પણ આ પોસ્ટ પર કોમેન્ટ કરતી વખતે 'રબ્બા' લખ્યું છે. તમને જણાવી દઈએ કે કપિલને બે બાળકો છે, પુત્રી અનાયરાનો જન્મ ડિસેમ્બર 2019 માં થયો હતો, જ્યારે પુત્ર ત્રિશાનનો જન્મ આ વર્ષે2ફેબ્રુઆરીએ થયો હતો.\nઅગાઉ, 1 સપ્ટેમ્બર, 2021 ના રોજ, કપિલે તેના ઈન્સ્ટા હેન્ડલની વાર્તા પર બૂમરેંગ વીડિયો શેર કર્યો હતો.વીડિયોમાં અનાયરા મસ્તી કરતી જોવા મળી રહી છે. વીડિયોમાં અનાયરા તેના નાના ટીવી પર કાર્ટૂન જોઈ રહી છે. ગુલાબી રંગના ફ્રોકમાં અનાયરા ખૂબ જ સુંદર લાગી રહી છે. દીકરી કપિલ શર્માનો આ વીડિયો શૂટ થઈ રહ્યો છે. અનાયરા તેના પિતાને જોઈને હસતી જોવા મળે છે. આ વીડિયો શેર કરીને કપિલ શર્માએ હાર્ટ ઇમોજી બનાવ્યો છે.\nતમને જણાવી દઈએ કે કપિલ શર્માએ 12 ડિસેમ્બર 2018 ના રોજ તેની કોલેજ મિત્ર ગિન્ની ચતરથ સાથે લગ્ન કર્યા હતા. આ પછી, 10 ડિસેમ્બર 2019 ના રોજ પુત્રી અનાયરાનો જન્મ થયો. 1 ફેબ્રુઆરી 2021 ના રોજ, કપિલ અને ગિન્ની એક પ્રેમાળ પુત્રના માતા પિતા બન્યા, જેને તેઓએ ત્રિશાન નામ આપ્યું. થોડા મહિનાઓ પહેલા, કપિલ શર્માએ ઇન્સ્ટાગ્રામ પર પુત્ર ત્રિશાન અને અનાયરાની તસવીર શેર કરી અને ચાહકોને તેમની સાથે પરિચય કરાવ્યો. તે જ સમયે, અગાઉ તેણે પુત્રી અનાયરાનો વીડિયો શેર કર્યો હતો, જેમાં તે ગાયક અને રેપર યો યો હની સિંહના ગીત પર ડાન્સ કરતી જોવા મળી હતી.\nકપિલના વર્કફ્રન્ટની વાત કરીએ તો તેના કોમેડી શોએ ફરી એકવાર વાપસી કરી છે. અક્ષય કુમાર શોના પ્રથમ મહેમાન બન્યા. આ વખતે પણ કપિલ શર્માના શોમાં ઘણા ફેરફાર કરવામાં આવ્યા છે. સુદેશ લાહિરી અને રોશેલ રાવે શોમાં પ્રવેશ કર્યો છે. રોશેલ ભૂતકાળમાં પણ શોનો ભાગ રહી ચૂક્યો છે. તેણે કપિલના શોમાં લોટરીની ભૂમિકા ભજવી છે. તે જ સમયે, સુદેશ પ્રથમ વખત કોમેડી શો સાથે જોડાયેલો છે. સુદેશ અને કૃષ્ણ અભિષેકની જોડી ખૂબ જ પ્રખ્યાત રહી છે.


boney kapoor performed pooja on sridevis first death anniversary - I am Gujarat\nboney kapoor performed pooja on sridevis first death anniversary\nશ્રીદેવીની વરસી પર ચેન્નાઈમાં બોની કપૂરે કરી પૂજા, ગમગીન થયો પરિવાર\nShivani Joshi | I am Gujarat | Updated: Feb 14, 2019, 3:08 PM\n24 ફેબ્રુઆરી 2018ના રોજ બોલિવુડની જાણીતી અભિનેત્રી શ્રીદેવીનું નિધન થયું. આ વર્ષે શ્રીદેવીના નિધનને એક વર્ષ થશે. 14 ફેબ્રુઆરી એટલે કે આજે શ્રીદેવીની વરસી છે. આ એવો દિવસ છે જે બોની કપૂરના આખા પરિવારને દુઃખમાં ધકેલી દે છે. દિવંગત એક્ટ્રેસની વરસી નિમિત્તે બોની કપૂરે ચેન્નાઈમાં બંને દીકરીઓ ખુશી અને જ્હાન્વી સાથે પૂજા કરી. આ પૂજા શ્રીદેવીની આત્માની શાંતિ માટે આયોજિત કરાઈ.અમારા ન્યૂઝ WhatsApp પર મેળવવા અહીં ક્લિક કરો\nચેન્નાઈમાં થઈ પૂજા\nપૂજામાં બોની, જ્હાન્વી અને ખુશી સિવાય અનિલ કપૂર પણ સામેલ થયા. પૂજા શ્રીદેવીના પિયરમાં એટલે કે ચેન્નાઈ સ્થિત ઘરે રાખવામાં આવી. પૂજા દરમિયાન પરિવાર ગમગીન થઈ ગયો. આજ સુધી કપૂર પરિવાર સંપૂર્ણપણે શ્રીદેવીના નિધનના આઘાતમાંથી બહાર નથી આવી શક્યો. જણાવી દઈએ કે, દુબઈની એક હોટલમાં બાથટબમાં ડૂબવાથી શ્રીદેવીનું મોત થયું હતું.\nદુબઈમાં થયું હતું નિધન\nજણાવી દઈએ કે, ગયા વર્ષે શ્રીદેવી મોહિત મારવાહના લગ્નમાં દુબઈ ગયા હતા. અહીં હોટલના રૂમમાં જ બાથટબમાં ડૂબવાથી તેમનું નિધન થયું. શ્રીદેવનું મોત થયું ત્યારે બોની કપૂર રૂમમાં જ હતા. શ્રીદેવીને ગુમાવવાની ક્ષણ બોની અને તેમની બંને દીકરીઓ માટે કપરી હતી. જો કે અર્જુન અને અંશુલા આ મુશ્કેલ ઘડીમાં તેમની પડખે ઊભા રહ્યા. આ ઘટનાએ ચારેય ભાઈ-બહેનો વચ્ચેનું અંતર દૂર કર્યું. હવે અર્જુન અંશુલાની જેમ જ જ્હાન્વી અને ખુશીનું ધ્યાન રાખે છે.\nRead Next Story'ગલી બોય'ના સ્ક્રીનિંગ વખતે આલિયા-રણબીર વચ્ચે થઈ લડાઈ!, જુઓ વીડિયો\nsridevi first death anniversary Sridevi Death Anniversary Pooja on death anniversary Late Sridevi Kapoor Khushi Kapoor Janhavi Kapoor Boney kapoor\nWeb Title : boney kapoor performed pooja on sridevis first death anniversary


સેન્સેક્સ ૩૫,૦૦૦ની સપાટીને પાર પહોંચ્યો | Sensex shares rises above 35,000 points this week - Sambhaav News\nસેન્સેક્સ ૩૫,૦૦૦ની સપાટીને પાર પહોંચ્યો\nઅમદાવાદ: આજે શરૂઆતે શેરબજારમાં સુધારાની ચાલ જોવા મળી હતી. સેન્સેક્સ અને નિફ્ટીમાં ૦.૨૫ ટકાનો સુધારો નોંધાતાં સેન્સેક્સે સપ્તાહની શરૂઆતે જ ૩૫,૦૦૦ની સપાટીને ક્રોસ કરી દીધી હતી. નિફ્ટીએ પણ ૧૦,૬૫૦ની સપાટી વટાવી દીધી હતી. આજે શરૂઆતે બીએસઇ સેન્સેક્સ ૨૧૪ પોઇન્ટને સુધારે ૩૫,૧૩૯, જ્યારે એનએસઇ નિફ્ટી ૭૧ પોઇન્ટને સુધારે ૧૦,૬૭૬ની સપાટીએ ટ્રેડિંગમાં જોવા મળી હતી.\nઓઇલ એન્ડ ગેસ સેક્ટરના શેરમાં ઝડપથી સુધારો નોંધાતો જોવા મળ્યો હતો. ક્રૂડના ભાવમાં ઘટાડો નોંધાતાં સરકારી ઓઇલ કંપનીઓ સહિત રિલાયન્સ, કેસ્ટ્રોલ કંપનીના શેરમાં પણ પાંચ ટકા સુધીનો શરૂઆતે સુધારો નોંધાયો હતો.\nદરમિયાન આજે શરૂઆતે સન ફાર્મા, યસ બેન્ક, ટાટા સ્ટીલ કંપનીના શેરમાં એકથી ચાર ટકાનો ઉછાળો નોંધાયો હતો, જ્યારે રૂપિયાની મજબૂત સુધારાની ચાલને પગલે આઇટી કંપનીના શેરમાં વેચવાલી નોંધાઇ હતી. આજે શરૂઆતે ટીસીએસ, વિપ્રો કંપનીના શેરમાં ૦.૩૦ ટકા સુધીનો ઘટાડો નોંધાયો હતો. ટાટા મોટર્સ કંપનીનાે શેર પણ પ્રેશરમાં ખૂલ્યો હતો.\nબીજી બાજુ બેન્ક નિફ્ટીમાં આજે ૧૯૪ પોઇન્ટનો શરૂઆતે સુધારો નોંધાતા ૨૬,૪૬૮ની સપાટીએ ટ્રેડિંગમાં જોવા મળી હતી. બેન્ક, ઓઈલ એન્ડ ગેસ, ઓટો, મેટલ, ફાર્મા, રિયલ્ટી, કેપિટલ ગુડ્સ સેક્ટરના શેરમાં ખરીદી જોવા મળી હતી.\nઓઈલ એન્ડ ગેસ કંપનીના શેરમાં સુધારો\nરિલાયન્સ – ૦.૩૫%\nબીપીસીએલ – ૫.૩૮%\nએચપીસીએલ – ૫.૫૯%\nઆઈઓસી – ૫.૮૪%\nઓએનજીસી – ૧.૬૮%\nઓઈલ ઈન્ડિયા – ૧.૬૯%\nકેસ્ટ્રોલ – ૧.૬૮%\nજન્મદિવસ પર રાજ ઠાકરેએ કાપી ઓવૈસીના ફોટાવાળી કેક, AIMIM નારાજ\nPNBમાં વિલફુલ ડિફોલ્ટર્સના રૂ. ૧૫,૧૭૨ કરોડ બાકી\nનિર્માણ સ્કૂલમાં ફી વધારા મામલે વિરોધ\nસોફ્ટવેર એન્જિનિયરના ખાતામાંથી રૂપિયા ૬૦ હજાર ઉપડી ગયા!


તમારા પોર્ટફોલિયોમાં રોડ કન્સ્ટ્રક્શન શેરોનો ઉમેરો કરો - NGS Business\nતમારા પોર્ટફોલિયોમાં રોડ કન્સ્ટ્રક્શન શેરોનો ઉમેરો કરો-સમાચાર-શેરબજાર-Economic Times Gujarati\nતમારા પોર્ટફોલિયોમાં રોડ કન્સ્ટ્રક્શન શેરોનો ઉમેરો કરો\n10 Jun 2018, 0852 hrs IST, ET Bureau\nચાલો, કોર્પોરેટ રિઝલ્ટ સિઝનની સમીક્ષા કરીએ. કંપનીઓની એકંદર વૃદ્ધિ ધારણા જેટલી મજબૂત રહી નથી. કેટલાંક ક્ષેત્રોએ ધારણા કરતા વધુ સારો દેખાવ કર્યો છે. કન્ઝમ્પ્શન અને ખાસ કરીને ગ્રામીણ કન્ઝમ્પ્શનમાં સારી વૃદ્ધિ છે.\nઓટો, એફએમસીજી અને ડ્યુરબેલ્સ ક્ષેત્રની કંપનીઓએ ગ્રામીણ વપરાશ અંગે અગાઉ કરતા વધુ સારા નિવેદન આપ્યા છે. ઊંચા સ્લિપેજ અને જોગવાઇની આગેવાની હેઠળ પીએસયુ બેન્કોની નફાકારકતામાં તીવ્ર ધોવાણ થયું છે અને એનપીએ અંગેની રિઝર્વ બેન્કની તાજેતરની માર્ગરેખાથી તેને વેગ મળ્યો હતો. ખાનગી બેન્કોની તરફેણમાં વેલ્યૂ માઇગ્રેશન સતત ચાલુ છે. મૂડીખર્ચ આધારિત ક્ષેત્રોએ નબળો દેખાવ કર્યો છે. સાઇક્લિકલ ક્ષેત્રો વૃદ્ધિની આગેવાની લઈ રહ્યા છે. મેટલ અને O&G ક્ષેત્રે ધારણા કરતા ચડિયાતો દેખાવ કર્યો છે.\nરોડ શેરોનો ઉમેરો કરવાનો સમય\n2014-15થી 2017-18ના નાણાકીય વર્ષ દરમિયાન NHAIએ ₹2.5 ટ્રિલિયનના કોન્ટ્રાક્ટ આપ્યા છે, જેમાં ઇપીએસ કોન્ટ્રાક્ટ ₹1.17 ટ્રિલિયન અને HAM અથવા હાઇબ્રિડ એન્યુઇટી મોડલ કોન્ટ્રાક્ટ ₹1.02 ટ્રિલિયનના છે. 2015-16 અને 2016-17ના નાણાકીય વર્ષમાં મહારાષ્ટ્ર અને ગુજરાતની આગેવાની હેઠળ પશ્ચિમ વિસ્તાર અને ઉત્તરપ્રદેશના ઉત્તરવિસ્તારમાં વધુ HAM કોન્ટ્રાક્ટની ફાળવણી થઈ હતી.\n2017-18ના નાણાકીય વર્ષમાં ઉત્તર અને પશ્ચિમ ભારતમાં ઇપીએસ કોન્ટ્રાક્ટની વધુ ફાળવણી થઈ છે. દક્ષિણ ભારતમાં મોટો હિસ્સો HAM કોન્ટ્રાક્ટનો હતો. બીઓટી ઓર્ડરના હિસ્સામાં નોંધપાત્ર ઘટાડો થયો છે. 2014-15ના નાણાકીય વર્ષમાં તે કુલ મૂલ્યના 28 ટકા હતા, પરંતુ તે પ્રમાણ 2016-17ના નાણાકીય વર્ષમાં માત્ર આઠ ટકા અને 2017-18ના નાણાકીય વર્ષમાં પાંચ ટકા રહ્યું હતું.\nHAM કોન્ટ્રાક્ટને હવે વેગ મળી રહ્યો છે અને આ ક્ષેત્રમાં ખાનગી ભાગીદારીમાં સુધારો થવાની ધારણા છે. આ મોડલ ખાનગી ક્ષેત્રમાં નવા ખેલાડીઓ લાવવામાં સફળ રહ્યો છે. ટ્રાફિક, વ્યાજદર અને ફુગાવો સંબંધિત જોખમમાં ઘટાડાથી આ સફળતા મળી છે. તેમાં ઓછી ઇક્વિટી જરૂર પડે છે.\nકોર કન્સ્ટ્રક્શન બિઝનેસ 2017-18ના નાણાકીય વર્ષમાં સુધરીને 15 ટકા થયો છે, જે અગાઉના સાત નાણાકીય વર્ષમાં 12થી 13 ટકા હતો. આ ક્ષેત્રમાં તક વિપુલ પ્રમાણમાં છે, તેથી અમે તેના માટે પોઝિટિવ છીએ. અમે માનીએ છીએ કે હાલની પેઢીની ઇન્ફ્રા કંપનીઓ ભૂતકાળની સાઇકલમાંથી ઘણી શીખી છે. નેશનલ હાઇવે ઓથોરિટીએ રજૂ કરેલા નવા મોડલ (HAM)થી સિસ્ટેમેટિક જોખમમાં ઘટાડો થયો છે. HAMમાં ત્રણથી આઠ એક્ટિવ બિડર્સ સાથે સ્પર્ધા ઘણી ઓછી છે. જો તમારા સ્ટોક પોર્ટફોલિયોમાં રોડ કન્સ્ટ્રક્શન કંપનીઓના શેર ન હોય તો મને લાગે છે કે ઊંચા વેઇટેજ સાથે તેનો ઉમેરો કરવાનો સમય છે.


niravrave નીરવ રવે-સહજ ભાવોના દ્યોતક* ૮મા વર્ષ પ્રવેશે+અબ્દુલ બાકિર ઝૈન-ઉલ-આબેદિન’ ને શ્રધ્ધાંજલી | niravrave નિરવ રવે-સહજ ભાવોના દ્યોતક*\n← સાવ ભાંગેલ ઘરને ઘર જોવું……/પરેશ વ્યાસ\nશ્રધ્ધાંજલી Dr. APJ Abdul Kalam +આ ર. પા. કોણ છે?/પરેશ વ્યાસ →\nby pragnaju | જુલાઇ 27, 2015 · 9:24 પી એમ(pm)\nniravrave નીરવ રવે-સહજ ભાવોના દ્યોતક* ૮મા વર્ષ પ્રવેશે+અબ્દુલ બાકિર ઝૈન-ઉલ-આબેદિન’ ને શ્રધ્ધાંજલી\nનીરવ રવે-સહજ ભાવોના દ્યોતક ૭ વરસ પૂરાં થઈને ૮ મા વર્ષે પ્રવેશે છે ત્યારે આજના આ સપરમા દિવસે સૌને નવા વરસનાં અભિનંદનો અને અનેકાનેક શુભેચ્છાઓ.\n૧ ‘હજુય ન જાગે મારો આતમરામ‘ અજ્ઞાત ૨ શ્રધ્ધાનો દીપ જલે ગોરમા યામિની વ્યાસ ૩ બેટ ડાયેટિંગ: સટ્ટો અને શરીર સૌષ્ઠવ પરેશ વ્યાસ\nહજીએ ન જાગે મારો આતમરામ !\nસમંદર ઘુઘવે છે દૂર, વાયુ સૂસવે ગાંડોતૂર,\nસમજું ના ભરતીકે આતો આવે છે તૂફાન.\nહજી એ ન જાગે મારો આતમરામ !\nસઢ સંધા ફફડે , દોર ધીંગા કડકડે\nહાજર સૌ ટંડેલ એક આ સૂના છે સુકાન\nમારાં સૂના છે સુકાન\nહજીએ નજાગે મારો આતમરામ !\nવહાણ રાખું લાંગરેલુ વેપાર શી રીતે છોડું ?\nસવાયા થશે કે જાશે મૂળ શાં એ દામ\nમારાં મૂળ શાં એ દામ\nહવે તો થાય છે મોડું,વીનવું હું પાયે પડું,\nમારે તો થાવા બેઠો છે ફેરો આ નકામ\nમારો ફેરો આ નકામ\nજાગો રે જાગો જી મારા આતમરામ ! એટલે કે ઘરમાં ગમે તેટલા દીવા મૂકો પણ તમારા આત્માના અંધારાને ઓગાળી ન શકે તો શા કામનો?\nબેટ ડાયેટિંગ: સટ્ટો અને શરીર સૌષ્ઠવ\nપ્રિય શિલ્પા બહેન શેટ્ટી,\nઅમારા ગુજરાતીઓમાં બહેન શબ્દ પત્ની સહિત દરેક સ્ત્રીનાં નામ પાછળ માનાર્થ સંબોધન માટે વપરાય છે. જેમ અંડરવર્લ્ડ ડૉન માટે બોલિવૂડમાં ‘ભાઇ’ શબ્દ પ્રચલિત છે એ જ રીતે. અમે અખબારનાં માધ્યમથી જાણ્યું કે આપ આજકાલ પુસ્તક લખી રહ્યા છો. વિષય છે તંદુરસ્તી અને આહાર. આ પહેલાં પણ ફિટનેસ ડીવીડી પ્રકાશિત કરીને આપ અનેક હૃષ્ટપુષ્ટોને ચુસ્તસ્ફૂર્ત બનવાની પ્રેરણા દઇ ચુક્યા છો, એનો રાજીપો હું વ્યક્ત કરું છું.\nકહેવાય છે કે તન દુરસ્ત હોય તો જ મનને મોજ પડે, બાકી કાયા જો સ્થૂળ હોય તો મન પર બોજ રહે. આપ ફિઝિકલ ફિટનેસ ગુરુમંત્ર સ્તવન જેવું સ્તુત્ય કાર્ય કરી રહ્યા છે એમાં અમારું એક નમ્ર સુચન છે. શરીર સ્વાસ્થ્યનાં આ પુસ્તકમાં આપ ‘બેટ ડાયેટિંગ’(Bet Dieting)નું પ્રકરણ જરૂર ઉમેરજો. બેટ ડાયેટિંગ શબ્દ વિષે તો અમે આપને કહીશું. જો કે હાલની સ્થિતિએ આપને માટે એ સમજવું જરા ય અઘરું નથી. ડાયેટિંગ તો આપ જાણો જ છે. અને બેટ એટલે કે સટ્ટા વિષે તો આપનાં પતિદેવ રાજ કુન્દ્રા પોતે સ્વયં અઠંગ જ્ઞાની છે. મને ખાત્રી છે કે આપનાં સંયુક્ત જ્ઞાનની પરબ ભારત દેશની અનેક મેદસ્વી માનૂનીઓને વજન ઘટાડવામાં મદદ રૂપ થશે.\n‘બેટ ડાયેટિંગ’ શબ્દમાં બેટ એટલે હોડ બકવી. જો શરત હારી જઇએ તો પૈસા જાય. એક જાતનો જુગાર. ડાયેટિંગ તો અર્થ તો તમે જાણો છો. બેટ ડાયેટિંગ એટલે ડાયેટિંગની સફળતા માટે સટ્ટો રમવો. આને તમે આહારની પરહેજી, પૈસા અને ઘેલછાનો સંગમ કહી શકો. પણ વજન ઘટાડવાનો આ તરીકો છે ગજબનો અસરકારક. ઇન્ટરનેટ પર સ્ટિક્ક(StickK) નામની વેબસાઇટ તમને તમારું લક્ષ્ય તય કરવામાં અને એને હાંસિલ કરવામાં મદદ કરે છે. દા. ત. મારું વજન નેવું કિલો છે. મારે નવ મહિના ડાયેટિંગ કરીને એ વજન ઘટાડીને સિત્તેર કિલો કરવું છે. શું કરવું? વેબસાઇટ મને એનાં નૂસખાં સમજાવે. મારે શરત લગાવવાની કે હું જો મારું નિર્ધારિત લક્ષ્ય પ્રાપ્ત ન કરું તો મારે પૈસા દાનમાં આપવાનાં. તમે કહેશો કે એમાં વળી શું? મને ગમતી પ્રવૃત્તિમાં દાન દઉં, મારું નહીં તો કોક ગરીબનું ભલું થાય. પણ અહીં જ મુશ્કેલી છે. હું શરત હારી જાઉં તો મારે એવી પ્રવૃત્તિમાં દાન આપવાનું કે જેનો હું વિરોધી છું. દાખલા તરીકે હું જીવહિંસાનો પ્રખર વિરોધી છું, તો મારે નક્કી કરવાનું કે સમય મર્યાદામાં મારું વજન ન ઘટે તો મારે કતલખાનાને દાન આપવું. લો બોલો ! શરત લગાવી છે અને એટલે બેટ અનુસાર મારે જીવહિંસાનાં પ્રણેતાને પૈસા આપવા પડે. જે મને જરા ય ન ગમે. એટલે હું ઝનૂન પૂર્વક ડાયેટિંગ કરીને પાતળો થાઉં થાઉં ‘ને થાઉં જ. બીજો દાખલો આપું. કોઇ ભાજપિયા હોય અને એમને એમ લાગે કે આ ‘આપ’વાળા અરવિંદ કેજરીવાલ નાટકિયા છે અને હાથીદાંતિયા પ્રકૃત્તિ ધરાવે છે તો એમણે બેટિંગમાં નક્કી કરવું કે પોતાનું વજન ન ઘટે તો અમુક રકમ ‘આપ’ પાર્ટીને દાનમાં દઇ દેશે. બેટ ડાયેટિંગ, યુ સી ! પછી તો એને પાતળા થયે જ છૂટકો. ના, આ કેન્દ્રીય મંત્રી શ્રી નીતિન ગડકરીજી તરફ આડકતરો ઇશારો નથી. આપ તો સમજદાર છો એટલે સમજી શકશો.નામાંકિત બોલિવૂડ ફિલ્મ નિર્દેશક પ્રકાશ ઝાએ એવું કહ્યું હતુ કે એમની સફળ ફિલ્મ ‘રાજનીતિ’ સોનિયા ગાંધી નહીં પણ મહાભારતનાં દ્રૌપદીનાં પાત્ર પર આધારિત હતી. તેમણે તો મોટા સપાડે પાંચ વર્ષ પહેલાં ‘દ્રૌપદી’ ફિલ્મ પણ બનાવવાની પણ ઘોષણા કરી નાંખી હતી. એ ફિલ્મ હજી બની નથી પણ તે સમયે દ્રૌપદીનાં પાત્ર માટે આપનાં નામની ચર્ચા ચાલી હતી. એ માટે તે વખતે આપની સુંદરતા, અભિનય ક્ષમતા કરતા પણ આપની બોડી ફિટનેસ વધારે મહત્વનો મુદ્દો ગણાતો હતો. આજે અમે તો ચોક્ક્સ માનીએ છીએ કે આ પાત્ર માટે આપનાથી વધારે પાત્રતા ધરાવે એવી કોઇ નારી આ ધરા પર નથી. આપ બોડી ફિટ તો છો જ. પણ એક વધારે લાયકાત પણ હવે આપનામાં છે. મહાભારતમાં જુગાર જાયજ હતો. રાજા યુદ્ધિષ્ઠિરે તો પોતાની પત્નીને દાવ પર લગાડી હતી. આજે સાવ એવું તો નથી પણ આપનાં પતિ દેવ રાજ કુન્દ્રાએ બેટિંગ તો કર્યું જ છે. જસ્ટિસ લોધાનું લોઢા જેવું જજમેન્ટ એમ કહે છે. પણ શિલ્પા બહેન, હું માનું છું કે આ હોડ બકવી એ કાંઇ ગુનો થોડો છે?! મેચ ફિક્સિંગ હોય તો વાત અલગ છે. યુદ્ધિષ્ઠિર શકુનિ જેવા નહોતા. મહાભારતનાં એકે ય યુદ્ધમાં યુદ્ધિષ્ઠિરે નાનું સરખું ય મેચ ફિક્સિંગ કર્યાનો દાખલો નથી. નરો વા કુંજરો વા-ને તમે મેચ ફિક્સિંગ કહી ન શકો. પણ હશે, આ દેશમાં ક્રિકેટ એ ધર્મ છે. એટલે આપનાં પતિને ધર્મરાજ યુદ્ધિષ્ઠિર જેવી દ્વિધા તો રહેવાની. હવે રાજસ્થાન આપનાં માટે રોયલ રહ્યું નથી. એટલે આપની પાસે નવરાશનો સમય તો હશે જ. હવે આપ તંદુરસ્તી અને આહારનાં પુસ્તક લખવા ઉપર વધારે ધ્યાન આપી શકશો. મારી અરજ સુણજો, પુસ્તકમાં ‘બેટ ડાયેટિંગ’નાં અવનવા નુસખા વિષે જરૂરથી લખજો. તમે કુશળ હશો.\nલિખતિંગ, આપનો સહૃદયી લેખક શબદ કીર્તનકાર. ઇતિ. શબદ આરતી: બેટ ડાયેટીંગ કરનારની મુંઝવણ:“ પૈસો બોલે છે, પણ ચોકલેટ ગીત ગાય છે.” –અજ્ઞાત………….\nઅબ્દુલ બાકિર ઝૈન-ઉલ-આબેદિન’ ને શ્રધ્ધાંજલી\nFiled under અધ્યાત્મ, ગીત, ઘટના, પરેશ વ્યાસ, પ્રકીર્ણ, યામિની વ્યાસ, સમાચાર\n22 responses to “niravrave નીરવ રવે-સહજ ભાવોના દ્યોતક* ૮મા વર્ષ પ્રવેશે+અબ્દુલ બાકિર ઝૈન-ઉલ-આબેદિન’ ને શ્રધ્ધાંજલી”\nજુલાઇ 28, 2015 પર 12:53 એ એમ (am)\ne mail Ramesh Patel\nTo\tNiravrave Blog\nWish you many more success to share our civilization….Congratulation.\nજુલાઇ 28, 2015 પર 12:55 એ એમ (am)\nઆપના બ્લોકથી આપણી સભ્યતા, દેશપ્રેમ,તહેવારાના મર્મ અને સંતવાણીના અર્થ સમજાય છે.\nકોઇક વિચાર કે પંક્તી આપના સૌજન્ય વગર અમારા લખાણમા મૂકાઇ હોય તો તમે સહજ માન્યું છે!\nઆપની શુભેચ્છાઓ બદલ ધન્યવાદ\nજુલાઇ 28, 2015 પર 12:57 એ એમ (am)\nE mail P.K.Davda\nઅભિનંદન અને આગેકુચ માટે શુભેચ્છા.\nજુલાઇ 28, 2015 પર 12:58 એ એમ (am)\nતમારો બ્લોગ ન હોવા છતા વિચાર વમળ કરતા ઇ-મૅઇલથી ઘણું શીખવાનું મળે છે.\nમઝાની વાત તો એ રહી કે એ જો અમે રી બ્લોગ કરીએ તો તમે આભાર વ્યક્ત કરો\nઆપની વાતની ગેરસમજ થાય અને અમારી ગાડી આડે પાટે ચાલે તો તમે માફ કરો\nઅને રમુજમા કહેવત ‘લવાણો અન્ર ધુમાડો હાથમા ન આવે’ જેવી વાત અંગત ન લેતા\nખેલદિલ રહો… તેને અમારા સાદર વંદન\nજુલાઇ 28, 2015 પર 1:48 એ એમ (am)\nહાર્દિક અભિનંદન. આઠ વર્ષ સુધી તમે જાળવી રાખેલો ભ્રાતૃભાવ તમારી ખાનદાનિયત અને ઉમદા સ્વભાવનાં સાક્ષી છે.\nનાના મોંઢે એમ તો ન કહેવાય કે …શતમ્ જીવ શરદઃ ; પણ અવનવું પીરસતા રહો – એ અમારી સ્વાર્થી અપેક્ષા.\nજુલાઇ 28, 2015 પર 11:51 એ એમ (am)\nઉંમરમા નાના પણ બ્લોગ ક્ષેત્રે મોટા ગજાના એવા તમે સહતંત્રી તરીકે હતા એટલે\nગાજરની પપુડી ન વાગે તો ચાવી જવાની નોબત ન આવી ! તમારી પાસે ઘણું શીખ્યા અને કેટલી વાતના કાઠા ચઢતા નથી જેમકે અક્ષર નીચે બીંદી મૂકવી ,સ્વરોને જોડાઇ જતા રોકવા,બ્લોગની જોડણી સુધારી પણ સર્ચમા ખોટી જોડણી આવે,! હજુ લીક આપવાનું કે કૅટલા આર્ટીકલની પી ડી એફ ફાઇલ બ્લોગ પર મૂકતા કે કોમેંટમા યુ ટ્યુબ મૂકતા નથી ફાવતું અને અમારી યુ ટ્યુબ…દૂરના ભવિષ્યે પણ શક્ય નથી લાગતું. ગંમત તો પ્રમુખ પર હોઇએ તો મારું નામ લખતા પણ ફાવતું નથી..\nતમારી આધ્યાત્મિક સાધનામાંથી ઘણું શીખ્યા પણ હજુ લાઇક અને પ્રતિભાવની અપેક્ષા રહે ! તો વિતરાગ ભય ક્રોધ…દૂરની વાત. આ બધુ છતા મિત્રો એવા સારા મળ્યા કે ખામી માફ કરે છે.પ્રતિક્રમણ વગર…!\nજુલાઇ 28, 2015 પર 2:27 એ એમ (am)\nજુલાઇ 28, 2015 પર 11:49 એ એમ (am)\nઆપ જેવા શુધ્ધાત્માની શુભેચ્છાઓ સદા વર્ષાવતા રહેશો\nજુલાઇ 28, 2015 પર 2:54 એ એમ (am)\nઆપ જેવા શુભેચ્છકની શુભે્ચ્છાઓ સદા સાથે રહી છે\nઅમારા સુરેશભાઇ તો ન આવડે તો તમારો દાખલો આપે કે શારીરિક મર્યાદાઓ\nઅને જીવનના કરુણ પ્રસંગોનો સામનો કરતા બ્લોગ જગતમા કેવી સરસ પ્રગતિ કરે છે\nજુલાઇ 28, 2015 પર 4:33 એ એમ (am)\nનીરવ રવે-સહજ ભાવોના દ્યોતક ૭ વરસ પૂરાં થઈને ૮ મા વર્ષે પ્રવેશે છે એ મંગલ અવસરે આપને સૌ પરિવાર જનોને અભિનંદન અને અઢળક શુભેચ્છાઓ.\nઆપના આ બ્લોગ રૂપી માનસિક બાળકે આઠ વર્ષમાં ઘણી સારી સાહિત્ય સેવા બજાવી છે. વિવિધ ગમે એવી માહિતીપૂર્ણ સામગ્રી પીરસી છે એ બદલ ધન્યવાદ.હજુ વધુ પ્રગતી કરતા રહો એવી શુભ કામનાઓ.\nજુલાઇ 28, 2015 પર 9:01 એ એમ (am)\n+8 , ખુબ ભાલો 🙂\nજુલાઇ 28, 2015 પર 11:45 એ એમ (am)\nআপনি বাংলা বলতে পারেন?\nજુલાઇ 28, 2015 પર 12:47 પી એમ(pm)\nThat’s well bowled rather hit’wicket 🙂\nજુલાઇ 28, 2015 પર 1:03 પી એમ(pm)\nધન્યવાદ slow bowler that turns into the …. Middle – To hit the ball from the meat of the bat, “to middle it” is to connect really well. … Out – There are ten possible ways of being out: bowled, caught, hit wicket, lbw, … so that you can swing the ball from leg to off, rather than the more natural off to leg.\nજુલાઇ 28, 2015 પર 2:28 પી એમ(pm)\nઇ મૅઇલ jjugalkishor Vyas\nતમારું બ્લૉગકામ ખુબ મહત્તવનું રહ્યું છે.\nઆ વરસોમાં તમે નેટજગતનો ખુણેખુણો ફરી વળ્યાં છો. ભાગ્યે જ એવો કોઈ નેટખુણ બાકી હશે જ્યાં તમારા વીચારો ન પડઘાયા હોય. આ અષ્ટમપદે તમને ને તમારા સૌ સહયોગીઓને અભીનંદન સાથે અનેકાનેક શુભેચ્છાઓ !!\nNET–ગુર્જરી : http://jjkishor.wordpress.com/\nવેબગુર્જરી : http://webgurjari.in/\nજુલાઇ 28, 2015 પર 2:38 પી એમ(pm)\n‘ આ અષ્ટમપદે તમને ને તમારા સૌ સહયોગીઓને અભીનંદન સાથે અનેકાનેક શુભેચ્છાઓ !! ‘\nઆ અષ્ટમપદે વાંચતા જ વિચારવાયુમાં જ્યોતિષમા અષ્ટમપદ યોગ –. જે ચાણક્ય, વિદુર, અને મોદીજી ની કુંડલીમાં છે !જે જાતક ને સામ દામ દંડ અને ભેદ નો ગુણ જન્મ જાત બક્ષે છે. તર્ક અને સમ્યક મતિ ના કારક છે.અને વાણીમાં શાર્પનેસ પેદા કરે છે !\nઆપની શુભેચ્છાઓને લાયક બનીએ તેવી પ્રભુ પ્રાર્થના\nજુલાઇ 28, 2015 પર 3:40 પી એમ(pm)\nઇ મૅઇલ himatlal joshi\nkhub sfalta mlti haheshe\nજુલાઇ 28, 2015 પર 3:48 પી એમ(pm)\nઆપ કદાચ ઉંમરમા મોટામા મોટા બ્લોગર છો .\nઆપ એરીઝોનાથી જે પ્રેરણાદાયક લેખો અને કાવ્યરચનાઓ બ્લોગ કરતા તે કદાચ આ નવા વાતાવરણમા શક્ય ન હોય જે કારણ હોય આપનો\n‘khub sfalta mlti haheshe’ આટલો સંદેશ મા આપના ભાવભર્યા આશીસ વંચાય છે\nપ્રભુ આપને સ્વાસ્થ્યમય લાંબુ જીવન બક્ષે તેવી પ્રભુ પ્રાર્થના સહ\nજુલાઇ 29, 2015 પર 11:38 એ એમ (am)\ne mail Valibhai Musa\nસન્માનીય પ્રજ્ઞાબહેન અને આપનાં સકળ પરિવારજન,\nઆપ સૌ કુશળ હશો.\nઆપના બ્લૉગના આઠમા વર્ષમાં પ્રવેશ નિમિત્તે આપના કુંટુંબની સાક્ષર ત્રિપુટીને થોકબંધ અભિનંદન. અનેક પ્રવૃત્તિઓમાં વ્યસ્તતાના કારણે ઢગલાબંધ આવતી મેઈલ્સમાં મારે કોઈ ભુલાઈ જાય કે કોઈનો પ્રત્યુત્તર બેવડાઈ જાય એવું પણ બને ! આ મેઈલથી મારા અભિનંદન બેવડાઈ જાય તો બંનેને સ્વીકારી લેશો, કોઈ એકને પણ પરત કરવાનો કોઈ સવાલ નથી; કેમ કે આપનો બ્લૉગ વિષયવૈવિધ્યતાના કારણે અગણિત અભિનંદનોનો અધિકારી છે જ.\nવર્ડપ્રેસ કે અન્યો દ્વારા હાલમાં તો એમની એવી પોલિસી હોવાનું જણાય છે કે બ્લૉગ ચિરંજીવ રહી શક્શે, પછી ભલે ને એ બ્લૉગરનું અસ્તિત્વ હોય કે ન હોય; દાખલા તરીકે આજે પણ આપણે મરહુમ મહંમદઅલી પરમાર ‘સુફી’નો ‘આધ્યાત્મિક કાવ્યો’ બ્લૉગ વાંચી શકીએ છીએ. એટલે વ્યક્તિઓ માટે સીમિત એવાં ‘સો શરદ સુધી જીવવા’નાં આશીર્વચન અપાય છે તેમ બ્લૉગ્ઝ માટે ‘અગણિત શરદ સુધી જીવવા’નાં આશીર્વચન આપમેળે અપાઈ જતાં હોઈ એવો કોઈ વ્યવહાર કરવો અત્રે જરૂરી રહેતો નથી.\nહા, આ તો બ્લૉગની વાત થઈ; પણ આપ અને આપનાં પરિવારજનોના તંદુરસ્તીમય દીર્ઘાયુષ્ય માટે તો પરમ કૃપાળુ મહાશક્તિરૂપ એવા બ્રહ્માંડોના સર્જનહારને અમારી દિલી પ્રાર્થના છે જ.\nજુલાઇ 29, 2015 પર 12:01 પી એમ(pm)\nઆપતો વલી છો જ\n‘ આપ અને આપનાં પરિવારજનોના તંદુરસ્તીમય દીર્ઘાયુષ્ય માટે તો પરમ કૃપાળુ મહાશક્તિરૂપ એવા બ્રહ્માંડોના સર્જનહારને અમારી દિલી પ્રાર્થના છે જ.’\nઆપનો ઇ મૅઇલ આવતા પહેલા જ આપની દુઆ સંભળાઇ…\nયાદ बहादुर शाह ज़फर\nजितने गिले हैंसारे मुँह से निकाल डालो\nरखो न दिल में मुँह से निकाल डालो। –\nજુલાઇ 30, 2015 પર 2:34 એ એમ (am)\nઆપનું વિધાન ‘આપ તો વલી છો જ’ એ મારા માટે ભારે છે. નામે તો ‘વલી’ ખરો જ, કેમકે મારાં ફોઈએ મારા જન્મના છઠ્ઠીના દિવસે પાડ્યું હશે; પરંતુ જીવનભર મારા પ્રયત્નો તો રહ્યા જ છે કે એ નામને હું સાર્થક કરું. ‘વલી’ ઉપરથી બનેલો શબ્દ ‘વિલાયત’ યાને ‘ઈશ્વર સાથેની નજદીકી’ છે.\nઅમારી માન્યતા પ્રમાણે હજરત અલી (અ.સ.) અલ્લાહના સાચા વલી છે. તેમની શહાદત (Martyrdom) ઉપરના મારા લેખને આ લિંકે વાંચવાથી તેમના વિષે જાણવા મળી રહેશે.\nજુલાઇ 30, 2015 પર 2:36 એ એમ (am)\n‘…પ્રયત્નો તો રહ્યા જ છે કે એ નામને હું સાર્થક કરું. ‘વલી’ ઉપરથી બનેલો શબ્દ ‘વિલાયત’ યાને ‘ઈશ્વર સાથેની નજદીકી’ છે.’\nઆપ થશો જ તેવી સર્વશક્તિમાનને પ્રાર્થના


આઇશાના આપઘાત બાદ પરિવારજનો દુઃખી : મોટી બહેનને આઘાતમાં બ્રેઈન સ્ટ્રોક આવ્યો\nઆઈશા આપઘાત કેસમાં પતિ આરીફના ત્રણ દિવસના રિમાન્ડ મંજુર: મોબાઈલ ફોનના સીડીઆરની વિગતો પણ પોલીસ મેળવશે\nઅમદાવાદ : શહેરનો ચકચારી આઈશા આપઘાત કેસમાં પતિ આરીફને આજે અમદાવાદ મેટ્રોપોલીન કોર્ટમાં રજૂ કરવામાં આવ્યો હતો. પોલીસે પાંચ દિવસના રિમાન્ડની માંગણી કરી હતી પરતું ત્રણ દિવસમાં રિમાન્ડ પણ મંજૂર કરવામાં આવ્યા છે. આઈશાના મોતને લઈ મોટી બહેનને આઘાત લાગતા બ્રેઈન સ્ટ્રોક આવ્યો છે. જેથી તેને સારવાર માટે ખાનગી હોસ્પિટલમાં દાખલ કરવામાં આવી છે\nશહેરના વટવા વિસ્તારમાં રહેતી આઇશાએ રિવરફ્રન્ટ ખાતે સાબરમતી નદીમાં કૂદીને આત્મહત્યા કરી હતી. આઇશાના આપઘાતથી પરિવાર પર આભ ફાટ્યો છે. મૃતક આઇશાની મોટી બહેનને આઘાતના કારણે બ્રેઇન સ્ટ્રોક આવ્યો છે. જેથી ખાનગી હોસ્પિટલમાં તેને સારવાર આપવામાં આવી રહી છે. આ કેસમાં પોલીસ દ્વારા ઉંડાણપૂર્વક તપાસ કરવામાં આવી રહી છે. આરીફના એક્સ્ટર્નલ સબંધને લઈને તપાસ કરાશે. મોબાઈલ ફોનના સીડીઆરની વિગતો પણ પોલીસ મેળવશે અને કોની કોની સાથે વાત કરી છે તે તમામ માહિતી મેળવવામાં આવશે.\nઆ અંગે આઈશાના વકીલે જણાવ્યું હતુ કે, આઈશાને આરીફના અન્ય વ્યકિત સાથેના સંબધો લગ્નના થોડા જ સમયમાં ખબર પડી ગઈ હતી અને આરીફ આઇશાની સામે જ અન્ય યુવતી સાથે વીડિયો કોલ પર વાતો કરતો હતો. પોતાની પ્રમિકાને કારણે આરીફ આઇશાને અનેક વાર તેના પિતાના ઘરે મૂકી ગયો હતો. આમ, આઇશાના આપઘાત માટે પતિના લગ્નેત્તર સંબંધો હોવાનો દાવો તેના વકીલ દ્વારા કરાયો છે.\nઅત્રે ઉલ્લેખનીય છે કે, આઈશાનો આપઘાત પહેલાનો વીડિયો અને તેના માતા-પિતા સાથેની વાતચીતની ઓડિયો કલીપે તમામ લોકોને હચમચાવી દીધી છે. આઇશાને લગ્નના બે મહિનામાં જ આરીફ પરેશાન કરવા લાગ્યો હતો. આરીફને અન્ય યુવતી ગમતી હતી. જોકે, આરીફે લગ્ન પહેલા આઇશાને આ વાત કરી નહોતી. આરીફ પ્રેમિકા માટે થઈને આઇશાને એકવાર અમદાવાદ મૂકી ગયો હતો. આ સમયે તે ગર્ભવતી હતી.\nસેન્સેકસ ફરી પ૧૦૦૦ ઉપરઃ નીફટી ૧પ૧૩૮ access_time 3:53 pm IST


આ કૂકીઝ નીતિ છેલ્લે 28/06/2021 ના રોજ અપડેટ કરવામાં આવી હતી અને યુરોપિયન આર્થિક ક્ષેત્રના નાગરિકો અને કાનૂની કાયમી રહેવાસીઓને લાગુ પડે છે.\nઅમારી વેબસાઇટ, https://comme-un-pro.fr (ત્યારબાદ: "વેબસાઇટ") કૂકીઝ અને અન્ય સંબંધિત તકનીકોનો ઉપયોગ કરે છે (સરળતા માટે, આ બધી તકનીકો "કૂકીઝ" શબ્દ દ્વારા નિયુક્ત કરવામાં આવી છે). કુકીઝ પણ ત્રીજા પક્ષ દ્વારા મૂકવામાં આવે છે જે અમે રોકાયેલા છે. નીચે આપેલા દસ્તાવેજમાં, અમે તમને અમારી વેબસાઇટ પર કૂકીઝના ઉપયોગ વિશે જણાવીશું.\nકૂકી એ એક નાની, સરળ ફાઇલ છે જે આ વેબસાઇટના પૃષ્ઠો સાથે મોકલવામાં આવે છે અને તમારા બ્રાઉઝર દ્વારા તમારા કમ્પ્યુટર અથવા અન્ય ઉપકરણની હાર્ડ ડ્રાઇવ પર સંગ્રહિત કરે છે. ત્યાં સંગ્રહિત માહિતી અમારા સર્વરો અથવા સંબંધિત તૃતીય પક્ષના સર્વરોને તે પછીની મુલાકાત પર પાછા મોકલી શકાય છે.\nSc. સ્ક્રિપ્ટો શું છે?\nસ્ક્રિપ્ટ એ કોડનો એક ભાગ છે જેનો ઉપયોગ અમારી વેબસાઇટને યોગ્ય અને ઇન્ટરેક્ટિવ રીતે કરવા માટે થાય છે. આ કોડ આપણા સર્વર પર અથવા તમારા ડિવાઇસ પર અમલમાં મૂકવામાં આવ્યો છે.\n4. અદૃશ્ય ટ tagગ શું છે?\nઇનવિઝિબલ બિકન (અથવા વેબ બીકન) એ વેબસાઇટ પરના અદ્રશ્ય ટેક્સ્ટ અથવા છબીનો એક નાનો ભાગ છે, જેનો ઉપયોગ વેબસાઇટ પર ટ્રાફિકને ટ્ર trackક કરવા માટે થાય છે. આ કરવા માટે, તમારા વિશે વિવિધ ડેટા અદ્રશ્ય ટ tagગ્સનો ઉપયોગ કરીને સંગ્રહિત થાય છે.\n5.1 તકનીકી અથવા કાર્યાત્મક કૂકીઝ\nકેટલીક કૂકીઝ ખાતરી કરે છે કે વેબસાઇટના ભાગો યોગ્ય રીતે કાર્ય કરે છે અને વપરાશકર્તા તરીકેની તમારી પસંદગીઓને ધ્યાનમાં લેવામાં આવે છે. વિધેયાત્મક કૂકીઝ મૂકીને, અમે તમને અમારી વેબસાઇટની મુલાકાત લેવાનું સરળ બનાવીએ છીએ. આનો અર્થ એ છે કે અમારી વેબસાઇટની મુલાકાત લેતી વખતે તમારે ફરીથી સમાન માહિતી દાખલ કરવાની જરૂર નથી અને, ઉદાહરણ તરીકે, તમારી ચુકવણી થાય ત્યાં સુધી આઇટમ્સ તમારા શોપિંગ કાર્ટમાં રહે છે. અમે આ કૂકીઝ તમારી સંમતિ વિના મૂકી શકીએ છીએ.\n.5.2.૨ આંકડાકીય કૂકીઝ\nઆંકડા અજ્ anonymાત રૂપે ટ્ર areક કરવામાં આવ્યાં હોવાથી, તેથી આંકડાકીય કૂકીઝ મૂકવાની મંજૂરીની વિનંતી કરવામાં આવી નથી.\n.5.3..XNUMX જાહેરાત કૂકીઝ\nઆ વેબસાઇટ પર અમે જાહેરાત કૂકીઝનો ઉપયોગ કરીએ છીએ, જે અમને ઝુંબેશના પરિણામોની ઝાંખી કરવાની મંજૂરી આપે છે. આ તે પ્રોફાઇલના આધારે કરવામાં આવ્યું છે જે અમે તમારી વર્તણૂકના આધારે બનાવ્યું છે https://comme-un-pro.fr. આ કૂકીઝ સાથે, તમે, વેબસાઇટ મુલાકાતી તરીકે, એક અનન્ય ID સાથે જોડાયેલા છો, પરંતુ આ કૂકીઝ વ્યક્તિગત વર્તુળની સેવામાં તમારા વર્તન અને રુચિઓને પ્રોફાઇલ કરશે નહીં.\n.5.4..XNUMX માર્કેટિંગ / ટ્રેકિંગ કૂકીઝ\nમાર્કેટિંગ / ટ્રેકિંગ કૂકીઝ એ કૂકીઝ અથવા સ્થાનિક સ્ટોરેજના કેટલાક અન્ય પ્રકારો છે, જે જાહેરાત પ્રદર્શિત કરવા માટે અથવા કોઈ પણ હેતુ માટે આ વેબસાઇટ પર અથવા બહુવિધ વેબસાઇટ્સ પર વપરાશકર્તાને ટ્ર trackક કરવા માટે વપરાશકર્તા પ્રોફાઇલ બનાવવા માટે વપરાય છે. સમાન માર્કેટિંગ.\nકારણ કે આ કૂકીઝને ટ્રેકિંગ કૂકીઝ તરીકે ચિહ્નિત કરવામાં આવી છે, તેથી અમે તેને મૂકવા માટે તમારી પરવાનગી માંગીએ છીએ.\n6. કૂકીઝ મૂકવામાં\nવેબસાઇટના આંકડા માટે અમે માટોમોનો ઉપયોગ કરીએ છીએ. વધુ વાંચો\nઆ ડેટા તૃતીય પક્ષો સાથે શેર કરાયો નથી.\nએક અનન્ય વપરાશકર્તા ID સ્ટોર કરો\nઅનન્ય સત્ર આઈડી સ્ટોર કરો\nસ્ટોર રેફરર આઈ.ડી.\nઅમે કૂકીની સંમતિના સંચાલન માટે કોમ્પ્લિઅન્સનો ઉપયોગ કરીએ છીએ. વધુ વાંચો\nવધુ માહિતી માટે, કૃપા કરીને આ વાંચો કોમ્પ્લિઅન્સ ગોપનીયતા નિવેદન.\nકયા કૂકી બેનરને પ્રદર્શિત કરવું તે નક્કી કરો\nસ્ટોર કૂકી સંમતિ પસંદગીઓ\nજો સંદેશની અવગણના કરવામાં આવી હોય તો સ્ટોર કરો\nસ્વીકૃત કૂકી નીતિની ID સ્ટોર કરો\nહેતુ બાકી તપાસ, કાર્યાત્મક\nવેબસાઇટની ડિઝાઇન માટે અમે ડીવી (એલિગન્ટ થીમ્સ) નો ઉપયોગ કરીએ છીએ. વધુ વાંચો\nહેતુસર તપાસ બાકી છે\nઅમે વેબસાઇટ ડિઝાઇન માટે ઇટી સંપાદકનો ઉપયોગ કરીએ છીએ. વધુ વાંચો\nઅમે સામગ્રી સંચાલન માટે પ્રીટિ લિંક્સનો ઉપયોગ કરીએ છીએ. વધુ વાંચો\nઅમે વેબસાઇટના આંકડા માટે યાન્ડેક્ષ મેટ્રિકાનો ઉપયોગ કરીએ છીએ. વધુ વાંચો\nઆંકડા, હેતુ બાકી તપાસ\nઅમે વિડિયો પ્રદર્શિત કરવા માટે વિસ્ટિયાનો ઉપયોગ કરીએ છીએ. વધુ વાંચો\nવધુ માહિતી માટે, કૃપા કરીને આ વાંચો વિસ્ટિયા ગોપનીયતા નિવેદન.\nજો વપરાશકર્તાએ એમ્બેડ કરેલી સામગ્રી જોઈ હોય તો સ્ટોર કરો\nડેટા શેર કરવાની તપાસ ચાલી રહી છે\n_મ * _રેકનમ\n_મ * _અસ્તર\n_મ * _આલ\n_મ * _સલ\nજ્યારે તમે પ્રથમ વખત અમારી વેબસાઇટની મુલાકાત લો, ત્યારે અમે તમને કૂકીઝ વિશેના ખુલાસા સાથે એક પ popપ-અપ વિંડો બતાવીશું. જલદી તમે "પસંદગીઓ સાચવો" પર ક્લિક કરો, તમે આ કૂકી નીતિમાં વર્ણવ્યા અનુસાર, પ theપ-અપ વિંડોમાં તમે પસંદ કરેલી કૂકીઝ અને એક્સ્ટેંશનની કેટેગરીઝનો ઉપયોગ કરવા માટે અમને અધિકૃત કરો છો. તમે તમારા બ્રાઉઝર દ્વારા કૂકીઝના ઉપયોગને નિષ્ક્રિય કરી શકો છો, પરંતુ કૃપા કરીને નોંધો કે અમારી વેબસાઇટ હવે યોગ્ય રીતે કાર્ય કરશે નહીં.\n7.1 તમારી સંમતિ સેટિંગ્સનું સંચાલન કરો\nતમે જાવાસ્ક્રિપ્ટ સપોર્ટ વિના કૂકી નીતિ લોડ કરી. એએમપી પર, તમે પૃષ્ઠના તળિયે સંમતિ સંચાલન બટનનો ઉપયોગ કરી શકો છો.\n8. વ્યક્તિગત ડેટા સંબંધિત તમારા અધિકારો\nતમારા તમારા વ્યક્તિગત ડેટાને લગતા નીચેના અધિકાર છે:\nતમને તમારા વ્યક્તિગત ડેટાની જરૂર શા માટે છે તે જાણવાનો અધિકાર છે, તેનું શું થશે અને તે કેટલો સમય રાખવામાં આવશે.\nOfક્સેસનો અધિકાર: તમને તમારા વ્યક્તિગત ડેટાને toક્સેસ કરવાનો અધિકાર છે જે અમને ઓળખાય છે.\nસુધારણાનો અધિકાર: તમારી પાસે તમારો વ્યક્તિગત ડેટા કા deletedી નાખવામાં અથવા અવરોધિત કરવો તે કોઈપણ સમયે પૂર્ણ કરવા, સુધારવાનો અધિકાર છે.\nજો તમે તમારા ડેટાની પ્રક્રિયા માટે અમને તમારી સંમતિ આપો છો, તો તમને આ સંમતિને રદ કરવાનો અને તમારો વ્યક્તિગત ડેટા કા deletedી નાખવાનો અધિકાર છે.\nતમારો ડેટા સ્થાનાંતરિત કરવાનો અધિકાર: તમારી પાસે નિયંત્રક પાસેથી તમારા બધા વ્યક્તિગત ડેટાની વિનંતી કરવાનો અને તેને બીજા નિયંત્રકને સંપૂર્ણ રૂપે સ્થાનાંતરિત કરવાનો અધિકાર છે.\nઅધિકારનો વાંધો: તમે તમારા ડેટાની પ્રક્રિયા પર વાંધો ઉઠાવી શકો છો. જ્યાં સુધી આ ઉપચાર માટેનાં કારણો ન હોય ત્યાં સુધી અમે પાલન કરીશું.\nઆ અધિકારોનો ઉપયોગ કરવા માટે, કૃપા કરીને અમારો સંપર્ક કરો. કૃપા કરીને આ કૂકીઝ નીતિના તળિયે સંપર્ક વિગતોનો સંદર્ભ લો. જો અમને તમારા ડેટા પર પ્રક્રિયા કરવાની રીત વિશે કોઈ ફરિયાદ હોય, તો અમે તમને જાણ કરવા માંગીએ છીએ, પરંતુ સુપરવાઇઝરી authorityથોરિટી (EDPS જેવા ડેટા પ્રોટેક્શન ઓથોરિટી) સાથે ફરિયાદ નોંધાવવાનો પણ તમને અધિકાર છે.\n9. કૂકીઝને સક્રિય / નિષ્ક્રિય કરો અને કા deleteી નાખો\nતમે કૂકીઝને આપમેળે અથવા મેન્યુઅલી કા deleteી નાખવા માટે તમારા ઇન્ટરનેટ બ્રાઉઝરનો ઉપયોગ કરી શકો છો. તમે એ પણ સ્પષ્ટ કરી શકો છો કે કેટલીક કૂકીઝ મૂકી શકાતી નથી. બીજો વિકલ્પ તમારી ઇન્ટરનેટ બ્રાઉઝર સેટિંગ્સને બદલવાનો છે કે જેથી જ્યારે પણ કૂકી મૂકવામાં આવે ત્યારે તમને સંદેશ મળે. આ વિકલ્પો પર વધુ માહિતી માટે, તમારા બ્રાઉઝરના સહાય વિભાગમાંની સૂચનાઓ જુઓ.\nકૃપા કરીને નોંધો કે જો બધી કૂકીઝ અક્ષમ હોય તો અમારી વેબસાઇટ યોગ્ય રીતે કાર્ય કરશે નહીં. જો તમે તમારા બ્રાઉઝરમાં કૂકીઝને કા deleteી નાખો છો, તો તમે અમારી વેબસાઇટ પર પાછા આવશો ત્યારે તમારી સંમતિ પછી ફરીથી મૂકવામાં આવશે.\n10. સંપર્ક વિગતો\nઅમારી કૂકી નીતિ અને આ નિવેદન વિશે પ્રશ્નો અને / અથવા ટિપ્પણીઓ માટે, કૃપા કરીને નીચેની સંપર્ક વિગતોનો ઉપયોગ કરીને અમારો સંપર્ક કરો:\nઇમેઇલ : tranquillus.france@comme-un-pro.fr\nઆ કૂકીઝ નીતિ સાથે સુમેળ કરવામાં આવી છે કૂકીડેટાબ્સ 17 / 01 / 2022


મને ‘મારા’માં રસ નથી – « BestBonding - in Relationship\nમને ‘મારા’માં રસ નથી –\n(અહીં ‘મારામાં’ શબ્દ, મારા સંબંધો કે મારી વસ્તુ માટે નથી, પણ ‘સ્વ’ માટે ઉપયોગમાં લીધો છે.)\n‘ખાલી બરણી’ ની પોસ્ટ પર વિજયભાઈએ એ કોમેન્ટ કરી –\n‘In India (as per my observation) life is like town planning. Let all buildings constructed illegally and then justify with change in the plan. By way you told the truth, but society (including me) is far from it.’\nએકદમ સાચી વાત કરી. જીવન સત્યથી વેગળુ જ રહે છે. મન પડે તેમ મકાન બાંધી નાખો અને પછી ‘ઇમ્પેક્ટ ફી’ ભરી ‘રેગ્યુલરાઈઝ’ કરાવી લો. આપણે પણ જીવન જીવી નાખી અને પછી કરેલા કાર્યોને બાંધછોડ કરી (ઇમ્પેક્ટ ફી) જસ્ટીફાઈ કરી નાખીએ છીએ. પણ ઘણીવાર એવું બને છે, બાંધી નાખેલ મકાનમાં ફરી ફેરફારો કરવા પડે છે. અને આવા રીનોવેશન્સમાં જીવન પુરું થઈ જાય છે. વળી કોઈકને અંતીમ તબક્કે પસ્તાવો થાય છે કે ‘મેં ખોટું કર્યું’\nવિપશ્યના શિબીરમાં ગયેલા ઘણાના અનુભવો સાંભળીએ તો જાણવા મળે કે તેમને એ દિવસો દરમ્યાન પારાવાર પસ્તાવો થયો હતો અને એની અસર એ શિબીર પછી પણ રહી છે. આથી એટલું તો નક્કી થાય છે કે વ્યક્તિ જો ‘પોતાની સાથે’ સમય ગાળે તો ફાયદો તો થાય છે જ.\nપણ ખરેખર તો ‘મને મારામાં રસ નથી’. કારણ કે જનમ્યા ત્યારથી બીજા શું કરે છે તેમાં રસ લીધો છે. બાળક પાસે ગમે તેટલા રમકડા હોય પણ બીજા બાળક પાસેનું જ રમકડું જોઈએ છે. મોટા થતાં માબાપ પણ બાળકને બીજાને જોવાનું જ શીખવે છે. – જો મહેશને ૯૦ % આવ્યા છે, આ વખતે તારે એનાથી પણ વધુ લાવવાના છે. યુવાનવયે પણ હરીફાઈની વાત આવે છે, ભણાતરમાં, નોકરીમાં, ધંધામાં જ્યાં જુઓ ત્યાં હરીફાઈ જ છે અને હરીફાઈ તો સાપેક્ષ છે. ‘અન્ય છે’ તો હરીફાઈ છે આમ મારે હરીફાઈમાં સામાવાળાને જ જોવાનો છે. મારો વિચાર કરવાનો નથી. આમ આપણને ‘મારામાં’ રસ લેવાની કે ‘મને’ જાણવાની કોઈ સુચના કે તાલીમ જ મળી નથી. એથી જ કદાચ ‘મને મારામાં રસ નથી’.\nગયા વર્ષે મેં ‘સ્વની ખણખોદ’ ની એક શ્રેણી લખી હતી. એમાં એક લખાણમાં, મને ‘મારા’માં જોવાની નબળાઈના કારણ આપવાનો પ્રયત્ન કર્યો હતો…..\n“જે છે તે બરાબર છે” – …. જો હું અંદર ઝાંખું અને કંઈક ગરબડ લાગે તો ?…..\nબધા કારણો ભેગા કરીએ તો –\n– મને મારાથી ‘આંધળો’ પ્રેમ છે\n– મને ‘અંદર’ ઝાંકવાનો ડર લાગે છે.\n– મને નાનપણથી જ અન્યને જોવાની તાલીમ મળી છે.\nસવાલ રહ્યો વિજયભાઇની કોમેન્ટનો – ‘સોસાયટી આ સત્યથી દુર છે.’ હું પણ સ્વીકારૂં છું કે કેટલીક ચર્ચાઓ/વાતો જે સત્ય છે તે ‘વ્યવહારીક’ (?) નથી.\nછતાં શંકા તો છે જ, આ ‘વ્યવહારીકતા’ ની આપણી વ્યાખ્યામાં કંઈક ભુલ તો નથી થતી ને ?\nમને જેમાં ‘સરળતા’ રહે, એ ‘વ્યવહારીક’ – એ આપણી વ્યાખ્યા છે.\nઆ વ્યાખ્યાની ‘વાસ્તવિકતા’ કેટલી ? જો આપણે ‘સરળતા’ થી જીવશું તો જીવનનો અર્થ શો ?\nપ્રાણીઓ ‘સરળતા’ થી જ જીવે છે ને !\nનક્કી આપણે કરવાનું છે કે આપણે ‘મનુષ્ય’ છીએ કે ‘પ્રાણી’ ?\n← ખાલી બરણી –\nધ્યેય અને તે નક્કી કરવાની પ્રક્રીયા – →\n9 comments on “મને ‘મારા’માં રસ નથી –”\nઓગસ્ટ 31, 2013 પર 2:37 એ એમ (am)\nવ્યક્તિ જો ‘પોતાની સાથે’ સમય ગાળે તો ફાયદો તો થાય છે જ.\nઅવશ્ય. કોઈ શંકા વિના.\nઓગસ્ટ 31, 2013 પર 7:24 એ એમ (am)\nઆજની પોસ્ટમાં ‘પોતાની સાથે’ વ્યક્તિ કેમ સમય નથી ગાળતો તેના કારણો શોધવા મથામણ તો કરી, પણ હજી કંઈક ખુટતું હોય તેમ લાગે છે. આ ખુટતી કડીમાં કંઈ મળે તો કહેજો.\nઓગસ્ટ 31, 2013 પર 5:29 એ એમ (am)\nજીવન સત્યથી વેગળુ જ રહે છે. મન પડે તેમ મકાન બાંધી નાખો અને પછી ‘ઇમ્પેક્ટ ફી’ ભરી ‘રેગ્યુલરાઈઝ’ કરાવી લો. આપણે પણ જીવન જીવી નાખી અને પછી કરેલા કાર્યોને બાંધછોડ કરી (ઇમ્પેક્ટ ફી) જસ્ટીફાઈ કરી નાખીએ છીએ.\nબહુ સરસ . યાદ આવી ગયું આ મુક્તક –\nઓગસ્ટ 31, 2013 પર 7:18 એ એમ (am)\n‘મમળવો’ પર મુકી દીધું.\nસપ્ટેમ્બર 1, 2013 પર 11:41 એ એમ (am)\nસ્વ ને જોવની ટેવ પાડ્વી જોયે\nસપ્ટેમ્બર 1, 2013 પર 11:44 એ એમ (am)\nસ્વ ને જોવા માટે ડાયરી લખવી જોયે.\nસપ્ટેમ્બર 1, 2013 પર 11:48 એ એમ (am)\nસ્વ ને જોવા માટે ડાયરી લખવી જોયે. ..\n[…] મને મારામાં રસ નથી – […]


ઇક્વિટી સ્કીમમાં ૫૦,૦૦૦નું રોકાણ કરનારને વેરામાં ૨૫,૦૦૦ની રાહત\nદસ લાખ રૃપિયાથી ઓછી વાર્ષિક આવક ધરાવનારાઓને ૫૦,૦૦૦ સુધીના રોકાણ પર થનારો લાભ\n(પ્રતિનિધિ તરફથી)\tઅમદાવાદ,તા.૨૧\nશેરબજારમાં રિટેઈલ ઇન્વેસ્ટરોને ખેંચી લાવવા માટે કેન્દ્રના નાણાં પ્રધાન પી. ચિદમ્બરમે રાજીવ ગાંધી ઇક્વિટી સેવિંગ સ્કીમની જાહેરાત કરવામાં આવી છે. આ યોજના હેઠળ વાર્ષિક રૃા. ૧૦ લાખથી ઓછી આવક ધરાવનારાઓને કલમ ૮૦ સી હેઠળ મળતા વેરાના લાભ ઉપરાંત આ સ્કીમમાં કરેલા રોકાણ પર ૫૦ ટકા વેરાની રાહત મળશે. આમ રૃા. ૫૦,૦૦૦નું રોકાણ કરનારને વેરામાં રૃા. ૨૫૦૦૦ની રાહત મળશે.\nઆ યોજનાને કારણે શેરબજારમાં નવી મૂડીનો પ્રવાહ વધશે અને બજારમાં સુધારો આવી શકશે. આ યોજના જાહેર કરવા પાછળનો મૂળભૂત ઇરાદો ભારતીય રોકાણકારોને બૅન્ક અને પોસ્ટ ઑફિસની બચત યોજના ઉપરાંત શેરબજારમાં રોકાણ કરવા માટે સક્રિય કરવાનો છે. તેની મદદથી શેરબજારમાં છૂટક રોકાણ કારોનો બેઝ વધશે. આ યોજના દરેક નવા રોકાણકારો માટે ખુલ્લી રાખવામાં આવી છે.\nઆ યોજના હેઠળ મહત્તમ રૃા. ૫૦,૦૦૦નું રોકાણ કરવાની છૂટ આપવામાં આવશે. આ રોકાણ પર ૫૦ ટકા રકમ વેરામાં બાદ મળશે. આ યોજના હેઠળ આવેલા નાણાં સીએનએક્સ ૧૦૦ અથવા બીએસઈ ૧૦૦માંજ રોકવામાં આવશે. તદુપરાંત જાહેર ક્ષેત્રની નવરત્ન, મહારત્ન અને મિનિ રત્નની કેટેગરીમાં આવતી કંપનીઓના શેર્સમાં આ યોજના હેઠળ આવેલા નાણાંનું રોકાણ કરવામાં આવશે. જાહેર ક્ષેત્રની કંપનીઓની ફોલોઓન પબ્લિક ઑફરમાં પણ આ યોજનાના ઇન્વેસ્ટરોના નાણાં રોકવામાં આવશે. છેલ્લા ત્રણ વર્ષ દરમિયાન વાર્ષિક રૃા. ૪૦૦૦ કરોડથી ઓછું ટર્નઓવર ન રહ્યું હોય તેવી કંપનીઓના શેર્સમાં જ આ નાણાં રોકવામાં આવશે.\nઆ યોજના હેઠળના નાણાંનો ત્રણ વર્ષ સુધી ઉપાડ કરી શકાશે નહિ. ત્રણ વર્ષના લૉક ઇન પિરિયડમાં પહેલું વર્ષ બ્લૅન્કેટ લૉક ઇન પિરિયડનો રહેશે. રોકાણ કર્યાને એક વર્ષ પૂરું થયા પછી તમારા પોર્ટ ફોલિયોમાંના શેર્સમાં ટ્રેડિંગ કરવાની તમને છૂટ આપવામાં આવશે. દેશમાં શેરબજારમાં રોકાણ કરનારાઓનું પ્રમાણ વધે તે માટે કેન્દ્રના નાણાં પ્રધાન પ્રણવ મુખરજીએ આ યોજના તૈયાર કરી હતી અને નવા નાણાં પ્રધાન પી. ચિદમ્બરમે આજે આ યોજનાની જાહેરાત કરી હતી.\nએક વર્ષ પછી રોકાણકારોને તેમના પોર્ટફોલિયોના મૂલ્યનું રક્ષણ કરવા માટેની તક પૂરી પાડવામાં આવશે. તેઓ પોર્ટફોલિયો ચર્નિંગ એટલે કે લે વેચ કરીને નફો બુક કરવાની તક આપવામાં આવશે. બાકીના બે વર્ષ દરમિયાન તેઓ લે વેચ કરે તો પણ તેમના રોકાણના રૃા. ૫૦,૦૦૦ તેમાં જળવાઈ રહે તે ફરજિયાત છે. વેરા માફીનો લાભ મેળવવા માટે વર્ષના ૨૭૦ દિવસ સુધી તેમણે રૃા. ૫૦,૦૦૦નું બેલેન્સ જાળવી રાખવું પડશે. પોર્ટફોલિયોમાંથી શેર્સ ડેબિટ થયા પછી તેના પોર્ટફોલિયોનું મૂલ્ય રૃા. ૫૦,૦૦૦ની સપાટીએ જળવાઈ રહેવું જોઈએ. આમ ત્રણ વર્ષના વચ્ચેના ગાળામાં નફો બુક કરવાની તક પણ કરદાતાને આપવામાં આવશે. જે રકમનો ટેક્સ બેનિફિટ લીધો હોય તે રકમથી ઊંચું મૂલ્ય તેમના પોર્ટફોલિયોનું જળવાઈ રહે તે જોવાની જવાબદારી કરદાતાની રહેશે. રૃા. ૫૦,૦૦૦નું સરેરાશ બેલેન્સ જાળવી રાખવામાં કરદાતા નિષ્ફળ જાય તો તેને વેરા રાહતનો લાભ મળી શકશે નહિ.\nશેર્સના મૂલ્યાંકન માટે સોદો કર્યાની આગળની તારીખના બંધ ભાવને ગણતરીમાં લેવામાં આવશે. તેથી નવા રોકાણકારોએ તેમના ખાતામાં થતી ડેબિટ અને ક્રેડિટ પર ખાસ ધ્યાન આપવાનું રહેશે. આ યોજનાના નાણાં એક્સચેન્જ ટ્રેડેડ ફંડ ઉપરાંત મ્યુચ્યુઅલ ફંડની યોજનાઓમાં રોકવાની પણ છૂટ મળશે. આ યોજના હેઠળના વેરા લાભ કલમ ૮૦ સસીજી હેઠળ આપવામાં આવશે.


Gujarati News » Videos » Gujarat videos » More than 1200 ST buses to run during festivals, passengers to pay 25 per cent extra fare\nતહેવારો દરમિયાન દોડાવાશે 1200થી વધુ ST બસો, મુસાફરોએ ચૂકવવું પડશે 25 ટકા વધારે ભાડું\nનોંધનીય છેકે તહેવારો દરમિયાન વતન જતા મુસાફરોની સંખ્યામાં મોટાપાયે વધારો થાય છે. ત્યારે લેભાગું ટ્રાવેલ્સ સંચાલકો તહેવારોની સિઝનમાં મુસાફરો પાસેથી મનફાવે તેમ ટિકિટોના ભાવ વસુલે છે. ત્યારે એસટી વિભાગ દ્વારા વધારાની બસો દોડાવવાની નિર્ણયથી ખાનગી ટ્રાવેલ્સ બસોના ભાડા ચોક્કસ અંકુશમાં આવશે.\nPublish Date - 9:32 pm, Sat, 23 October 21 Edited By: Utpal Patel Follow us -\nકોરોના નિયંત્રિત થતાં જ તમામ ક્ષેત્રો હવે અનલોક થઈ ગયા છે. આગામી સમયમાં દિવાળીનો તહેવાર આવી રહ્યો છે. ત્યારે ગુજરાત વાહન વ્યવહાર વિભાગે લોકોને મુસાફરીમાં તકલીફ ન થાય તે માટે વધારાની એસટી બસો દોડાવાનું નક્કી કર્યું છે. જોકે તે માટે મુસાફરોએ 25 ટકા ભાડું વધુ ચૂકવવું પડશે. એસટી નિગમે આ વર્ષે પણ તહેવારને ધ્યાને રાખીને 1200 વધુ બસો દોડાવવાનું નક્કી કર્યું છે.\nજેમાં સૌથી વધુ સુરત વિભાગની 1200 જયારે અમદાવાદ વિભાગની દૈનિક 150 બસો વધારાની દોડાવવામાં આવશે.. જેની શરૂઆત 29 ઓક્ટોબરથી થશે, જે4નવેમ્બર સુધી ચાલશે. અત્યાર સુધીમાં 300થી વધુ બસોનું બુકિંગ પણ થઈ ગયું છે. એસટી વિભાગના જણાવ્યા પ્રમાણે ખાનગી બસ સંચાલકો તહેવારોના સમયમાં ભાડા ડબલ કરી દેતા હોય છે. તેવા સમયે પ્રવાસીઓને અગવડતા ન પડે તે માટે તમામ વિભાગોને વધારાની બસો સિવાય જરૂર પડે પ્રવાસીઓની માગને જોતા બસની વ્યવસ્થા ઉપલબ્ધ કરાવવા માટે સૂચના આપવામાં આવી છે.\nઆ પણ વાંચો : એક ઉધોગ સાહસિકની 16 વર્ષની તપસ્યા થકી સુરતને “ઓર્ગન ડોનેટ સીટી” ની ઓળખ મળી, દેશ-વિદેશમાં કુલ 870 લોકોને આપ્યું નવજીવન\nઆ પણ વાંચો : અમદાવાદ સિવિલ હોસ્પિટલમાં 35 દિવસના ટુંકાગાળામાં7અંગદાનમાં સફળતા,9મહિનામાં 44 લોકોનો જીવ બચ્યો\nમહામારીમાં ટ્રેનમાં બંધ થયેલી ભોજનની સુવિધા 27 ડિસેમ્બરથી ફરી શરુ થશે, ઓનલાઇન પણ કરી શકાશે પેમેન્ટ\nપ્રવાસ2weeks ago\nઅત્યાધુનિક રેલવે સ્ટેશન રાણી કમલાપતિનું વડાપ્રધાને કર્યુ ઉદ્ઘાટન, 450 કરોડના ખર્ચે બનેલા વિશ્વ કક્ષાના રેલવે સ્ટેશનની જાણો વિશેષતા\nSurat : સુરત એરપોર્ટ પર હવે દૈનિક 58 ફ્લાઇટ્સનું આવાગમન, દૈનિક મુસાફરોની સંખ્યા3હજારને પાર\nક્રિકેટ ન્યૂઝ42 seconds ago


'Mid - Day mill' scandals of the project|‘મિડ - ડે મિલ’ની યોજના કૌભાંડોથી વગોવાયેલી છે\nJul 18, 2013, 12:02 AM IST\nમિડ-ડે મિલ યોજના મોટા ભાગે સરકારી સ્કૂલોમાં જ ચાલતી હોય છે, જેમાં ગરીબોનાં બાળકો જ ભણવા આવતાં હોય છે. આ યોજનામાં સડેલો અને વાસી ખોરાક પીરસવામાં આવે તો પણ ગરીબોની ફરિયાદમાં કોઇ સાંભળતું નથી. વળી મધ્યાહન ભોજન માટે શાળાના વિદ્યાર્થીદીઠ માંડ ત્રણથી સવા ત્રણ રૂપિયા જેટલી રકમ આપવામાં આવે છે. આટલી ઓછી રકમમાં પોષ્ટીક ખોરાક આપવાનું શક્ય ન હોવાથી તેમાં ભેળસેળ કરવામાં આવે છે. ગુજરાતમાં મધ્યાહન ભોજન તૈયાર કરવાની જવાબદારી સ્વૈચ્છીક સંસ્થાને સોંપવામાં આવે છે, તેમાં પણ લાગવગ ચાલે છે. નવસારી જિલ્લાની ૭૫૦ સ્કૂલોમા મધ્યાè ભોજન તૈયાર કરવાનો કોન્ટ્રેકટ મુંબઇની સ્વૈચ્છીક સંસ્થાને આપવામાં આવ્યો તેની સામે શિક્ષકો અને અન્ય કર્મચારીઓ હાઇકોર્ટમાં ગયા હતા. હાઇકોર્ટે આ કોન્ટ્રાકટ રદ્દ કર્યો હતો. [email protected]


ગુરુનો અપરંપાર મહિમા - Swaminarayan Essay - SMVS\nસદ્. મુનિસ્વામીના મહિમાનું અપારપણું વર્ણવતાં ગુરુવર્ય પ.પૂ. બાપજી કહે છે કે, “અનંતકોટિ બ્રહ્માંડો સદ્. મુનિસ્વામી આગળ હાથ જોડીને ઊભા રહે અને પ્રાર્થના કરે કે, અમારું પૂરું કરો તો એક સંકલ્પમાત્રે તેમને મૂર્તિના સુખમાં મૂકી દે; એવા સમર્થ છે.” મોટા મોટા જ્ઞાનીઓ, ધ્યાનીઓને જે મૂર્તિનું સુખ અતિ દુર્લભ છે તે સહજમાં સદ્. મુનિસ્વામી આપી દે.\nએક વખત કોઈ હરિભક્તે ગુરુવર્ય પ.પૂ. બાપજીને પૂછ્યું કે, “આપને સદ્. મુનિસ્વામીનો કેવો મહિમા છે ?” ત્યારે ગુરુવર્ય પ.પૂ. બાપજીએ કહ્યું કે, “હું પૂજામાં બીજા સદગુરુની એક એક મૂર્તિ રાખું છું પરંતુ સદ્. મુનિસ્વામીની બે મૂર્તિ રાખું છું એવો મહિમા છે.” ગુરુવર્ય પ.પૂ. બાપજી મોટા મંદિરે બિરાજતા ત્યારે તેમની અજોડ સાધુતાના પ્રભાવે અને કથાવાર્તાના આગ્રહને કારણે અનેક મુમુક્ષુ જીવો વગર બોલાવે ખેંચાઈ આવતા. છતાં તેમને ઊપસવાનો કે પોતાનું સારું દેખાડવાનો, મોટા થવાનો કે પોતાનામાં જોડાવાનો કોઈ વિચાર જ નહીં. ‘હું કશું જ નથી; ગુરુ જ સર્વસ્વ છે’ એવી અહમશૂન્ય અવસ્થામાં રહી આવનાર મુમુક્ષુને સદ્. મુનિસ્વામી પાસે વર્તમાન ધરાવવા પાટડી મોકલતા. પોતે સમર્થ હોવા છતાં ગુરુમહિમાનું અપારપણું દર્શાવતા.\nગુરુવર્ય પ.પૂ. બાપજી સદ્. મુનિસ્વામીનો અપરંપાર મહિમા સમજતા અને જોગમાં આવનાર સૌને કરાવતા તે અન્ય જોડે રહેનારાથી ખમાતું નહીં. તેથી એક દિવસ ગુરુવર્ય પ.પૂ. બાપજીની હાજરીમાં સદ્. મુનિસ્વામીને ફરિયાદ કરતાં કહ્યું કે, “સ્વામી, આ દેવસ્વામી તમારો મહિમા ખૂબ ગાય છે. માટે તેમને તમે ના પાડો.” ત્યારે સદ્. મુનિસ્વામીએ મંદ મંદ હસતા થકા સ્પષ્ટપણે કહ્યું કે, “જેના જીવમાં હોય તે ગાય.” સદ્. મુનિસ્વામીની દિવ્ય વ્હાલભરી અમીદૃષ્ટિ ગુરુવર્ય પ.પૂ. બાપજી પર ઠરી અને પોતાના વ્હાલા શિષ્યને ઉદ્દેશીને ભલામણ કરી કે, “મહારાજ અને મોટાનો મહિમા ખૂબ કહેવો. એના માટે તો આપણો જન્મ છે. એમાં ક્યારેય પાછી પાની કરવી નહીં.” ફરિયાદ કરવા આવેલા બધા અવાચક થઈ ગયા કે આ શું થયું ? ના પાડવાને બદલે ઉપરથી તેમને ઉત્સાહિત કરે છે. સદ્. મુનિસ્વામીના દિવ્ય પ્રભાવથી કોઈ કાંઈ બોલી ન શક્યા. અંદર પેટમાં ઊનું તેલ રેડાયું હોય તેવું લાગ્યું પરંતુ ગુરુવર્ય પ.પૂ. બાપજીને તો જાણે આજે મહારાજ અને મોટાપુરુષનો જેમ છે તેમ મહિમા ગાવાનું ઇન્ટરનૅશનલ લાયસન્સ મળી ગયું હતું તેનો આનંદ ઊભરાતો હતો. બસ, ગુરુના દિવ્ય વારસામાં લીધેલા સિદ્ધાંતને વિશ્વભરમાં ગુંજતા કરવા જેઓ અદ્યપિપર્યંત દેહની પરવા કર્યા વિના મંડ્યા રહ્યા છે. મહારાજ અને મુક્તનો અપરંપાર મહિમા છડેચોક ગાઈ ગુરુના શબ્દોને સાકાર સ્વરૂપ આપી રહ્યા છે છતાં પણ તેમાં રંચમાત્ર પોતાનું કર્તાપણું નહિ; એક જ વાત ઉચ્ચારે છે કે, “અત્યારે આ જે કાંઈ લીલી વાડી છે તે શ્રીજીમહારાજ, બાપાશ્રી અને સદ્. મુનિસ્વામીનો જ પ્રતાપ છે.”\nગુરુમહિમાની દિવ્ય દુનિયામાં રમણ કરતા એવા આપણા સૌના ગુરુ પ.પૂ. બાપજીના ગુરુમહિમામાં સદાય રાચતા થઈ પ્રાગટ્ય દિને એમનું ઋણ અદા કરીએ.


સંદેશ ઇમ્પેક્ટ : અહેવાલ બાદ તંત્ર હરકત, પુલની કામગીરી ચાલુ – Sandesh News TV\nHome / City News / Other Cities / સંદેશ ઇમ્પેક્ટ : અહેવાલ બાદ તંત્ર હરકત, પુલની કામગીરી ચાલુ\nસંદેશ ઇમ્પેક્ટ : અહેવાલ બાદ તંત્ર હરકત, પુલની કામગીરી ચાલુ\nJanuary 12, 2019 1280\nચોટીલા તાલુકાના નાની મોરસલ ગામે વરસાદના કારણે કોઝવે તૂટી ગયો હતો. જે અંગે સંદેશ ન્યૂઝના અહેવાલને લઇને તંત્ર હરકતમાં આવ્યું અને તાત્કાલિક ધોરણે અહીં મોટો પુલ બનાવવાની કામગીરી ચાલુ કરવામાં આવી. ચોટીલાથી બોટાદ તરફ જતા રસ્તામાં નાની મોરસલ ગામે વરસાદના કારણે કોઝવે તૂટી ગયો હતો.\nજેના કારણે આસપાસના ધાંધલપુર, પીપરાળી, સોખડા જેવા અનેક ગામોને ચોટીલા આવવા માટે તકલીફ પડી રહી હતી. સ્થાનિકો દ્વારા તંત્રને અનેક રજૂઆત કરાઇ હતી.\nપરંતુ કોઇ જ નીરાકરણ ન આવતા આખરે સ્થાનિકોએ સંદેશ ન્યુઝ સમક્ષ પોતાની વ્યથા કહી અને સંદેશ ન્યુઝના અહેવાલથી તંત્ર હરકતમાં આવ્યું છે. હાલ યુદ્ધના ધોરણે કામ ચાલી રહ્યું છે.. અને 50 ટકા કામગીરી પૂર્ણ થઇ ગઇ છે.. ટૂંક જ સમયમાં પુલ નિર્માણ થઇ જશે.\nconstruction bridge Sandesh news impact Surendranagar\nસુરેન્દ્રનગરના અમરનાથ વોટરપાર્કમાં મારામારી દ્રશ્યો સર્જાયા\nચોટીલા તાલુકાના નાની મોરસલ ગામે વરસાદના કારણે કોઝવે તૂટી ગયો હતો. જે અંગે સંદેશ ન્યૂઝના અહેવાલને લઇને તંત્ર હરકતમાં આવ્યું અને તાત્કાલિક ધોરણે અહીં મોટો પુલ બનાવવાની કામગીરી ચાલુ કરવામાં આવી. ચોટીલાથી બોટાદ તરફ જતા રસ્તામાં નાની મોરસલ ગામે વરસાદના કારણે કોઝવે તૂટી ગયો હતો. જેના કારણે આસપાસના ધાંધલપુર, પીપરાળી, સોખડા જેવા અનેક ગામોને ચોટીલા […]\nસુરેન્દ્રનગરમાં પાકવીમો ન મળતા ખેડૂતો દ્વારા અનોખી રીતે વિરોધ\nસુરેન્દ્રનગરમાં પોલીસે ખેડૂત આગેવાનોની કરી અટકાયત\nસુરેન્દ્રનગરના ચોટીલામાં થયેલી હત્યાનો ભેદ બે વર્ષ બાદ ઉકેલાયો\nસુરેન્દ્રનગરની ક્લેક્ટર કચેરીમાં પરિવારે આત્મવિલોપનનો પ્રયાસ કર્યો


જીગ્નેશ મેવાણીએ કર્યા હાર્દિક પટેલ પર પ્રહાર! કહ્યું, જે લોકોએ તમને પ્રેમ આપ્યો તેમને જ અપશબ્દો બોલી રહ્યા છો, વિચારધારા વસ્ત્ર નથી જે ગમે ત્યારે બદલી શકો. – બોમ્બે સમાચાર\nમે 20, 2022 મે 20, 2022 adminLeaveaComment on જીગ્નેશ મેવાણીએ કર્યા હાર્દિક પટેલ પર પ્રહાર! કહ્યું, જે લોકોએ તમને પ્રેમ આપ્યો તેમને જ અપશબ્દો બોલી રહ્યા છો, વિચારધારા વસ્ત્ર નથી જે ગમે ત્યારે બદલી શકો.\nહાર્દિક પટેલે કોંગ્રેસમાંથી રાજીનામું આપી દેતા ચારે તરફથી તેમની ટીકા થઇ રહી છે. ખાસ કરીને ગુરુવારે હાર્દિક પટેલે પ્રેસ કોન્ફરન્સ કરી કોંગ્રેસ લીડરશીપ પર લગાવેલા ગંભીર આરોપો બાદ કોંગ્રેસના નેતાઓ અને સમર્થકો હાર્દિક પર ફિટકાર વરસાવી રહ્યા છે. એવામાં વડગામના અપક્ષ ધારાસભ્ય અને દલિત યુવા નેતા જીગ્નેશ મેવાણીએ હાર્દિક પટેલના પાર્ટી છોડ્યા બાદના વ્યવહારની ટીકા કરતા કહ્યું હતું કે,‘અત્યાર સુધી કોંગ્રેસે તમને મોટા સ્ટેજ આપ્યા છે. ચૂંટણી વખતે સ્ટાર પ્રચારક બનાવ્યા, હેલિકોપ્ટર આપ્યા હતા. તમે ભાજપ અને RSS સામે પડ્યા ત્યારે લોકો તમારા સમર્થક બન્યા. તમને અદાણી, અંબાણી પર અચાનક પ્રેમ કેમ આવ્યો તે ન સમજાયું. વિચારધારા વસ્ત્ર નથી જે ગમે ત્યારે બદલી શકો’.\nનોંધનીય છે કે જીગ્નેશ મેવાણી અને હાર્દિક પટેલ કોંગ્રેસમાં રહી ગુજરાત સરકારના દમન અને કુપ્રસાશન વિરોધી લડતના સાથી રહ્યા છે. એવામાં હાર્દિકના આ રીતે પાર્ટી છોડી કોંગ્રેસ પર આરોપો લગાવવા અંગે જીગ્નેશ મેવાણી નારાજ થયા છે. તેમને જણાવ્યું હતું કે, ‘હાર્દિકે બિલો ઘ બેલ્ટ વ્યવહાર કરીને રાજીનામું આપ્યું છે. ગરિમાપૂર્ણ વ્યવહાર કરીને પાર્ટી છોડી શક્યા હોત. રાજીનામું આપતી વેળાએ રાહુલજીને ચિકન સેન્ડવિચ આપવાની વાત કઈ રીતે કરી શકો. હું કોંગ્રેસમાં છું અને લડવાનો છું. કોઇ મારું નામ ભાજપ સાથે જોડી બતાવે.\nતમે ભાજપ સાથે જોડાવાની વાતને નકારી પણ શક્તા હતા. કોંગ્રેસના રાષ્ટ્રીય નેતૃત્વએ ગુજરાતના પ્રશ્નો અંગે મારી સાથે ચર્ચા કરી છે. અસામ પોલીસે મારી ધરપકડ કરી ત્યારે અડધી રાતે રાહુલ ગાંધી જાગ્યા હતા અને વકીલો સાથે વાત કરી હતી. એનએસયુઆઇ અને યુથ કોંગ્રેસ મારી સાથે રહ્યા હતા. તમને કોંગ્રેસે પ્રેમ આપ્યો છે. કોંગ્રેસ ગુજરાત વિરોધી છે એવું કહેવું યોગ્ય નથી. વિચારધારા એ વસ્ત્ર નથી, એ રગોમાં હોવી જોઈએ.’\nતેમને વધુમાં જણાવ્યું હતું કે ‘આપણે સાથે મળીને આદિવાસી અને પેપરલીક મુદ્દે આંદોલન કર્યું હતું. તમે પાર્ટી છોડી પણ ગરીમાપૂર્ણ ભાષાનો ઉપયોગ નથી કર્યો. તમે ઇચ્છો તેમ પાર્ટી તમારા ચરણોમાં ન પડે. ત્રણ વર્ષ બાદ તમને પાર્ટીમાં જાતિવાદનું રાજકારણ દેખાયું. અમે ઝુકવાના નથી. કોંગ્રેસનો પંજો એસ.સી, એસ.ટી, માઈનોરીટી, ઓબીસી સાથે છે. કોંગ્રેસના શાસનથી અત્યાર સુધી આભડછેટની સમસ્યા દૂર નથી થઈ, એ દુર્ભાગ્યપૂર્ણ બાબત છે, એ કોંગ્રેસના મંચ પરથી કહું છું. કોંગ્રેસ સાથે વૈચારિક મતભેદ હોઈ શકે છે, પણ એ પક્ષની અંગત વાત છે.’\nસાથે સાથે ગુજરાત સરકાર પર પ્રહાર કરતા કહ્યું હતું કે, ‘માત્ર પાટીદારો સામે જ કેમ કેસ પરત ખેંચાયા. ઉનામાં દલિતો સામેના કેસ હજી પરત નથી લેવાયા. પદ્માવત ફિલ્મના વિરોધ વખતે થયેલા કેસ કેમ પરત નથી લેવાયા. હાર્દિક પર ૩૨ કેસ છે એટલે બની શકે કે તેમના પર દબાણ હોઈ શકે એટલે રાજીનામું આપ્યું છે.’


અચાનક વજન વધવાના કારણો ક્યાંક આ પ્રકારની બીમારીઓ તો નથી, તો ચાલો જાણીએ તેના વિશે | ફક્તગુજરાતી\nઅચાનક વજન વધવાના કારણો ક્યાંક આ પ્રકારની બીમારીઓ તો નથી, તો ચાલો જાણીએ તેના વિશે\nજો તમે તમારા ભોજનમાં સામાન્ય દિવસોથી વધારે કેલેરી નું સેવન કરવાનું શરૂ કરી દીધું છે કે પછી જો તમે કસરત કરવાનું ઓછું કરી દીધું છે અને તમારી રોજિંદી ગતિવિધિઓમાં પણ કપાત કરી દીધો છે તો તેવામાં તમારુ વજન વધવું કોઈ આશ્ચર્યની વાત નથી. પરંતુ આવી સ્થિતિમાં શું થશે. જો તમે બધુ તેમજ કરી રહ્યા છો જેમ તમે પહેલા હંમેશાની જેમ કરતા રહ્યા છો અને તે છતાં તમારું વજન વધી રહ્યું છે?\nઅજાણતાં કે અચાનક વજન વધવાની તકલીફ ત્યારે થયા છે જ્યારે તમે વજન વધારવા માટે કંઈ પણ કરતા નથી, ખાવા – પીવાની ટેવમાં ફેરફાર ન કરવો, કસરતમાં ન કરવી, પરંતુ તો પણ વજન વધવા લાગે છે. તે ઘણી વાર શરીરમાં વૉટર રીટેશન, અસામાન્ય ગ્રોથ, કબજિયાત, કોઈ બીમારી, કોઈ દવાના સેવન વગેરેના કારણે થઈ શકે છે. અજાણતાં વજન વધવાની સમસ્યા બે પ્રકારની હોય શકે છે.\nપિરિયોડિક કે થોડા સમય માટે : તેમા સમયાંતરે કે થોડા સમય માટે અચાનક વજનમાં નિયમિત રૂપે ઉતાર ચઢાવ થવા લાગે છે. તેના બે ઉદાહરણ છે. પહેલો છે- માસિક ધર્મ જેમાં થોડા દિવસો માટે સ્ત્રીઓનું વજન અચાનક વધતું હોય તેવો અનુભવ થાય છે. બીજો છે- ગર્ભાવસ્થા જેમાં ૯ મહિના સુધી સ્ત્રીનું વજન વધતું રહે છે.\nરૈપિડ કે ઝડપથી વજન વધવું : ઘણી વખત કોઈ એવી દવા પણ હોય છે જેની આડઅસરને કારણે ઝડપથી અજાણતા વજન વધી શકે છે. આમતો અજાણતા વજન વધવાની ઘણી બાબતો હાનિકારક હોય છે. પરંતુ ઝડપથી વજન વધવાની સાથે જો કોઈ બીજા લક્ષણો નો પણ અનુભવ થાય તો તરત ડોક્ટરનો સંપર્ક કરવો જોઈએ.\nજ્યારે અચાનક વજન વધવાનો સંબંધ કોઈ બીમારી કે સ્વાસ્થ્યની સ્થિતિથી ન હોય, તો તેના આ સામાન્ય કારણ હોઈ શકે છે:\nવધારે ભોજન કરવું\nપ્રીમેનોપૉજ અને મેનોપૉજ\nઉમર વધવાની સાથે મેટાબોલિઝ્મની પ્રક્રિયા ધીમી થવી\nશારીરિક રૂપથી ઓછું સક્રિય હોવું\nડિહાઈડ્રેશન કે વધારે મીઠા ના કારણે શરીરમાં વોટર રિટેશન\nતણાવ, અવસાદ કે ચિંતા\nજો કોઈ પણ સમયે તમને તવો અનુભવ થાય કે કોઈ સામાન્ય કારણ વગર અચાનક તમારું વજન ઝડપથી વધી રહ્યું છે તો આ સ્થિતિને ગંભીરતાથી લો કેમકે ઘણી વખત બીમારીઓના કારણે કે પછી દવાઓના સેવનને કારણે પણ અચાનક વજન વધવા લાગે છે:\nઅચાનક વજન વધવાનું કારણ હોય શકે છે હાઈપોથાઈરોઈડિઝમ:\nજો તમારા ગળામાં રહેલા થાઈરોઈડ ગ્લૈડ પર્યાપ્ત માત્રામાં થાઈરોઈડ હોર્મોન્સનું નિર્માણ કરી રહ્યુ નથી અને તમારા શરીરમાં થાઈરોઈડ ઓછી થઈ ગઈ જેને ચિકિત્સકની ભાષામાં હાઈપોથાઈરોઈડિઝમ કહેવાય છે તો આ કારણે પણ અચાનક તમારું વજન વધી શકે છે. આ બીમારીમા વજન વધવા સિવાય ઘણા બીજા લક્ષણ પણ દેખાય છે જેમકે થાકનો અનુભવ થવો, નબળાઈ કે ઠંડી લાગવી. ખરેખર, શરીરમાં જ્યારે થાઇરોઇડ હોર્મોન્સની ઉણપ થઈ જાય છે ત્યારે મેટાબોલિઝ્મ ની પ્રક્રિયા પણ ધીમી થઈ જાય છે જેમાં જલ્દી અને ઝડપથી વજન વધવા લાગે છે. સાચી દવાના માધ્યમથી હાઈપોથાઈરોઈડિઝમ નો ઇલાજ કરવાથી વધતા વજનને થોડું ઓછું કરી શકાય છે.\nવજન વધવાનું કારણ હોય શકે છે અનિદ્રા –\nસંશોધનમાં તે વાત સામે આવી છે કે ઉંઘ ઓછી કે અનિદ્રાના કારણે પણ વજન વધવાની સમસ્યા થઈ શકે છે. ઉંઘના ચક્ર ( સ્લીપ સાઈકલ )માં જો કોઈ પ્રકારનું પરિવર્તન થાય છે તો આ કારણે વ્યક્તિની ભોજન કરવાની રીત અને મૂડ બદલી જાય છે. જે કારણે લોકો વધારે જમવા લાગે છે. ૨૦૧૩ ના એક અધ્યયન લેખકે જોયું કે ઉંઘ વંચિત લોકોએ તેમની ઉર્જા ની જરૂરિયાતો પૂરી કરવા માટે વધારે માત્રામાં કાર્બોહાઈડ્રેડનું સેવન કરવું જેનાથી તેનું વજન વધવા લાગે. આ અધ્યયનમાં ભાગ લેનારા પ્રતિભગીઓએ કુલ મળીને વધારે કેલેરીનું પણ સેવન કર્યું, ખાસ કરીને રાત્રે જમ્યા પછી.\nપિસીઓડી વજન વધવાનું કારણ હોય શકે છે-\nજે સ્ત્રીઓને પોલિસિસ્ટિક ઓવરી સિંડ્રોમ ( પિસીઓડી ) ની સમસ્યા હોય છે તેનું વજન પણ ઝડપથી વધવા લાગે છે. પિસીઓડીની સમસ્યામાં સ્ત્રીઓની ઓવરી અસામાન્ય રૂપથી પુરુષ સેક્સ હોર્મોન્સનું વધારે માત્રામાં ઉત્પાદન કરવા લાગે છે. પિસીઓડી હોવા પર વજન વધવાની સાથે જ અનિયમિત માસિક ધર્મ, છાતી, પેટ અને પીઠ પર વધારે વાળ, વાળ ખરવા કે વાળ ખુબ પાતળા હોવા, ખીલ , ગળુ, છાતી , અને કમર માં ત્વચા પર કાળા ધબ્બા જેવા લક્ષણોનો સમાવેશ થાય છે. પિસીઓડી વાળી સ્ત્રીઓમાં ઇન્સ્યુલિન પ્રતિરોધી ની પણ સમસ્યા થઈ જાય છે જેના કારણે તેનું વજન વધવા લાગે છે. તેમાં ખાસ કરીને પેટની આજુબાજુ ચરબી જમા થઈ જાય છે જે કારણે હૃદયરોગ નું જોખમ પણ વધી જાય છે.\nઅચાનક વજન વધવાનું કારણ હોય શકે છે કુશિંગ સિંડ્રોમ –\nવજન વધવું કુશિંગ સિંડ્રોમનું એક સામાન્ય લક્ષણ છે. આ એક એવી સ્થિતિ છે જેમાં વ્યક્તિ ખૂબ વધારે તણાવ હોર્મોન્સ કોર્ટીસોલના સંપર્ક માં આવે છે જેના કારણે તેમા વજન વધવાની સાથે જ ઘણી બીજી અસામાન્યતાઓ પણ જોવા મળે છે. જો તમે અસ્થમા, ગઠીયા કે, લુપસ જેવી બીમારીઓ માટે સ્ટેરોઈડ લો છો તો તમે કુશિંગ સિંડ્રોમનો શિકાર થઈ શકો છો. કુશિંગ સિંડ્રોમની સમસ્યા ત્યારે પણ થઈ શકે છે જ્યારે તમારી એડ્રિનાલીન ગ્લૈડ ખૂબ વધારે કોર્ટીસોલ નું નિર્માણ કરવા લાગે છે કે પછી આ એક ટયુમર સંબંધિત પણ હોય શકે છે. કુશિંગ સિન્ડ્રોમ માં ચેહરા, ગરદન, ઉપરની પીઠ, કમર ની આજુબાજુ વધેલું વજન સૌથી વધારે નજરે આવે છે.\nવજન વધવાનું કારણ કિડનીની બીમારી પણ હોય શકે છે:\nઅચાનક વજન વધવું કે શરીરમાં સોજા થવા, કિડની સાથે જોડાયેલી બીમારીઓ જેવી કે કિડની ફેલ્યર કે નેફ્રોટિક સિદ્રોમના કારણે પણ થઈ શકે છે જેમાં કિડનીને ઘણું નુકસાન પહોંચે છે. જો તમારી કિડની સરખી રીતે કામ કરી રહી નથી તો શરીરમાં વધારે પડતાં તરલ પદાર્થો જમા થવા લાગે છે. ક્ષતિગ્રસ્ત કિડની અપશિષ્ટ પદાર્થો અને પાણીની સાથે જ તરલ પદાર્થોને શરીરમાંથી સરખી રીતે બહાર નથી કાઢી શકતા અને તે ટીશુમાં જમા થવા લાગે છે.\nલીવર સીરોસીસ ના કારણે પણ અચાનક વજન વધે શકે છે:\nજો કોઈ વ્યક્તિનું વજન અચાનક વધવા લાગે અને એનું પેટ મોટું જોવા મળે તો આ લીવર સીરોસીસ નો સંકેત હોઈ શકે છે. જ્યારે લિવર કોઈ કારણોસર ક્ષતિગ્રસ્ત થઈ જાય છે તો સ્કાર ઉત્ક કે ઉતકો ઉપર ખરોજ જેવા નિશાન બનવા લાગે છે અને આ સ્કાર ઊતક સ્વસ્થ ઉતકોને બદલીને તેની જગ્યા લઈ લે છે. આ કારણે પેટમાં તરલ પદાર્થો જમા થવા લાગે છે અને લિવરની કામ કરવાની ક્ષમતામાં ઘટાડો થવા લાગે છે. રોગનો ઈલાજ કરાવવાથી વજન પણ ઓછો થવા લાગે છે.\nઅચાનક વજન વધવાનું કારણ ઓવેરિયન કેન્સર હોય શકે છે:\nઅચાનક કે કોઈ સ્પષ્ટ કારણ વગર વજન વધવું અને પેટ ફુલવાની સમસ્યા ઓવેરિયન કેન્સર નો સંકેત હોઈ શકે છે. વજન વધવા ઉપરાંત પેટ અને પેલિવસ માં દુખાવો, ઉંઘ આવવામાં સમસ્યા, વારંવાર પેશાબ આવવો, ભૂખ ન લાગવી કે જલ્દી પેટ ભરાઈ જવું, અનિયમિત માસિક ધર્મ ચક્ર અને અપચો જેવા લક્ષણો નો સમાવેશ થાય છે. ઓવેરિયન કેન્સરમાં મોટાભાગના મામલાઓની ખબર પછીના સ્ટેજમાં જ પડે છે. જો કોઈ સ્ત્રીને પેલેવિક ક્ષેત્રમાં અસામાન્ય દુખાવો થઈ રહ્યો હોય તો તેમણે ડોક્ટરનો સંપર્ક કરવો જોઈએ.\nચિંતાના કારણે પણ વજન વધી શકે છે:\nજ્યારે આપણા કામ અને જીવન સાથે જોડાયેલી માંગો શરીર પાસે ખૂબ વધારે થવા લાગે છે તો આપણું શરીર તેનાથી બચવા માટે ઉપાય શોધવા લાગે છે. તેવા સમયમાં શરીરમાં કોર્ટીસોલ, ચિંતાના હોર્મોન્સ રિલીઝ થાય છે, જે ભૂખ માં વૃદ્ધિ નું કારણ બને છે અને તે પણ નિશ્ચિતરૂપે, આપણે તણાવના સમયે ઓછી કેલરીવાળા આરામદાયક ખાદ્ય પદાર્થોનું સેવન વધારે માત્રામાં કરવા લાગીએ છીએ. આ સંયોગ એટલે કે તણાવનું વધુ અને વધારે ભોજન કરવું એ વજન વધવાનું કારણ બની શકે છે.\nદવાઓના સેવનથી પણ અચાનક વજન વધી શકે છે:\nસ્થળાંતર, હુમલો આવવો, હાઈ બ્લડ પ્રેશર અને ડાયાબિટીસ જેવી બાયપોલર ડિસઓર્ડર નાયક ઈલાજ માટે આપવામાં આવતી એવી ઘણી પ્રિસ્ક્રિપશન વાળી દવાઓ છે જેની આડઅસર રૂપે દર્દીઓનો વજન વધવા લાગે છે. આ ઉપરાંત એન્ટિ ઇન્ફ્લેમેટરી સ્ટેરોઈડ અને ડિપ્રેશન દૂર કરવા માટે ઉપયોગ કરાતી એન્ટીડિપ્રેસન્ટ ઉપર વજન વધારવા માટે જવાબદાર હોઈ શકે છે. પરંતુ ક્યારેય પણ આપણા મનમાં કોઈ પણ દવા બંધ ન કરો. તમારા ડોક્ટર સાથે વાત કરો અને આવી દવાઓ વિશે ચર્ચા કરો જે તમારી બીમારી પણ સારી કરે અને જેની આડઅસર પણ ઓછી હોય.\nધુમ્રપાન છોડવાથી પણ વજન વધી શકે છે: (ધુમ્રપાન કરવાનું અમે સમર્થન નથી કરતાં અને ધુમ્રપાન સ્વાસ્થ્ય માટે હાનિકારક છે)\nસિગારેટ પીવી કે આ પ્રકારના તંબાકુ વાળા પદાર્થો ની આદત છોડવાથી શરૂઆતમાં ઘણા લોકોનું વજન વધવા લાગે છે. નિષ્ણાંતોનું માનીએ તો એવા બે કારણો હોય છે. પહેલું નિકોટીન જે ભુખને દબાવવાનું કામ કરે છે અને બીજું વિનીવર્તંન ના લક્ષણોમાં ચિંતાનો પણ સમાવેશ થાય છે. જેના લીધે વ્યક્તિ વધારે ખાવા લાગે છે. આ વિશે થયેલા સંશોધનમાં જાણવા મળ્યું કે ધૂમ્રપાનની આદત છોડ્યા પછી પહેલા મહિનામાં આશરે ૧ કિલો વજન વધે છે. ધૂમ્રપાન છોડ્યા પછી આશરે પહેલા ત્રણ મહિના દરમિયાન વ્યક્તિના વજનમાં વધારો થાય છે પરંતુ છ મહિના પછી વજન વધવાની આ પ્રક્રિયા ધીમી પડવા લાગે છે.\nજોકે ભારતમાં ઘણા લોકો કાતો વધારે વજન વાળા છે કા મેદસ્વિતાથી ગ્રસ્ત છે, આનાથી પણ વધારે લોકો વિપરીત ખૂબ વધારે પાતળા હોવાની સમસ્યાથી પરેશાન છે, અને જાડા થવાના ઉપાયો શોધતા રહે છે. આ એક ચિંતાનો વિષય છે, કેમકે સામાન્યથી ઓછુ વજન હોવું એ પણ તમારા સ્વાસ્થ્ય માટે એટલું જ ખરાબ હોય છે જેટલું મેદસ્વિતા.\nઆપણે જાણીએ છીએ કે વજન ઓછું હોવાને લીધે લોકોને પોતાની આસપાસ મજાકનું પાત્ર બનવું, અવસાદ, સમાજમાં એકલાપણું વગેરે નો સામનો કરવો પડે છે, આ ઉપરાંત રોગપ્રતિકારક ક્ષમતા ની ઉણપ હોવી, નબળાઈ જેવી સમસ્યાઓ પણ જોવા મળે છે, વજન વધારવા માટે પોતાની દિનચર્યામાં કેટલાક ફેરફારો કરવા જરૂરી છે.